
„„arată-ţi faţa ta! Lasă-mă să-ţi aud glasul! Pentru că glasul tău e dulce şi faţa ta 
plăcută. (Cântarea cântărilor 2, 14) 


Cât de frumoasă eşti tu, draga mea! Cât de frumoasă eşti! Cât de frumos eşti dragul 
meu! Şi cât de drăgălaş eşti tu! (Cântarea cântărilor 1, 14-15) 


Mi-au spus deşertăciuni călcătorii de lege, dar nu sunt ca legea Ta, Doamne. (Psal- 
mi 118, 85) 


Nu nouă, Doamne, nu nouă, ci numelui Tău se cuvine slavă. (Psalmi 113, 9) 


Prefaţă 


1. În această carte este înfăţişată, în primul rând, Sfânta Scriptură, apoi învăţătura 
Sfântului loan Gură de Aur şi, în cele din urmă, sunt prezentate cugetări pentru 
oamenii de rând. 


2. Cugetări nu întâlnim la fiecare capitol, deoarece sunt şi alte capitole cu teme 
asemănătoare şi de aceea, cititorul poate merge la ceea ce s-a scris la celelalte te- 
me. 


3. Aici nu sunt cercetate patimile care sunt odioase pentru toţi oamenii, cum ar fi: 
omorul, jaful, tâlhănia, silnicia, prea curvia, desfrânarea şi celelalte asemenea lor, 
deoarece toţi le socotesc ca fiind patimi foarte mari, ci sunt cercetate numai acele 
patimi pe care oamenii, îndeosebi cei ai veacului acestuia, fie le socotesc foarte mi- 
ci, fie nu le socotesc nicidecum patimi, dar care nu mai puţin decât cele enumerate 
mai sus împiedică mântuirea şi sunt pricinile altor nenorociri grele, cum ar fi: rău- 
tatea, invidia, lăcomia, iubirea de argint, vorbirea de rău, precum se va putea vedea 
mai Jos. 


4. Aici se arată în ce constă datoria creştină, comună şi reciprocă, care pretinde de 
la noi credinţă, nădejde şi dragoste; de asemenea, sunt înfăţişate roadele dragostei, 
adică: mila, împăcarea cu aproapele, iertarea greşelilor aproapelui, dispreţuirea lu- 
mii, răbdarea şi celelalte. 


5. In unele locuri este înfăţişată doar esenţa învăţăturii Sfântului loan Gură de Aur, 
nu sunt citate cuvintele exacte ale sfântului învăţător. 


6. Cugetările sunt înfăţişate simplu şi pe scurt: simplu - spre a le înţelege mai bine 
oamenii de rând, şi pe scurt - spre a-l încuraja pe cititor în a le citi mai des. 


7. De i se va părea cuiva în vreo cugetare ceva mai colţuros, aceluia cu toată inima 
îi spun că aici se urmăreşte folosul, nu desfătarea; mântuirea, nu plăcerea oame- 
nilor. 


8. lar, dacă cineva cu mintea luminată, va găsi ceva vrednic de îndreptare, îl rog să 
atribuie această greşeală minţii mele mărginite, nu voii mele. Să te mântuieşti în 
Hristos, iubite frate! 


1. Trupul şi duhul 


„Căci cei ce sunt după trup, cugetă cele ale trupului, iar cei ce sunt după Duh, cele 
ale Duhului. Căci dorinţa cărnii este moarte dar dorința Duhului este viaţă şi pace; 
fiindcă dorinţa cărnii este vrăjmăşie împotriva lui Dumnezeu, căci nu se supune le- 
gii lui Dumnezeu, pentru că nici nu poate. lar cei ce sunt în carne nu pot să placă 
lui Dumnezeu” (Romani 8, 5-8). 


„lar dacă cineva nu are Duhul lui Hristos, acela nu este al Lui” (Romani 8, 9). 


„Drept aceea, fraţilor, nu suntem datori trupului, ca să vieţuim după trup. Căci dacă 
vieţuiţi după trup, veţi muri, iar dacă ucideţi, cu Duhul, faptele trupului, veţi fi vii” 
(Romani 8, 12-13). 


„Căci câţi sunt mânaţi de Duhul lui Dumnezeu sunt fii ai lui Dumnezeu” (Romani 
8, 14). 


„„..grija de trup să nu o faceţi spre pofte” (Romani 13, 14). 


„În Duhul să umblaţi şi să nu împliniţi pofta trupului. Căci trupul pofteşte împo- 
triva duhului, iar duhul împotriva trupului; căci acestea se împotrivesc unul altuia, 
ca să nu faceţi cele ce aţi voi” (Galateni 5, 16-17). 


„lar roada Duhului este dragostea, bucuria, pacea, îndelungă-răbdarea, bunătatea, 
facerea de bine, credinţa, blândeţea, înfrânarea, curăția” (Galateni 5, 22-23). 

„Cel ce seamănă în trupul său însuşi, din trup va secera stricăciune; iar cel ce sea- 
mănă în Duhul, din Duh va secera viaţă veşnică” (Galateni 6, 8). 


Cugetări despre trup şi duh 


În omul care a primit credinţa creştină, există două legi: 

» legea cărnii şi 

» legea duhului sau legea trupească şi legea minţii, precum a arătat Sfântul 
apostol Pavel, zicând: „Dar văd în mădularele mele (trupeşti) o altă lege, 
luptându-se împotriva legii minţii mele” (Romani 7, 23). Sau, precum 
acelaşi apostol spune, se împotrivesc în om trupul şi duhul: „Trupul pof- 
teşte împotriva duhului, iar duhul împotriva trupului; căci acestea se 
împotrivesc unul altuia” (Galateni 5, 17). 


Deosebirea dintre legea trupului şi legea duhului 


Între aceste legi este o luptă neîntreruptă: ceea ce voieşte unul, dispreţuieşte celă- 
lalt - ceea ce voieşte trupul, nu voieşte duhul. 


= Trupul voieşte să se mândrească, să se prea mărească, să se înalțe, iar du- 
hul voieşte să se smerească şi să cugete smerit. 

= Trupul voieşte a fi în slavă şi cinste, iar duhul pe toate voiește a le vedea 
gunoaie (Filipeni 3, 8). 

= Trupul voieşte să se odihnească, iar duhul să vegheze, să se ostenească. 

= Trupul voieşte să trândăvească, să bea, să se veselească, iar duhul să se în- 
frâneze, să postească şi să plângă pentru păcate. 

= Trupul voieşte să se răzbune pe vrăjmaşii săi, iar duhul să-i iubească pe 
vrăjmaşi şi să facă bine celor ce-l urăsc. 

= Trupul voieşte să răpească avutul altuia, iar duhul să dea şi ceea ce este al 
său celor nevoiaşi. 

= Trupul voieşte să satisfacă iubirea sa de plăceri, iar duhul să fie curat. 

= Trupul voieşte să împlinească în toate voia sa, iar duhul să împlinească în 
toate voia lui Dumnezeu. 


Tot aşa şi în privinţa celorlalte lucruri, trupul şi duhul se împotrivesc unul altuia. 
Deosebirea dintre cugetul trupesc şi cel duhovnicesc 


Din aceste două legi contradictorii iau naştere două cugete opuse, total diferite: 
» cugetul trupesc şi 
» cugetul duhovnicesc. 


Cugetul trupesc se manifestă atunci când se face ceea ce voieşte trupul, iar cuge- 
tul duhovnicesc atunci când se face ceea ce voieşte duhul. 


Cugctul trupesc înseamnă: 
= mândrie, 
= îngâmfare, 
= iubire de plăceri, 
= neînfrânare, 
= desfrâu, 
= necurăție, 
= iubire de argint, 
. hoție, 


= cârtire, 

. vorbire de rău, 

= vrăjmășşie, 

= certuri, 

= finere de minte a răului, 

= răzbunare şi 

. celelalte, care se opun legii lui Dumnezeu. 


Cugetul duhovnicesc înseamnă: 
Y smerenie, 
Y înfrânare, 
Y curăție, 
Y feciorie, 
Y răbdare, 
Y pace, 
Y blândeţe, 
Y neţinere de minte a răului şi 
Y celelalte, pe care le voiește legea lui Dumnezeu. 


Datorită acestor două cugete opuse, omul este de două feluri: trupesc şi duhov- 
nicesc. Fiecare, după cum cugetă, aşa şi este numit. Cine ascultă de trup şi cugetă 
cele ale trupului este numit om trupesc; iar cine urmează duhului şi îşi supune tru- 
pul duhului este numit om duhovnicesc. 


Trăsăturile omului trupesc şi ale celui duhovnicesc 


Omul trupesc îşi are toată mintea şi intenţiile sale îndreptate numai spre dobândirea 
celor vremelnice, iar cel duhovnicesc tinde întotdeauna spre cele veşnice. 


Omul trupesc îşi săvârşeşte profesia numai pentru câştigul său vremelnic, iar cel 
duhovnicesc se osteneşte spre slava lui Dumnezeu şi pentru folosul aproapelui. 


Omul trupesc, de face ceva vrednic de laudă, îşi caută răsplata în veacul acesta; iar 
cel duhovnicesc aşteaptă răsplata pentru virtute de la Dumnezeu în veacul viitor. 


Omul trupesc, chiar de face ceva lăudabil, face aceasta pentru slavă deşartă şi do- 
bândirea slavei deşarte, iar cel duhovnicesc toată intenţia şi-o îndreaptă spre slava 
lui Dumnezeu şi în nădejdea vieţii veşnice. 


Omul trupesc se mândreşte şi se făleşte înaintea tuturor, nu are egal, se pune dea- 
supra tuturor şi pe toţi îi disprețuiește, iar cel duhovnicesc se smereşte înaintea lui 
Dumnezeu şi a oamenilor. 


Omul trupesc nu suferă să fie disprețuit, iar cel duhovnicesc primeşte aceasta cu 
toată inima. 


Omul trupesc huleşte pe cel ce îl huleşte, mustră pe cel ce îl mustră, cleveteşte pe 
cel ce îl cleveteşte şi urăşte pe cel ce îl urăşte, iar cel duhovnicesc se mângâie când 
este hulit, rabdă când este prigonit, binecuvântează pe cel ce îl blesteamă şi face 
bine celui ce îl urăşte. 


Omul trupesc nu îl iubeşte nici pe cel apropiat, iar cel duhovnicesc nici pe vrăjmaşi 
nu îi lipseşte de dragostea sa. 


Omul trupesc ţine minte răul şi caută răzbunare chiar şi pentru cea mai mică jig- 
nire, iar cel duhovnicesc se roagă şi pentru cei ce îi iau viaţa, zicând: „Doamne, nu 
le socoti lor păcatul acesta!” (Faptele Apostolilor 7, 60) 


Omul trupesc se poartă cu viclenie şi este linguşitor faţă de oricine, iar cel duhov- 
nicesc este sincer cu toţi. 


Omul trupesc fură şi răpeşte avutul altuia, iar cel duhovnicesc şi din ceea ce este al 
său dă celor nevoiaşi. 


Omul trupesc este neîmpăcat, iar cel duhovnicesc şi cu cei ce urăsc pacea este în 
pace. 


Omul trupesc îşi urmează înclinațiile şi poftele necurate, iar cel duhovnicesc se sâr- 
guieşte spre curăţie şi feciorie. 


Omul trupesc îşi foloseşte totdeauna raţiunea sa pentru câştigul său sau pentru ni- 
micirea aproapelui, iar cel duhovnicesc depune toată strădania pentru zidirea sufle- 
tească a fraţilor săi. Şi, de aceea, omul trupesc este dăunător societăţii, iar cel du- 
hovnicesc este folositor. 


Omul trupesc socoteşte orice păcat a fi nimic, iar cel duhovnicesc fuge, ca de şar- 
pe, de orice păcat, chiar şi de cel mai mic. 


Omul trupesc îşi pune nădejdea în onoruri, în bogăţie, în puterea sa şi în protectorii 
săi, iar cel duhovnicesc îşi pune nădejdea în ajutorul Celui Preaînalt şi în pronia 
cea milostivă a Ziditorului său. 


Omul trupesc se teme cel mai mult să nu piardă onorurile, bogăţia şi să nu fie sur- 
ghiunit, iar cel duhovnicesc se arată gata de toate acestea cu plăcere sau cu toată 
inima. 


Omul trupesc nu voieşte să se despartă de această lume, iar cel duhovnicesc cu bu- 
curie îşi doreşte să se dezlege de legăturile trupului. 


Sfârşitul omului trupesc şi al celui duhovnicesc 


Pentru omul trupesc, moartea este cumplită: „Moartea păcătoşilor este cumplită” - 
spune psalmistul (Psalmi 33, 20), iar pentru cel duhovnicesc este paşnică. 


Cel trupesc, murind vremelnic, moare şi veşnic: „Căci dorinţa cărnii este moarte” - 
spune apostolul. Dar cel duhovnicesc prin această moarte ajunge la viaţa veşnică, 
pentru că „dorinţa Duhului este viaţă şi pace” - spune acelaşi apostol. 


Ajutoarele întru nevoinţă împotriva legii trupeşti sau împotriva trupului Sunt 
următoarele: 


* Cel dintâi este harul lui Dumnezeu fără de care nu putem face binele. „Fă- 
ră Mine nu puteţi face nimic” - le-a spus Hristos apostolilor. Harul lui 
Dumnezeu se cere prin rugăciune fierbinte, deasă şi smerită. „Cereți şi vi 
se va da; căutaţi şi veți afla; bateţi şi vi se va deschide” - spune Hristos 
(Matei 7, 7). 

+ Al doilea este să ne sârguim a sta împotriva răutăţii fireşti şi a ne sili spre 
bine, căci „Împărăţia cerurilor se ia prin străduinţă şi cei ce se silesc pun 
mâna pe ea ” - spune Hristos (Matei 11, 12). 

** Al treilea este buna educaţie primită în copilărie. Căci de educaţie depinde 
toată viaţa. 

** Al patrulea este să cugetăm că pentru încălcarea legii lui Dumnezeu ni se 
trimite şi o pedeapsă vremelnică. 

** Al cincilea este să cugetăm şi să ştim bine că pentru cel ce doreşte şi se săr- 
guieşte nimic nu este greu, căci Dumnezeu cel atotputernic îi ajută pe cei ce 
doresc şi se sârguiesc. 

* AI şaselea este fie să luptăm împotriva păcatului şi să avem parte cu Hristos 
şi aici şi în veacul viitor în Împărăția Lui, fie să ne supunem păcatului şi să 


fim osândiţi cu diavolul în vecii vecilor: una din două va fi neapărat. (lar 
despre aceasta mai poți vedea în cugetările despre păcat). 


2. Păcatul 
„Oricine săvârşeşte păcatul, este rob al păcatului” (loan 8, 34). 
„păcatul, odată săvârşit, aduce moarte” (Iacov 1, 15). 


„Oricine rămâne întru El (întru Hristos) nu păcătuieşte; oricine păcătuieşte, nu L-a 
văzut, nici nu L-a cunoscut” (1 loan 3, 6). 


„Cine săvârşeşte păcatul, este de la diavolul, pentru că de la început diavolul păcă- 
tuieşte” (1 loan 3, 8). 


„Oricine este născut din Dumnezeu, nu săvârşeşte păcat, pentru că sămânţa lui 
Dumnezeu rămâne în acesta; şi nu poate să păcătuiască, fiindcă este născut din 


Dumnezeu” (| loan 3,9). 


„Deci să nu împărăţească păcatul în trupul vostru cel muritor, ca să vă supuneţi 
poftelor lui” (Romani 6, 12). 


„Căci păcatul nu va avea stăpânire asupra voastră” (Romani 6, 14). 


„„„.plata păcatului este moartea” (Romani 6, 23). 


Tâlcuirea Sfântului loan Gură de Aur 
Păcatele sunt pricina tuturor relelor (Cuvântarea a 7-a despre pocăință). 


Păcatul este boala sufletului (Cuvântarea despre slăbănog, la capitolul 3 din Cartea 
Facerii). 


Păcatul îi aduce omului numai vătămare (la Psalmi 139). Păcatul îi face pe oameni 
dobitoace (la Psalmi 139). 


Păcatul este beție cumplită şi cel mai mare rău (la Psalmi 12). Nimic nu este mai 
grav decât păcatul (la Psalmi 124). 


Păcatul este ca lepra (Cuvântarea a 25-a la evanghelistul Matei, capitolul 7). 


Păcatul este cea mai grea slăbănogire (Cuvântarea a 67-a la evanghelistul Matei, 
capitolul 21). 


A sluji păcatului este un lucru foarte grav şi de neîndurat (Cuvântarea a S4-a la 
evanghelistul Ioan, capitolul 8). 


Mai bine să umbli gol, decât acoperit cu păcate (Cuvântarea a S-a la evanghelistul 
Ioan, capitolul 1). 


Nimic nu este mai întinat şi mai necurat decât ceea ce se naşte din păcat (Cuvânta- 
rea a 52-a la evanghelistul Ioan, capitolul 7). 


Păcatul este mai rău decât diavolul (Cuvântarea a 41-a la Faptele Apostolilor, capi- 
tolul 9). 


Păcatul este rădăcina morţii (Cuvântarea a 10-a la Epistola către Corinteni, capi- 
tolul 5). 


Păcatul este un demon cu voie liberă şi o nebunie liber consimţită (Cuvântarea a 
28-a la Epistola către Romani, capitolul 15). 


Cugetări despre păcat 


Sfântul loan Gură de Aur învaţă ce este păcatul şi care este acest mare rău. Aici 
sunt arătate pricinile pentru care păcatul este cel mai mare rău. 


=> Cea dintâi este că prin orice păcat este jignită măreția lui Dumnezeu. 

=> A doua este că omul, când greşeşte, cinsteşte mai mult patima şi pofia sa de- 
cât legea lui Dumnezeu şi de aceea, Îl mânie pe Însuşi Cel fără de sfârşit, pe 
prea bunul, dreptul şi veşnicul Dumnezeu: fiecare poate vedea căt este de 
grav acest lucru. 

=> A treia este că pentru nimicirea păcatului, Fiul lui Dumnezeu a venit în lume 
şi a îndurat chinuri cumplite şi moarte de ocară. „Pentru aceasta S-a arătat 
Fiul lui Dumnezeu, ca să strice lucrurile diavolului” (1 loan 3, 8). 

=> A patra este că păcatul îl desparte pe om de Dumnezeu şi îl lipseşte de harul 
lui Dumnezeu. Unui asemenea om, Dumnezeu îi spune: „lată, casa voastră 
vi se lasă pustie ” (Matei 23, 38). 

=> A cincea este că sufletul, fiind lipsit de Dumnezeu şi de harul Său, moare, 
potrivit Scripturii: „sufletul care a greşit, va muri” (lezechiel 15, 4). Căci, 
aşa cum moare trupul atunci când îl părăseşte sufletul, tot aşa moare şi su- 


fletul când îl părăseşte Dumnezeu. Și vai de sufletul care L-a pierdut pe 
Dumnezeu, căci este stăpânit de diavolul şi, de aceea, se supune tuturor 
răutăților. 

=) A şasea este că după săvârşirea păcatului, păcătosul este chinuit fără înce- 
tare de conştiinţă, care este mai grea decât orice nenorocire; îl stăpâneşte o 
teamă lăuntrică, precum i s-a întâmplat lui Cain. 

=> A şaptea este că pentru păcat sunt trimise pedepse vremelnice: foamete, foc, 
războaie, boli, cutremure şi aşa mai departe: „,...moartea şi sângele, certu- 
rile şi sabia, asupririle şi foametea, zdrobirile şi bătaia. Pentru cei fără de 
lege s-au zidit acestea toate” (Cartea înţelepciunii lui Isus, fiul lui Sirah - 
[Ecclesiasticul] 40, 11-12). 

> A opta este că pentru păcat este gătită munca veşnică. 


Ajutorul pentru izbăvirea de păcat 


1) Cel dintâi este rugăciunea deasă, smerită şi sârguincioasă cu zdrobirea 
inimii. „ Privegheaţi şi vă rugaţi, ca să nu intraţi în ispită” - spune Hristos 
(Matei 26, 41). 

2) Al doilea este aducerea aminte de moarte: „În tot ce faci adu-ți aminte de 
sfârşitul tău şi nu vei păcătui niciodată ” (Cartea înţelepciunii lui Isus, fiul 
lui Sirah - [Ecclesiasticul] 7, 38). 


După moarte este judecata lui Hristos: de la judecată se merge fie la munca 
veşnică, fie la fericirea veşnică. Pentru nevoinţa credinţei, care Îl prea măreşte pe 
Hristos, cel ce a murit şi a înviat din morţi şi cu ajutorul căruia luptă împotriva 
păcatului - se dă fericirea veşnică, iar pentru păcat - munca veşnică. 


3) Al treilea este să eviți prilejurile ce duc la păcat, să eviți discuţiile rele, să- 
ți păzeşti auzul, vederea şi să le fereşti de sminteli. 

4) AI patrulea este să te fereşti şi de păcatele cele mai mici întrucât ele duc la 
cele mai mari. 

5) Al cincilea este să-ţi aduci aminte că păcatul este o plăcere vremelnică, iar 
după ea vine munca veşnică. 

6) Al şaselea este să-L ai pe Dumnezeu tot timpul înaintea ta, să cugeți că EI 
este prezent peste tot şi vede tot şi dă fiecăruia după faptele lui şi pe cel ce 
greşeşte il poate lovi chiar în ceasul acela cu dreapta Sa judecată. 

7) Al şaptelea este să-ţi aduci aminte pedepsele pentru păcate, cum au fost: 
potopul cel cumplit care a venit peste toată lumea, focul care a ars Sodoma 
şi Gomora, israelitenii ce au fost loviți în pustie şi aşa mai departe. 


8) Al optulea este să cugeți că pentru păcatele noastre Hristos, Fiul lui Dumne- 
zeu, a pătimit şi a murit. 


Mai poţi face tu cele pentru care Hristos a îndurat asemenea patimi, şi prin păcate 
să-L răstigneşti a doua oară pe Fiul lui Dumnezeu (Evrei 6, 6)? Infricoşător este 
lucrul acesta şi vrednic de plâns. 


9) AI nouălea este să luăm aminte la pedepsele trimise de Dumnezeu şi în vremea 
de acum pentru păcate. 

10) A zecelea este să citim sau să ascultăm cât mai des şi cu osârdie cuvântul cel 
sfânt al lui Dumnezeu şi să luăm aminte la el. 

11) Al unsprezecelea este să nu luăm seama la ce fac oamenii, ci la ceea ce învaţă 
legea lui Dumnezeu şi la ceea ce se propovăduieşte în Biserică. 

12) Al doisprezecelea este să citim Vieţile sfinților care s-au nevoit împotriva 
păcatului şi să le urmăm lor. 


3. Răutatea 


„Ce te făleşti întru răutate, puternice? Fărădelege toată ziua, nedreptate a vorbit 
limba ta; ca un brici ascuţit a făcut vicleşug. Iubit-ai răutatea mai mult decât bu- 
nătatea, nedreptatea mai mult decât a grăi dreptatea. lubit-ai toate cuvintele pier- 
zării, limbă vicleană! Pentru aceasta Dumnezeu te va dobori până în sfârşit, te va 
smulge şi te va muta din locaşul tău şi rădăcina ta din pământul celor vii. Vedea- 
vor drepţii şi se vor teme şi de el vor râde şi vor zice: lată omul care nu şi-a pus pe 
Dumnezeu ajutorul lui, ci a nădăjduit în mulţimea bogăției sale şi s-a întărit întru 
deşertăciunea sa” (Psalmi 51, 1-6). 


„Groapă a săpat şi a adâncit-o şi va cădea în groapa pe care a făcut-o. Să se întoar- 
că nedreptatea lui pe capul lui şi pe creştetul lui silnicia lui să se coboare” (Psalmi 
7, 15-16). 


„Curse au gătit sub picioarele mele şi au împilat sufletul meu; săpat-au înaintea 
mea groapă şi au căzut în ea” (Psalmi 56, 8-9). 


„Când se vor apropia de mine cei ce îmi fac rău, ca să mănânce trupul meu; cei ce 
mă necăjesc şi vrăjmaşii mei, aceia au slăbit şi au căzut” (Psalmi 26, 3-4). 


Tâlcuirea Sfântului loan Gură de Aur 


Răutatea este aşa un lucru încât, dacă omul nu o curmă de la început, ea sporeşte la 
nesfârşit, la fel ca focul ce găseşte în calea lui uscăciuni (vol. 2, pag. 259). 


Răutatea este aşa un lucru încât chiar şi cei ce o săvârşesc o osândesc (Epistola că- 
tre episcopii şi preoţii închişi în temniţă pentru buna credinţă). 


Omul cel plin de răutate este atât de nebun încât se expune singur primejdiei şi pur- 
cede la fapte deloc uşoare (Cuvântarea a 7-a la evanghelistul Matei). 


Răutatea nu se naşte din fire, ci din voinţă (Cuvântarea a 19-a la evanghelistul Ma- 
tei). 


Omul rău are aşa un nărav încât nu voieşte să cedeze în faţa nimănui, ci prin toate 
mijloacele se străduieşte să-l păgubească pe cel împotriva căruia turbează de furie. 
Dar în Scriptură se spune: „Cine sapă groapa (altuia) cade singur în ea” (Pildele lui 
Solomon 26, 27). 


Când turbăm de furie şi urzim curse viclene împotriva celorlalţi, ascuţim sabia 
chiar împotriva noastră şi ne rănim pe noi înşine mult mai mult decât pe ceilalți 
(Cuvântarea a Sl-a la evanghelistul loan). 


Răutatea este aşa un lucru încât nu se poate îndrepta prin nici un cuvânt sau faptă, 
ci tot timpul îşi ţine în ea veninul şi nimic nu îi face pe oameni atât de nebuni ca 
răutatea (Cuvântarea a 41-a la evanghelistul Ioan). 


Nimic nu este mai neruşinat şi mai neobrăzat ca răutatea (Cuvântarea a 13- a la 
Faptele Apostolilor). 


Prima treaptă, urcând de Jos, a răutăţii şi a cruzimii, este a nu lua în seamă suferinţa 
dobitocului. 


A doua treaptă, mai înaltă decât prima, este a-i dispreţui pe vrăjmaşi, căci, cu cât le 
întrece omul pe dobitoace, cu atât este acest păcat mai mare decât celălalt. 


A treia treaptă este a-l dispreţui pe aproapele, chiar şi pe cel necunoscut. 
A patra treaptă este a-i dispreţui pe prieteni. 


A cincea treaptă este nepăsarea faţă de ei atunci când nu numai trupul, ci şi sufletul 
lor piere. 


A şasea treaptă este nepăsarea nu numai faţă de prieteni, ci chiar şi față de copii 
atunci când pier. 


A şaptea treaptă este a nu căuta nici pe alții, care ar avea grijă de ei (de prieteni, co- 
pii, oameni). 


A opta treaptă este a nu le da voie nici celor ce au de gând să facă acest lucru (celor 
ce vor să ajute). 


lar a noua treaptă este nu numai a nu le da voie, ci a ne şi împotrivi şi a-i vrăjmăşi 
pe cei ce vor să facă acest lucru (Cartea a 3-a împotriva celor ce hulesc viaţa mo- 
nahală). 

Cugetări despre răutate 


Răutatea vine din iubirea nemăsurată de sine. Căci iubitorul de sine oriunde şi în 
orice chip caută numai câştigul său - slava, cinstea şi celelalte. Iar când vede unde- 
va vreo piedică împotriva dorinţei sale, se tulbură cumplit, se întristează şi se 
mânie pe cel ce îi pune piedică; de aceea se şi străduieşte să transpună în faptă mâ- 
nia sa. Căci răutatea nu este altceva decât dorinţa de răzbunare. 


Răutatea se săvârşeşte în chip diferit: 


1) Luând viaţa celui pe care îl duşmăneşte. 
2) Afectându-i sănătatea. 
3) Prin vorbire de rău şi clevetire. 


Căci cel ce vorbeşte de rău, neavând posibilitatea de a se răzbuna cumva pentru 
obida (necaz, mâhnire, mânie) sa, născoceşte o oarecare meteahnă (vorbă de rău) la 
aproapele său şi răspândeşte acest zvon rău şi mincinos despre el, dorind să întu- 
nece prin aceasta bunul său renume, ori dintr-un lucru mărunt face unul colosal. 
Din pricina acestui lucru deseori se întâmplă că mulți oameni rabdă pe nedrept rele 
clevetiri şi ponegriri. 


4) Unii ajung la o asemenea răutate încât, săvârşindu-şi fărădelegea, încep să 
se laude, zicând): „lată, i-am plătit de-o să mă ţină minte! ”. 


Acestor oameni li se potriveşte psalmul mai sus pomenit: „Ce te făleşti întru rău- 
tate, puternice?” Şi aşa mai departe. 


De oamenii răi este cu neputinţă să te fereşti, căci ei urzesc multe şi felurite curse 
împotriva celui pe care îl duşmănesc şi, fie printr-un mijloc, fie prin altul, încearcă 
să-şi ducă la împlinire reaua lor intenţie. 


Există o singură scăpare - rugăciunea sfântă şi nădejdea în pronia lui Dumnezeu, 
care dă fiecăruia după faptele sale la momentul potrivit. 


Totuşi, cel ce voieşte a se mântui, acela trebuie să lase răutatea şi să-l ierte pe 
aproapele său, căci s-a spus: „iertaţi şi veţi fi iertaţi” (Luca 6, 37). (Vezi despre 
aceasta la cugetările despre Iertarea greşelilor aproapelui, capitolul 25). 


4. Invidia şi vrajba 


„Deci, unde este pizmă şi zavistie, acolo este neorânduială şi orice lucru rău” (la- 
cov 3, 16). 


„lar dacă vă muşcaţi unul pe altul şi vă mâncaţi, vedeţi să nu vă nimiciţi voi între 
voi” (Galateni 5, 15). 


„Să nu fim iubitori de mărire deşartă, supărându-ne unii pe alţii şi pizmuindu-ne 
unii pe alţii” (Galateni 5, 26). 


Tâlcuirea Sfântului loan Gură de Aur 
Invidia nu urmăreşte nici propriul ei folos (Cuvântul despre Lazăr). 


Omul invidios doreşte mai bine să rabde necazuri la nesfârşit decât să-l vadă pe 
aproapele său în cinste (Cuvântul despre Lazăr). 


Ochiul omului invidios nu vede nimic sănătos (Cuvântul al 12-lea împotriva ano- 
meilor). 


Rădăcina uciderii de oameni este invidia (Cuvântarea a 54-a la Cartea Facerii, ca- 
pitolul 27). 


Invidia nu săvârşeşte nici un lucru înţelept (Cuvântarea a 52-a la Cartea Facerii, ca- 
pitolul 26). 


Invidia socoteşte bunăstarea aproapelui un eşec al său (Cuvântarea a 52-a la Cartea 
Facerii, capitolul 26). 


Omul făţarnic şi invidios se teme de oameni mai mult decât de Dumnezeu (Cuvân- 
tarea a 3-a la epistola către Timotei). 


Invidiosul este mai rău decât iubitorul de argint (Cuvântarea a 31-a la întâia epi- 
stolă către Corinteni). 


Grea este urcarea la cer pentru cel invidios, dar şi înainte de cer viaţa aceasta este 
rea pentru el (Cuvântarea a 31-a la întâia epistolă către Corinteni). 

Invidia, o dată ce orbeşte mintea, nu-i mai dă voie să vadă nimic bun (Cuvântarea a 
64-a la evanghelistul loan, capitolul 11). 


Invidia este mai rea decât curvia şi prea curvia (Cuvântarea a 38-a la evanghelistul 
Ioan, capitolul 5). 


Invidiosul, dorind să-l piardă pe celălalt, se pierde şi pe sine însuşi (Cuvântarea a 
55-a la evanghelistul loan, capitolul 8). 


Nici un rău nu egalează invidia (Cuvântarea a 40-a la evanghelistul Matei, capi- 
tolul 12). 


Desfrânatele şi vameşii (adică cei ce se căiesc) vor intra în Impărăţia lui Dumne- 
zeu, iar zavistnicii (adică invidioşii), ce sunt înăuntru, vor fi daţi afară (Cuvântarea 
a 40-a la evanghelistul Matei, capitolul 12). 


Invidiosul se vatămă mai întâi pe sine însuşi decât pe cel pe care îl invidiază (Cu- 
vântarea a 40-a la evanghelistul Matei, capitolul 12). 


Invidia nu-ţi dă voie nicidecum să vezi ce e bun, dar chiar şi de îţi dă voie să vezi, 
nu vezi cu aceiaşi ochi (Cuvântul despre proorocul Daniel). 


Vrajba se naşte prin linguşire şi vicleşug (Cuvântarea a 14-a la Epistola către Efe- 
seni). 


Cel ce are vrajbă, să nu se apropie de Sfânta Împărtășanie (Cuvântarea a 20-a către 
norodul din Antiohia despre ura cea tainică). 


Singurul nostru vrăjmaş este diavolul (Cuvântarea a 20-a către norodul din Antio- 
hia despre ura cea tainică). 


Cugetări despre invidie 


Invidia este mâhnirea pentru binele şi bunăstarea aproapelui. Cumplită patimă! 
În celelalte păcate există o oarecare plăcere, măcar că e fictivă, dar invidiosul gre- 
şeşte şi în acelaşi timp se chinuieșşte. Invidiosul face ceea ce nici demonul nu face: 
demonul îl invidiază numai pe om, nu şi pe ceilalți demoni, iar omul îi invidiază pe 
semenii lui. 

În cel ce dispreţuieşte lumea aceasta şi caută bunătăţile cereşti, rana aceasta nu are 
loc. De ce să invidieze pe cineva pentru cele pământeşti şi stricăcioase cel care, 
dispreţuindu-le, le caută pe cele cereşti? Mai marele meşteşugarilor nu invidiază 
faima cizmarului, a croitorului sau a celorlalți meşteşugari, deoarece el are faimă 
mai mare; la fel şi cel ce tinde către cele veşnice, nu invidiază cele vremelnice. 


(Despre acestea mai vezi la cugetările despre Dispreţul faţă de lume, capitolul 27, 
şi despre Iubirea aproapelui, capitolul 21; iar despre vrajbă vezi la cugetările des- 
pre Impăcarea cu aproapele, capitolul 24). 


5. Osândirea şi clevetirea 
„Nu judecaţi, ca să nu fiți judecaţi” (Matei 7, 1). 


„Făţarnice, scoate întâi bârna din ochiul tău şi atunci vei vedea să scoţi paiul din 
ochiul fratelui tău” (Matei 7, 5; Luca 6, 41). Bârna aici este păcatul cel mare, iar 


paiul este păcatul cel mic. 


„Cel fără de păcat dintre voi să arunce cel dintâi piatra asupra ei” - le-a spus Hri- 
stos cărturarilor şi fariseilor ce o aduseseră pe femeia adulteră (loan 8, 7). 


„Nu vă grăiţi de rău unul pe altul, fraţilor. Cel ce grăieşte de rău pe frate, ori judecă 
pe fratele său, grăieşte de rău legea şi judecă legea” (lacov 4, 11). 


„Unul este Dătătorul legii şi Judecătorul: Cel ce poate să mântuiască şi să piardă. 
Iar tu cine eşti, care judeci pe aproapele?” (Iacov 4, 12) 


„Pentru aceea, oricine ai fi, o, omule, care judeci, eşti fără cuvânt de răspuns, căci - 
în ceea ce judeci pe altul - pe tine însuţi te osândeşti, căci acelaşi lucru faci şi tu, 
care judeci” (Romani 2, 1). 


„Cine eşti tu, ca să judeci pe sluga altuia? Pentru stăpânul său stă sau cade. Dar va 
sta, căci Domnul are putere ca să-l facă să stea” (Romani 14, 4). 


„Dar tu, de ce judeci pe fratele tău? Sau şi tu, de ce dispreţuieşti pe fratele tău? Că- 
ci toţi ne vom înfăţişa înaintea judecății lui Dumnezeu” (Romani 14, 10). 


„De aceea, nu judecaţi ceva înainte de vreme, până ce nu va veni Domnul, care va 
lumina cele ascunse ale întunericului şi va vădi sfaturile inimilor” (| Corinteni 4, 
5). 


Tâlcuirea Sfântului loan Gură de Aur 


Chiar de n-am săvârşi nici o altă fărădelege, tot ne-ar putea arunca în prăpastia 
gheenei faptul că, nevăzând bârnele grele din ochii noştri, judecăm tot timpul cu 
asprime greşelile celorlalți şi toată viaţa noastră o cheltuim analizând şi judecând 
faptele celorlalți, necugetând la cele cu care ne ameninţă Hristos: cu judecata cu 
care judecaţi, veţi fi judecaţi (Matei 7, 2 - în cartea 1 Despre înduioşare, către mo- 
nahul Dimitrie). 


Nu trebuie să-i osândească pe ceilalți cel ce este supus aceloraşi patimi (Cuvân- 
tarea a 22-a la evanghelistul Matei). 


Chiar de ar fi cineva vrednic de osândă, totuşi numai acela trebuie să-l judece, care 
nu face nimic vrednic de osândă (Cuvântarea a 22-a la evanghelistul Matei). 


Nu-l osândi pe celălalt, ci sârguieşte-te să te îndrepţi pe tine însuţi ca să nu fu vred- 
nic de osândă, căci mai mare pedeapsă vei primi dacă pe ceilalţi îi vei învinui că 
sunt nepăsători faţă de ceea ce nici tu însuţi nu faci şi îi vei osândi pentru acel pă- 
cat de care şi tu însuţi eşti stăpânit. Dacă nici drepţilor nu li se îngăduie a-i ponegri 
pe ceilalţi, cu atât mai mult cei păcătoşi trebuie să se înfrâneze de la osândire (Cu- 
vântarea 64 la evanghelistul Matei). 


Chiar dacă, osândindu-l pe aproapele, ai avea dreptate în privinţa lui şi ai defăima 
o anumită faptă a lui, totuşi nici pentru acestea nu vei scăpa de pedeapsă, căci nu 
după faptele lui, ci după cuvintele tale te va judeca Dumnezeu. Căci din cuvintele 
tale vei fi găsit drept, şi din cuvintele tale vei fi osândit (Matei 12, 37). Fariseul a 
spus un lucru drept şi cunoscut de toţi şi, totuşi, pentru aceasta a primit pedeapsă. 
lar dacă spre mustrarea celorlalți nu trebuie să vorbim despre fapte cunoscute, cu 
atât mai mult nu trebuie să vorbim despre fapte îndoielnice, căci fiecare păcătos 
îşi are judecătorul său. Nu trebuie să răpeşti şi să-ţi însuşeşti tu onoarea Fiului lui 
Dumnezeu, Celui Unuia-Născut, căci numai Lui Îi este dat tronul judecății (Cuvân- 
tarea a 42-a la evanghelistul Matei). 


Nu ţi s-a spus ţie, o, omule, să îi judeci pe ceilalți, ci să te îndrepţi pe tine însuţi; 
pentru ce, aşadar, răpeşti sarcina Domnului tău? Lui li este dat să judece, nu ţie 
(Cuvântarea a II-a la întâia epistolă către Corinteni). 


Ce folos avem din faptul că ne înfrânăm de la carne şi peşte când ne muşcăm şi ne 
mâncăm unul pe altul? Oricine cleveteşte şi ponegreşte, muşcă şi mănâncă din car- 
nea aproapelui său (Cuvântarea a 1 l-a la întâia epistolă către Corinteni). 


Nu numai a nu-l ponegri pe aproapele, dar nici pe ceilalţi care îl ponegresc nu tre- 
buie să-i ascultăm (Cuvântarea a 11-a la întâia epistolă către Corinteni). 


Măcar că am mânca cenuşă, totuşi nici această vieţuire aspră nu ne va aduce vreun 
folos de nu ne vom înfrâna de la ponegrire, căci nu ceea ce intră în gură spurcă pe 
Oom, Ci ceea ce iese din gura lui (Cuvântarea a II-a la întâia epistolă către Corin- 
teni). 


Cel ce cleveteşte şi ponegreşte e trist deseori, e cuprins de frică, se căieşte şi îşi 
muşcă limba singur, temându-se ca nu cumva cuvântul spus celorlalți să-i aducă la 
un moment dat o mare nenorocire; iar cel ce se înfrânează de la clevetire are parte 
totdeauna de pace şi bucurie (Cuvântarea a 1 l-a la întâia epistolă către Corinteni). 


Cei ce clevetesc sunt ca muştele: aşa cum muştele zboară şi se aşază pe rănile 
altora, aşa şi clevetitorii caută greşelile altora spre a le trâmbiţa (vol. 2, pag. 247). 


Nu numai săgețile îl rănesc pe om, ci şi vorbele de ocară îi fac răni chiar mai 
cumplite decât îi fac săgețile (Cuvântarea a 8-a la epistola către Romani). 


Care este rodul răului care să nu se nască din ponegrire? De aici se naşte ura, de 
aici se nasc vrajba şi discordia, de aici se nasc relele bănuieli, care sunt pricina ne- 
număratelor rele (Cuvântarea la Psalmul 100). 


Cine iubeşte cleveteala, slujeşte diavolului (Cuvântarea la Psalmul 100). 


Aşa cum cel ce propovăduieşte adevărul mântuieşte mulți oameni prin cuvântul 
său, tot aşa, în sens opus, cel ce cleveteşte pierde prin cuvântul său mulţi oameni, 
rostind cuvinte pierzătoare şi folosind sabia cuvântului spre pierzarea oamenilor. 
Aşadar, cel ce cleveteşte ucide nu numai trupul, ci şi însuşi sufletul când prin limba 
sa vicleană îi insuflă păreri greşite şi nelegiuite (Cuvântarea la Psalmul 51). 


Nu trebuie să ne împotrivim celor ce ne asupresc şi ne clevetesc, ci trebuie să răb- 
dăm totul cu blândeţe, ştiind că Domnul tuturor nu ne va trece cu vederea, pentru 
că spune: A Mea este răzbunarea; Eu voi răsplăti (Romani 12, 19. - Cuvântarea 57 
la Cartea Facerii, capitolul 31). 


Răbdarea cu blândeţe a ponegririlor este un prilej spre dobândirea slavei (Cuvântul 
al 2-lea despre Ana). 


Cugetări despre clevetire şi osândire 
Clevetirea şi osândirea se nasc din diferite pricini: 
1. Din mândrie, căci cel mândru, înălțându-se pe sine şi dându-și cinste sieşi, îi 


judecă şi îi umileşte pe ceilalţi; sau, dorind să-şi ascundă patimile sale, îi vorbeşte 
de rău pe ceilalți ca oamenii care aud să creadă despre el că nu are acele patimi. 


2. Uneori se nasc din răutate, căci omul rău, neavând posibilitatea de a se răzbuna 
pe aproapele, nimiceşte prin clevetire şi vorbire de rău slava aceluia. 


3. Alteori se nasc din invidie, întrucât invidiosul, nerăbdând a vedea câtă cinste 1 se 
dă aproapelui său, îl cleveteşte pe acesta şi îi ponegreşte numele. 


4. Alteori se nasc şi dintr-un obicei rău, din furie, mânie şi nerăbdare. Rădăcinile 
tuturor acestora sunt iubirea de sine şi ura faţă de aproapele. 


Pricinile pentru care nu trebuie să-l osândim pe aproapele, sunt: 


Î, 


NY N 


Pentru că cei ce-l osândesc pe aproapele răpesc demnitatea lui Hristos, ca- 
re este singurul Dătător al legii şi Judecător, iar acest lucru este grav şi 
înfricoşător. 


.. Aproapele nostru este robul lui Dumnezeu, nu al nostru şi pentru stăpânul 


său stă sau cade şi, de aceea, a-l judeca pe robul lui Dumnezeu este un lucru 
foarte grav. 

Robul lui Dumnezeu este judecat înaintea lui Dumnezeu, care este peste tot 
şi vede tot. Este de nesuferit pentru un stăpân să-l judecăm şi să-l ocărâm în 
prezența sa pe robul lui; cu atât mai mult este supărător pentru Dumnezeu 
când îl judecăm înaintea Lui pe robul Lui, noi înşine fiind răi. 

Cine îl judecă pe aproapele său, pe sine se osândeşte, căci, osândind, îşi 
face sieşi acelaşi lucru. 


.. Deseori se întâmplă ca mulţi oameni înaintea celorlalți să pară păcătoşi, iar 


înăuntru să fie drepți. De asemenea şi invers, mulți par drepți, iar înăuntru - 
sunt păcătoşi şi, de aceea, sunt fățarnici, iar după Scriptură necurat este 
înaintea Domnului cel ce pe cel nedrept îl numeşte drept şi pe cel drept îl 
numeşte nedrept (comp. Isaia 5, 20). 

Deseori este răspândit un zvon rău şi mincinos de către cei răi sau invidioşi 
şi plini de ură şi, astfel, cel ce este osândit suferă pe nedrept. 

„Cel ce judecă, va fi judecat” - după cuvântul lui Hristos (Matei 7, 1). 
Porunca lui Hristos care spune: nu judecaţi este încălcată. 


„ Acest lucru îi pricinuieşte mare necaz aproapelui, ca şi cum cineva l-ar lovi 


cu toiagul şi chiar mai mult, căci rana de pe trup trece mai repede decât cea 
din suflet. Aşa cum trupul este rănit cu toiagul sau cu altă unealtă, aşa şi 
sufletul este rănit cu vorba de ocară. Această rană este urmată de tristețe, 
iar tristețea aduce moartea. 


10. Cu cât mai cinstită şi mai însemnată este persoana ponegrită, cu atât mai 


mare este rana pricinuită şi cu atât mai grav păcatul celui ce a clevetit-o. 


11. Când conducătorul este osândit şi vorbit de rău, cinstea pe care i-o acordă 
supuşii se micşorează, iar după aceasta urmează disprețul, după dispreț 
urmează neascultarea, iar după neascultare orice neorânduială şi buimă- 
ceală în societate. 

12. Deseori se întâmplă ca cineva să greşească în chip vădit şi îndată să se 
pocăiască, iar Dumnezeu îl iartă pe cel ce se căieşte şi, de aceea, este foarte 
greşit să-l osândim pe cel pe care Dumnezeu îl iartă, îl dezleagă şi îl în- 
dreptează. Luaţi aminte aici cei ce vorbiţi de rău şi îndreptaţi-vă relele 
voastre obiceiuri, pentru care veți fi pedepsiţi; iar de păcatele celorlalți să 
nu vă atingeţi căci nu vă este de nici un folos. 


Ajutorul pentru izbăvirea de osândire 


1) Fiecare să se cunoască pe sine şi nu pe ale altora, ci pe ale sale patimi să le cer- 
ceteze şi să le îndrepteze. 

2) Să lepădăm răutatea, invidia şi ura prin rugăciune. 

3) În duhul dragostei să împărtăşim durerea fratelui căzut sau a celui ce cade şi să 
fim, la rândul nostru, mai cu băgare de seamă față de căderea lui prin rugăciune. 

4) Să ne rugăm milostivului Dumnezeu să-l ridice pe cel căzut şi să-l întoarcă pe 
cel rătăcit, iar pe noi să nu ne lase a cădea în aceleaşi patimi. 

5) Să ne aducem aminte că pentru osândirea aproapelui vom fi judecaţi, după cu- 
vântul lui Hristos (Matei 7, 1). 

6) Să evităm discuţiile deşarte, care nu fac decât să-i judece pe oameni şi să nimi- 
cească ba slava unuia, ba pe a altuia. 

7) Să ne depărtăm de cei care au răul obicei de a-i osândi pe ceilalți. 

8) Pentru cei ce au acest rău obicei trebuie să ne rugăm Domnului, zicând: Pune, 
Doamne, strajă gurii mele (Psalmi 140, 3) şi să ţinem minte pricinile arătate mai 
sus. 


Mângâiere pentru cei ce rabdă clevetirea, ponegrirea şi vorbirea de rău 


1) Însuşi Hristos a răbdat pe nedrept orice ponegrire şi vorbire de rău. Sfânta Evan- 
ghelie mărturiseşte acest lucru. 

2) Nici sfinţii lui Dumnezeu nu au fugit de ele, precum Sfântul David însuşi mărtu- 
riseşte despre sine în psalmi, apoi Moise, proorocii, apostolii şi toţi ceilalți. 

3) Acelaşi lucru li se întâmplă şi astăzi robilor lui Dumnezeu: aşa că nu eşti tu pri- 
mul căruia i se întâmplă acestea. 

4) Trebuie să răbdăm ponegrirea, şi pe cea dreaptă, şi pe cea nedreaptă. Pe cea 
dreaptă, pentru că merităm acest lucru, iar pe cea nedreaptă, pentru că, deşi nu sun- 
tem vinovaţi de faptele pentru care suntem ponegriţi, totuşi am greşit cu altceva. 


5) Poate că am clevetit, am osândit şi am vorbit de rău pe cineva, de aceea cu 
măsura cu care am măsurat, cu aceea ni se măsoară. 

6) Dragostea multora s-a răcit, ura s-a înmulţit, unii pe alții se asupresc, se înşală, 
se ponegresc, se clevetesc şi îşi întind curse unii altora. La ce te mai poţi aştepta în 
aceste vremuri cumplite? 

7) Aleargă la izvorul cel viu al cuvântului lui Dumnezeu, care spune: „Fericiţi veţi 
fi voi când vă vor ocări şi vă vor prigoni şi vor zice tot cuvântul rău împotriva 
voastră, minţind din pricina Mea” (Matei 5, 11). 

8) Prin vorbirea de rău şi clevetire ne smerim şi se nimiceşte îngâmfarea noastră. 
Datu-ni-s-a nouă limba cea vorbitoare de rău, ca un înger al satanei, ca să nu ne 
trufim. 

9) Şi mai poţi lua mângâiere din sfinţii psalmi. 


6. Îmbuibarea şi beţia 


„Luaţi seama la voi înşivă, să nu se îngreuieze inimile voastre de mâncare şi de 
băutură şi de grijile vieţii” (Luca 21, 34). 


„Căci Împărăţia lui Dumnezeu nu este mâncare şi băutură, ci dreptate şi pace şi bu- 
curie în Duhul Sfânt” (Romani 14, 17). 


Tâlcuirea Sfântului loan Gură de Aur 


In mâncare nu există nici un rău, însă îmbuibarea este păcătoasă (Cuvântarea a 10- 
a la Cartea Facerii, capitolul 1). 


Lăcomia la mâncare este un asemenea rău încât şi pe dobitoacele necuvântătoare le 
vatămă (Cuvântarea a 44-a la evanghelistul Matei, capitolul 12). 


Nimic nu vatămă trupul aşa ca îmbuibarea (Cuvântarea a 44-a la evanghelistul Ma- 
tei, capitolul 12). 


Lăcomia la mâncare şi băutură este maica tuturor relelor (Cuvântarea a 58- a la 
evanghelistul Matei, capitolul 17). 


Nimic nu este mai rău şi mai josnic ca îmbuibarea pântecelui: ea întunecă mintea, 
ea face sufletul trupesc, ea te orbeşte şi nu te lasă să vezi cum eşti (Cuvântarea a 
45-a la evanghelistul loan). 


Beţia este îndrăcire de bunăvoie, descoperire a gândurilor. Beţia este o năpastă 
vrednică de batjocură, o boală vrednică de râs, un demon liber ales şi o patimă mai 
grea decât nebunia însăşi (Cuvântul despre înviere). 


Vinul este lucrul lui Dumnezeu, iar beţia este lucru diavolesc: nu vinul provoacă 
beţia, ci neînfrânarea (Cuvântarea 1 către poporul din Antiohia). 


Beţia este o desfrânată şi maică a toată necurăţia (Cuvântul despre Ana). 
Beţia nu se află numai în vin, ci în orice patimă - în mânie, în poftă, în iubirea de 


argint, în goana după onoruri şi aşa mai departe (Cuvântul al 3-lea împotriva iu- 
deilor). 


Oricine petrece zile întregi în beţii, oricine trăieşte în lux şi îmbuibare, se află sub 
jugul diavolului (Cuvântul despre Lazăr). 


Cugetări despre îmbuibare şi beţie 


Imbuibarea este consumul excesiv de mâncare şi îngreuierea pântecelui; cât este de 
rea, vezi în învățătura Sfântului loan Gură de Aur. 


Beţia este consumul excesiv de băuturi ameţitoare. Beţia, precum învaţă Sfântul 
loan Gură de Aur, este de două feluri: una se datorează vinului, iar cealaltă se dato- 
rează patimilor. 


Beţia de patimi îl stăpâneşte pe cel ce are inima plină de patimi. Este beat tot tim- 
pul cel ce are răutate față de aproapele său, cel a cărui inimă este tot timpul plină 
de pofte ticăloase, de iubirea de argint, de iubirea de slavă şi de celelalte patimi. 
Din această beţie se trezeşte numai cel care, părăsind patimile, se pocăieşte. 


Beţia de vin 


Această beţie le provoacă oamenilor un rău îndoit: trupului îi aduce felurite nepu- 
tinţe, iar sufletului îi aduce pierzarea. Ceea ce nu face cel treaz, cel beat îndrăz- 
neşte să facă. Aceasta este o patimă cumplită: aşa de tare îl înrobeşte pe sărmanul 
om încât acesta nu se poate izbăvi cu nici un chip de ea. Nici îndemnurile, nici 
amenințările, nici frica, nici rugăminţile nu îl pot îndupleca. În groapa pieirii zace, 
dar nu simte aceasta; piere, dar nu-şi vede piecirea; se afundă în mlaştina păcatului, 
dar nu se străduieşte să iasă din ea şi se înfurie pe cei ce doresc să-l scoată de aco- 
lo. 


Începutul beţiei: 


1. Tovărăşia cea rea şi ospăţurile, chefurile dese. 

2. Mesele ceremonioase cu multe felicitări şi urări, care au devenit astăzi un 
obicei rău, la care se bea pentru sănătatea cuiva şi aşa mai departe (adică 
se invocă nişte motive precum sănătate, reușită, spor pe care chipurile nu le 
poți refuza și trebuie să bei). 


Mijlocul împotriva acestei patimi: 


1. Să nu li se îngăduie tinerilor a bea băuturi ameţitoare, căci tânărul se deprinde 
Uşor cu orice. 

2. Bărbaţii maturi să nu consume vin fără să fie nevoie. 

3. Să fugim de tovărăşiile rele. 

4. Să ţinem minte că, o dată deprinşi cu această patimă, greu ne mai izbăvim de ea 
şi mulţi chiar mor cu ea. 

5. Cei ce s-au deprins cu această patimă, să se înarmeze împotriva ei şi, trezindu- 
se, să se roage milostivului Dumnezeu şi să plângă să-i izbăvească de ea. 

6. Tot ei trebuie să cugete totdeauna că mulţi beţivani, când adorm beţi, mor şi trec 
din veacul acesta în cel viitor fără nici o simţire şi fără pocăință, ceea ce este înfri- 
coşător. 

7. Şi mai trebuie să-şi aducă aminte nenorocirile întâmplate în timpul beţiei, cum ar 
fi: smintelile, certurile, încăierările şi, de asemenea, nălucirile, grozăviile, suferin- 
țele şi slăbănogirea întregului trup şi să compare starea de trezvie cu starea de beţie 
şi aşa mai departe. 

8. Să ne rugăm, să facem milostenie şi să participăm la sfintele slujbe pentru cei 
robiţi de această patimă ca Dumnezeu să-i izbăvească. 


7. Lăcomia (lubirea de avuţie) 


„Vedeţi şi păziţi-vă de toată lăcomia, căci viaţa cuiva nu stă în prisosul avuţiilor sa- 
le” - spune Hristos (Luca 12, 15). 


„Drept aceea, omorâţi mădularele voastre cele pământeşti: desfrânarea, necurăţia, 
patima, pofta rea şi lăcomia, care este închinare la idoli” (Coloseni 3, 5). 


Tâlcuirea Sfântului loan Gură de Aur 


Iubitorii de avuţie sunt tâlhari, care stau pe lângă drumuri şi răpesc lucrurile trecă- 
torilor şi ascund în casele lor, ca în nişte peşteri subterane, averile altora (Cuvântul 
despre Lazăr). 


Bogăția nu este un lucru rău, dar iubirea de argint este. Lucru rău este şi lăcomia. 
Una este să fii bogat şi alta este să fii lacom: cel lacom nu este bogat, lui nu îi ajun- 
ge nici ceea ce e mult, iar cel căruia nu îi ajunge ceea ce e mult, niciodată nu poate 
fi bogat; cel lacom este paznicul banilor, nu domn; este rob şi nu stăpân; mai 
degrabă îi poate da celuilalt o parte din trupul său decât din argintul ascuns (Cu- 
vântarea a 2-a către norodul din Antiohia). 


Lăcomia este beţie nestăpânită, căci, aşa cum beţivanii, cu cât mai mult vin beau, 
cu atât simt o sete mai mare, aşa şi cei lacomi, cu cât mai mult îşi înmulţesc bogă- 
țuile, cu atât mai mult îşi aprind iubirea de argint (Cuvântarea a 22-a la Cartea 
Facerii). 


Bogăţiile strânse de cei lacomi deseori ajung în mâinile duşmanilor lor, iar ei vor 
da răspuns pentru acestea şi vor primi pedeapsă. Ce nebunie mare: să te trudeşti 
spre folosul altora şi spre paguba ta! (Cuvântarea a 48-a la Cartea Facerii) 


Cei lacomi sunt ca nişte copii: aşa cum copiii se joacă fără teamă cu focul cel mis- 
tuitor, dar se îngrozesc de nişte măşti goale, tot aşa şi cei lacomi se tem de sărăcie, 
care nu numai că nu este înfricoşătoare, dar poate feri şi de primejdie şi nu se tem 
de agonisirea nedreaptă a bogățiilor, care este mai înfricoşătoare decât orice foc 
(Cuvântarea la Psalmul 9). 


Cei lacomi şi răpitori nu-şi pot găsi nicăieri pacea şi siguranţa, întrucât înăuntrul 
lor totdeauna au luptă şi vrăjmaşi (Cuvântarea la Psalmul 4). 


Cei lacomi sunt pedepsiţi tot timpul: în viaţă, în moarte şi după moarte (Cuvântarea 
la Psalmul 48). 


Nimic nu îi înrobeşte pe oameni față de diavol aşa ca lăcomia nestăpânită şi iubirea 
de argint (Cuvântarea 13 la evanghelistul Matei). 


Aşa cum marea niciodată nu poate fi lhpsită de valuri, aşa şi inima omului iubitor 
de argint nu poate fi lipsită de întristare, de griji, de frică şi de frământare (Cuvân- 
tarea 13 la evanghelistul Matei). 


Bogăția pentru cel lacom este mai dăunătoare decât este sabia pentru cel nebun 
(Cuvântarea 52 la evanghelistul Matei). 


Cel lacom voieşte, precum iadul, să-i înghită pe toți, să mistuie totul; el este duş- 
manul întregului neam omenesc (Cuvântarea 28 la evanghelistul Matei). 


Cel lacom nu distinge prietenul de duşman (Cuvântarea 5 la evanghelistul Ioan). 


Nimeni nu este mai ticălos decât cel lacom, pentru că el îşi vinde propriul său su- 
flet (Cuvântarea 209 la Faptele Apostolilor). 


Iubirea de argint aduce toate nenorocirile în lume: ea înroşeşte marea cu sânge şi 
deseori în chip nedrept umple de sânge săbiile judecătorilor; ea îi înarmează pe tâl- 
hari, ea îi face pe oameni ucigaşi de părinţi (Cuvântarea 23 la întâia epistolă către 
Corinteni). 


Cei lacomi şi răpitori sunt mai răi ca fiarele sălbatice, deoarece fiarele, când se sa- 
tură, încetează a mai prăda, însă cei lacomi niciodată nu se pot sătura (Cuvântarea 
9 la întâia epistolă către Corinteni). 

Cel lacom duce o viaţă mai amară decât a avut Cain, trăind tot timpul cu frică şi 
durere: cu frică - din pricina a ceea ce are, şi cu durere - din pricina a ceea ce încă 


nu are (Cuvântarea 31 la întâia epistolă către Corinteni). 


Cel lacom, adunându-şi comori, îi găteşte mâncare viermelui celui neadormit (Cu- 
vântarea 24 la epistola către Efeseni). 


Cugetări despre lăcomie 


Patima lăcomiei este pricina multor păcate grele. 


Dacă cel lacom va fi judecător sau conducător, va încălca jurământul şi legămân- 
tul. De aceea, nevinovaţii vor fi vinovaţi, iar vinovaţii vor rămâne nevinovaţi. Cei 
buni, rămaşi fără rezultat, vor fi în cea mai amarnică nenorocire, iar cei răi, rămaşi 
fără pedeapsă, se vor îndârji şi mai mult şi se vor deda la asupriri, din pricina 
cărora se vor stârni plânsul, lacrimile şi tânguirile neîncetate ale oamenilor sărmani 
şi orice neorânduială în societate. Dacă cel lacom va fi comandant de oști, de ase- 
menea va încălca jurământul şi îşi va trăda patria. De va fi moşier, îi va încărca pe 
țărani cu dijme peste puterea lor. De va fi negustor, îi va înşela pe cumpărători şi 
tot aşa. ŞI, precum se vede, nimeni altul nu păgubeşte atât de mult societatea ca cel 
lacom; şi este urât şi de oameni, şi de Dumnezeu. De aceea şi este numită patima 
aceasta în Sfânta Scriptură închinare la idoli, pentru că cel lacom cinsteşte argintul 
ca pe un idol. 


Ajutorul pentru izbăvirea de lăcomie 


2 Cel dintâi este să ținem minte că toată avuția râmâne în lume, iar omul 
pleacă gol din această lume. 

=) Al doilea este să avem încredere în purtarea de grijă a lui Dumnezeu, care 
pe nimeni nu lasă. 

= Iar al treilea este faptul că Judecata lui Dumnezeu este înfricoşătoare şi 
inevitabilă pentru cei lacomi. 


$. lubirea de slavă 


„Cum puteţi voi să credeţi, când primiţi slavă unii de la alţii şi slava care vine de la 
unicul Dumnezeu nu o căutaţi?” (loan 5, 44) 


Tâlcuirea Sfântului loan Gură de Aur 


Slava deşartă face nefolositoare şi faptele bune ale oamenilor (Cartea a 2-a despre 
înduioşarea lui Dimitrie). 


Slava deşartă împrăştie, ca vântul, toate comorile virtuţilor noastre (Cartea 1 către 
Stahirie). 


Slava omenească stă în buna credinţă, dreptate, milostenie, blândeţe, smerenie, pa- 
ce, adevăr şi iubire nefăţarnică faţă de toţi oamenii (la Psalmul 48). 


Cine se laudă şi se făleşte cu lucrurile stricăcioase ale veacului acestuia nu se deo- 
sebeşte cu nimic de cei ce se desfată cu bogăţia în vis (la Psalmul 5). 


Slava o dobândeşte cel ce o dispreţuieşte (Cuvântarea a 4-a la evanghelistul Ma- 
tei). 


Slava se înmulţeşte prin smerenie; iar cine doreşte să arate că este mare, acela va fi 
ultimul dintre toţi (Cuvântarea a 65-a la evanghelistul Matei). 


Nimic nu stârneşte în om iubirea de bogăţie atât de mult ca iubirea de slavă (Cu- 
vântarea a 2-a la evanghelistul Matei). 


Cugetări despre iubirea de slavă 


Vezi despre aceasta la cugetările despre Dispreţul faţă de lume (capitolul 27). 


9. Podoabele femeiești 


„Podoaba voastră - a femeilor - să nu fie cea din afară: împletirea părului, podoa- 
bele de aur şi îmbrăcarea hainelor scumpe, ci să fie omul cel tainic al inimii, întru 
nestricăcioasa podoabă a duhului blând şi liniştit, care este de mare preţ înaintea lui 
Dumnezeu” (| Petru 3, 3-4). 


„Asemenea şi femeile, în îmbrăcăminte cuviincioasă, făcându-şi lor podoabă din 
sfială şi din cuminţenie, nu din păr împletit şi din aur, sau din mărgăritare, sau din 
veşminte de mult preţ; ci, din fapte bune, precum se cuvine unor femei temătoare 
de Dumnezeu” (| Timotei 2, 9-10). 


Tâlcuirea Sfântului loan Gură de Aur 


Femeia, când se împodobeşte prea mult, devine mai dezgustătoare decât cea goală, 
întrucât leapădă de la sine smerenia şi buna cuviință (Cuvântarea 10 la Epistola 
către Coloseni). 


Podoabele de aur şi mărgăritarele sunt lucruri sataniceşti (vol. 2, pag. 242). 


Când vezi o femeie frumoasă, strălucind la înfăţişare, împodobită cu podoabe 
scumpe şi care-ţi îndeamnă inima la pofte, îndată să-ţi îndrepţi ochii tăi spre cunu- 
na ce este dată de sus celor ce biruiesc farmecul ei (Cuvântarea a 6-a despre po- 
căinţă). 


Femeia frumoasă, de nu are curăţie şi nevinovăție, este un sicriu împodobit, un 
adânc ce mistuie suflete şi venin aducător de moarte, gătit pentru ceilalți (la Psal- 
mul 5). 


Femeia, când se împodobeşte spre a atrage la sine ochii tuturor, otravă pregăteşte 
spre a-i adăpa pe toţi cu ea (Cuvântarea a 17-a la evanghelistul Matei). 


Femeile care-şi fardează chipul spre ademenirea tinerilor dezmăţaţi, îşi fac mult rău 
atât lor cât şi celor care le privesc (Cuvântarea a 20-a la evanghelistul Matei). 


Femeia care-şi împodobeşte chipul, mare pedeapsă va primi, deoarece încearcă să 
îndrepte lucrul lui Dumnezeu, care este desăvârşit şi nu are nevoie de nici o în- 
dreptare (Cuvântarea a 17-a la Evanghelia după Matei). 


Podoaba femeiască naşte invidie şi gelozie (Cuvântarea a 61-a la evanghelistul 
loan). 


Semnul femeii necinstite este că aceasta se împodobeşte spre a plăcea celorlalți şi a 
fi lăudată de ei, căci pe femeia împopoţonată nici un om cinstit nu o laudă, ci nu- 
mai cei plini de pofte şi neruşinaţi (Cuvântarea 61 la evanghelistul loan). 


Adevărata frumuseţe nu este pe chip, ci în firea bună şi cinstită a femeii (Cuvân- 
tarea a 14-a despre femei şi frumuseţe). 


Cugetări despre podoaba femeiască 


Cât de deşert este farmecul acesta şi câtă sminteală provoacă nici nu este nevoie să 
dovedim, căci pentru ce altceva îşi împodobesc femeile chipurile lor? Altă pricină 
nu putem găsi decât că vor să se arate oamenilor, căci nu pentru ele se împodobesc, 
de vreme ce în casele şi dormitoarele lor stau fără podoabe, şi nici trupul nu are 
nevoie de acest lucru şi nici sănătate nu le dau podoabele, ci mai degrabă le vată- 
mă: aşadar, singura pricină rămâne cea pomenită mai sus. Rău fac că merg la ban- 
chete, la nunţi, la comedii, în societate şi alte adunări; dar mai rău decât acestea 
este că intră în sfânta biserică cu aceeaşi înfăţişare şi astfel necinstesc biserica lui 
Dumnezeu. 


Ajutorul împotriva acestor podoabe 


1.Femeia să-şi aducă aminte de moarte, că pe chipul cel împodobit acum vor umbla 
viermii şi că acum se fardează şi se împarfumează, iar atunci va mirosi urât şi se va 
transforma în cenuşă. 

2. Ea va trebui să dea răspuns înaintea lui Dumnezeu pentru sminteală şi, cu cât 
mai mult se vor sminti oamenii de farmecul ei, cu atât mai mare va fi pedeapsa pe 
care o va primi: „...vai omului aceluia prin care vine sminteala” - spune Hristos 
(Matei 18, 7). 

3. Cu ochii minţii să caute la chipul cel prea curat al lui Hristos, care pentru fără- 
delegile noastre a fost scuipat şi lovit. Vezi la cugetările despre Dispreţul faţă de 
lume (capitolul 27). 

4. Să ne rugăm, să facem milostenie și să participăm la sfintele slujbe pentru cei 
robiţi de această patimă ca Dumnezeu să-i izbăvească. 


10. Smintelile 


„Vai lumii, din pricina smintelilor! Că smintelile trebuie să vină, dar vai omului 
aceluia prin care vine sminteala” (Matei 18, 7, Luca 17, 1). 


„Deci să nu ne mai judecăm unii pe alţii, ci mai degrabă judecaţi aceasta: Să nu da- 
ți fratelui prilej de poticnire sau de sminteală” (Romani 14, 13). 


Cugetări despre sminteli 


Vai lumii din pricina smintelilor - după cuvântul lui Hristos; dar mai mult vai ace- 
luia, prin care vine sminteala. Căci cei ce dau prilej de sminteală greşesc de două 
ori: greşesc ei înşişi şi duc pe alţii în păcat, pier ei înşişi şi duc şi pe alţii la pieire. 


Mai mult decât ceilalţi dau prilej de sminteală: 


1. Păstorii şi conducătorii. 

2. Părinţii faţă de copiii lor, căci ceea ce văd la părinţii lor, copiii învaţă şi ei să 
facă. 

3. Cei bătrâni faţă de cei tineri, din aceeaşi pricină arătată mai sus. Dar şi cei- 
lalți oameni de rând se smintesc unii pe alţii şi îşi dau prilej de sminteală unii 
altora. 


Smintelile se manifestă în chip diferit: 


1. Prin cuvânt, când se spun lucruri rele şi necurate spre pervertirea credinţei sau a 
obiceiurilor. 
2. Prin faptă, când prin fapte rele ceilalţi sunt duşi la o viaţă rea. 


Ajutorul pentru prevenirea smintelilor 


1. Să nu luăm seama la ceea ce fac oamenii, oricare ar fi ei, ci să ascultăm şi să 
luăm aminte la ceea ce învaţă cuvântul lui Dumnezeu şi se propovăduieşte în sfin- 
tele biserici din acelaşi cuvânt al lui Dumnezeu. 


2. Să luăm aminte şi să urmăm sfânta viaţă a Mântuitorului nostru, care prin cuvânt 
şi faptă ne-a învăţat cum să trăim şi să luăm aminte la plăcuţii Lui, care L- au 
urmat şi, privind cu luare aminte cum şi-au încheiat viaţa, să le urmăm credinţa 
(Evrei 13, 7). 


3. Să întoarcem ochii şi urechile de la ceea ce este netrebnic, căci prin ochi şi ure- 
chi intră, ca prin nişte uşi, orice rău în coliba inimii şi aduce în noi pofta cea rea şi 
stârneşte lupta. 


4. Să stăm mai mult acasă şi să alegem singurătatea, căci singurătatea nu poate nici 
să dea prilej de sminteală, nici să primească sminteala. 


5. Să ne rugăm mai des lui Dumnezeu şi să suspinăm ca să ne păzească de sminteli: 
întoarce ochii mei ca să nu vadă deşertăciunea (Psalmi 118, 37) şi: Povăţuieşte-mă, 
Doamne, pe calea Ta şi voi merge întru adevărul Tău (Psalmi 85, 10). 


11. Minciuna şi vicleşugul 


„Pentru aceea, lepădând minciuna, grăiți adevărul fiecare cu aproapele său, căci 
unul altuia suntem mădulare” (Efeseni 4, 25). 


„Pierde-vei pe toţi cei ce grăiesc minciuna; pe ucigaș şi pe viclean îl urăşte Dom- 
nul” (Psalmi 5, 6). 


„Opreşte-ţi limba de la rău şi buzele tale să nu grăiască vicleşug” (Psalmi 33, 12). 
„Bărbatul limbut nu se va îndrepta pe pământ” (Psalmi 139, 11). 


Tâlcuirea Sfântului loan Gură de Aur 


Oamenii mincinoşi nu sunt crezuţi nici atunci când spun adevărul (Cuvântul al 5- 
lea împotriva iudeilor). 


Adevărul este ceea ce există în realitate, iar minciuna este ceea ce nu există în rea- 
litate (la Psalmul 11). 


Minciuna peste tot se dă singură în vileag şi, cu cât mai mult se împotriveşte ade- 
vărului, cu atât mai mult se divulgă pe sine (Cuvântarea 58 la evanghelistul loan). 


Niciodată nu s-a întâmplat ca minciuna să nu se amestece cu adevărul. Diavolul 
totdeauna se străduieşte să semene minciuna printre cele adevărate (Cuvântarea 8 
la a doua epistolă către Timotei). 


Nu există ispită mai cumplită decât a da peste un om viclean. Omul viclean este 
mai primejdios decât orice fiară sălbatică, pentru că fiara, precum este, aşa se şi 
arată a fi, însă omul viclean deseori îşi ascunde veninul său sub chipul smereniei şi 
al virtuţii, astfel încât este foarte greu să-ţi dai seama şi să te fereşti de vicleşugul 
lui (la Psalmul 119). 


Omul viclean este lup în piele de oaie. EI îşi acoperă răutatea sa cu vorbe blânde; 
turbează de furie şi duşmăneşte, dar se poartă ca un prieten; linguşind, laudă ceea 
ce nicidecum nu este bun; trăind tot timpul în fărădelegi, arată chipul smereniei şi 
acoperă mândria cu smerenia, iar invidia cu cinstirea (Cuvântarea despre depărta- 
rea de fățărnicie). 


Oamenii vicleni, care au în inimă altceva decât ceea ce au pe buze, sunt mult mai 
primejdioşi decât acei vrăjmaşi care poartă săbii ascunse (la Psalmul 11). 


Cugetări despre minciună şi vicleşug 


Minciuna şi vicleşugul sunt patimi ce vin de la diavolul, care este tatăl minciunii şi 
al oricărui vicleşug. 


Vai locului aceluia în care patimile acestea s-au înmulțit, căci nici un bine nu poate 
exista acolo. La ce bine să ne aşteptăm acolo unde oamenii se înşală unii pe alţii? 
Căci acolo nu poate exista încrederea, fără de care unitatea societăţii nu poate rezi- 
sta. 


Aceleaşi patimi, precum se vede, au adus jurămintele cele potrivnice lui Dumnezeu 
şi asupra celor mai josnice lucruri prininvocările deşarte ale înfricoşătorului nume 
al lui Dumnezeu, cum ar fi: „pe numele lui Dumnezeu”, „vede Dumnezeu”, „mar- 
tor este Dumnezeu” şi altele. Căci mulți, fiind înşelaţi de oamenii mincinoşi şi 
vicleni, nu mai au încredere nici în cei ce spun adevărul. Şi, de aceea, oamenii sunt 
nevoiţi să-şi întărească dreptatea cuvintelor lor prin invocarea numelui lui Dum- 
nezeu. Și, astfel, neavând încredere unul în celălalt, depun jurământ, ceea ce a şi 
intrat în obicei; iar copiii de la părinţi, tinerii de la bătrâni, cei mai mici de la cei 
mai mari învaţă acelaşi lucru şi nu socotesc un păcat să invoce înfricoşătorul nume 
al lui Dumnezeu nici în privinţa celor mai josnice lucruri. 


Cei mincinoşi şi vicleni, cu cât sunt mai ascunşi, cu atât sunt mai primejdioşi. Ei 
ştiu cum să-şi ascundă minciuna; cu limba vorbesc frumos, dar cu inima gândesc 
altfel; pe limbă au miere, iar în inimă au fiere; cu limba laudă, iar cu inima întind 
curse; cu buzele sărută, iar cu inima te vând. 


Tocmai de la aceşti oameni rabdă mult cei sinceri, care nu pot şi nici nu vor în ini- 
mă să aibă una, iar pe limbă alta. Nu există rană mai vătămătoare ca aceasta pentru 
societate; dar, oricât de vicleni ar fi ei, viclenia lor tot va ieşi la iveală şi atunci 
oricine se va dezgusta de ei, ca de nişte leproşi. Să-şi aducă aminte cele scrise: 
Pierde- vei pe toţi cei ce grăiesc minciuna; pe ucigaş şi pe viclean îl urăşte Domnul 
(Psalmi 5, 6). 


12. Depărtarea de cei răi 


„Fraţilor, vă poruncim în numele Domnului nostru lisus Hristos, să vă feriți de 
orice frate care umblă fără rânduială şi nu după predania pe care aţi primit-o de la 
no!” (2 Tesaloniceni 3, 6). 


Tâlcuirea Sfântului loan Gură de Aur 


Pentru a fi lipsiţi de primejdie şi a avea parte de libertate, veselie şi bunăstare este 
foarte folositor să ne depărtăm de tovărăşia cu oamenii răi (Tâlcuirea la psalmul 
139). 


Legătura cu oamenii răi aduce mare pagubă căci, aşa cum spune apostolul Pavel, 
„tovărăşiile rele strică obiceiurile bune” (1 Corinteni 15, 33. - Cuvântarea a S-a la 
Cartea Facerii). 


Aşa cum ochii bolnavi aduc vătămare celor sănătoşi şi cel bolnav de lepră îl molip- 
seşte pe cel curat, tot aşa legătura cu oamenii răi îi strică şi îi perverteşte pe cei bu- 
ni. Şi Hristos ne porunceşte nu numai să fugim de aceşti oameni, dar şi să-i înlă- 
turăm, zicând: „lar dacă ochiul tău cel drept te sminteşte pe tine, scoate-l şi aruncă- 
| de la tine” (Matei 5, 29. - La Psalmul 4). 


Oamenii răi vatămă mai mult decât şerpii cei veninoşi, căci aceia îşi aruncă veninul 
la vedere, iar aceştia zi de zi îl aruncă în ascuns şi pe nesimţite (la Psalmul 4). 


Omul rău îşi este sieşi duşman, de aceea nimeni nu se poate împrieteni şi trăi în bu- 
nă înţelegere cu el (Cuvântarea a 7-a la Faptele Apostolilor). 


Cugetări despre depărtarea de cei răi 


Nimic nu-l vatămă atât de mult pe creştin, îndeosebi pe cel tânăr, ca tovărăşia cea 
rea. Căci, aşa cum legătura cu cei buni este o şcoală, în care omul învaţă fără cărți 
filozofia creştină, adică cinstita şi sfânta vieţuire, aşa şi legătura cu cei răi este pri- 
cina celei mai cumplite pervertiri a omului, măcar că el prin natura sa ar fi bun sau 
bine crescut; căci, de se va uni cu cei corupți, îi va fi greu şi aproape cu neputinţă 
să nu se pervertească. Căci răutatea este ca smoala, lipicioasă şi încetul cu încetul, 
fără să-şi dea omul seama, se strecoară până când îl stăpâneşte cu totul. 


Se spune că, atunci când ochii sănătoşi se uită la cei bolnavi, se vatămă pe ei înşişi 
ŞI nici celorlalți nu le aduc vreun folos: tot aşa cel bun, viețuind cu cel rău, se strică 


pe el însuşi şi nu îl îndreaptă nici pe celălalt. „Cel care se atinge de smoală se va 
mânji şi cel care se însoţeşte cu cel trufaş asemenea lui va fi” - se spune în 
Scriptură (Înţelepciunea lui Isus, fiul lui Sirah [Ecclesiasticul] 13, 1). 


Chibzuieşte, aşadar, creştine, cu cine voieşti a te uni şi până ce nu vei şti cu desă- 
vârşire, nu te apropia de nimeni ca nu cumva să cazi în prăpastia pieirii. Mai bine 
să trăieşti cu fiarele sălbatice decât cu oamenii răi. 


13. Bogăția şi bogaţii 


„lar lisus a zis ucenicilor Săi: Adevărat zic vouă că un bogat cu greu va intra în 
Impărăția cerurilor” (Matei 19, 23). 


„Dar vai vouă, bogaţilor, pentru că vă luaţi pe pământ mângâierea voastră” (Luca 
6, 24). 


„Iar Dumnezeu i-a zis: Nebune! În această noapte vor cere de la tine sufletul tău. Şi 
cele ce ai pregătit, ale cui vor fi?” - ca răspuns pentru bogatul ce-şi strânsese avuţii 
şi dorea să se veselească (Luca 12, 20). 


„Oare nu bogaţii vă asupresc pe voi şi nu ei vă târăsc la judecăţi? Nu sunt ei cei ce 
hulesc numele cel bun întru care aţi fost chemaţi?” (Iacov 2, 6-7) 


„Veniţi acum, voi, bogaţilor, plângeţi şi vă tânguiţi de necazurile care vor să vină 
asupra voastră. Bogăția voastră a putrezit şi hainele voastre le-au mâncat moliile. 
Aurul vostru şi argintul au ruginit şi rugina lor va fi mărturie asupra voastră şi ca 
focul va mistui trupurile voastre; aţi strâns comori în vremea din urmă” (lacov 5, 1- 
3). 


„lar cine are bogăţia lumii acesteia şi se uită la fratele său care este în nevoie şi îşi 
închide inima faţă de el, cum rămâne în acela dragostea lui Dumnezeu?” (1 loan 3, 
17) 


„Cei ce vor să se îmbogăţească, dimpotrivă, cad în ispită şi în cursă şi în multe pof- 
te nebuneşti şi vătămătoare, ca unele care cufundă pe oameni în ruină şi în pier- 
zare. Pentru că iubirea de argint este rădăcina tuturor relelor” (1 Timotei 6, 9-10). 


„Celor bogaţi în veacul de acum porunceşte-le să nu se semeţească, nici să-şi pună 
nădejdea în bogăţia cea nestatornică, ci în Dumnezeul cel viu, care ne dă cu belşug 
toate, spre îndulcirea noastră” (1 Timotei 6, 17). 


„Mai bun este puţinul celui drept, decât bogăţia multă a păcătoşilor” (Psalmi 36, 
16). 


„Dar toate sunt deşertăciuni; tot omul ce viază. Deşi ca o umbră trece omul, dar în 
zadar se tulbură. Strânge comori şi nu ştie cui le adună pe ele” (Psalmi 38, 8-10). 


„Să nu te temi când se îmbogăţeşte omul şi când se înmulţeşte slava casei lui. Pen- 
tru că la moarte el nu va lua nimic, nici nu se va cobori cu el slava lui” (Psalmi 48, 
17-18). 


„„„„Dogăţia de ar curge, nu vă lipiţi inima de ea” (Psalmi 61, 10). 


„Fiecare vede că înţelepţii mor, cum mor şi cei neînţelepţi şi nebunii, şi lasă altora 
bogăţia lor” (Psalmi 48, 10). 


Tâlcuirea Sfântului loan Gură de Aur 
Sărac nu este cel ce nu are nimic, ci cel ce îşi doreşte mult, iar bogat nu este cel ce 
are mult, ci cel ce nu are nevoie de nimic (Cuvântarea a 2-a la întâia epistolă către 


Timotei). 


Bogatul este cuprins de multe griji şi este legat de banii săi, ca un câine, cu nenu- 
mărate lanţuri (Cuvântarea a 2-a la întâia epistolă către Timotei). 


Bogăția îi face pe oameni nebuni (Cuvântarea 10 la epistola către Filipeni, capi- 
tolul 3). 


Sărăcia nu ne împiedică să dobândim împărăţia şi, de asemenea, bogăţia nu ne aju- 
tă să fugim de gheenă (Cuvântarea a 2-a la epistola către Filipeni). 


De vom cugeta cu sârguinţă la bogăţia Vieţii veşnice, o vom putea dispreţui pe cea 
pământească (Cuvântarea 18 la întâia epistolă către Timotei). 


Bogăția şi slava deşartă îi dau diavolului prilej pentru ispitire şi deseori îl susțin 
spre a ieşi biruitor (Cuvântarea 22 la epistola către Efeseni). 


Bogatul este un administrator al banilor pe care trebuie să-i împartă săracilor (Cu- 
vântul al 2-lea despre Lazăr). 


Bogăția devine a noastră atunci când o împărțim celor săraci (Cuvântul al 2-lea 
despre Lazăr). 


Nu există alt lucru care să împiedice atât de mult urcarea la cer ca bogăţia (Cuvân- 
tul spus la hirotonie). 


Bogăția aduce setea de bogăţie (Cuvântul al 2-lea împotriva celor ce hulesc viaţa 
monahală). 


Mai dulce este somnul pentru cei săraci decât pentru cei bogaţi (Cuvântul al 2-lea 
împotriva celor ce hulesc viaţa monahală). 


Bogaţii ce trăiesc în lux şi huzur sunt mai sărmani decât săracii (Cuvântul al 2-lea 
despre cei ce hulesc viaţa monahală). 


Este lipsită de orice osândă şi primejdie doar acea bogăţie care prin mâinile săra- 
cilor este trimisă în cer (Cuvântarea a 42-a la Cartea Facerii, capitolul 18). 


Bogat nu este cel ce are mult, ci cel ce dă mult (Cuvântarea a 2-a către norodul din 
Antiohia). 


De voieşti să te îmbogăţeşti, să-L ai pe Dumnezeu ca prieten şi vei fi cel mai bogat 
dintre toţi (Cuvântarea a 2-a către norodul din Antiohia). 


Nu cei bogaţi, ci cei ce slujesc bogăției sunt osândiţi (Cuvântarea 21 la evanghe- 
lstul Matei, capitolul 6). 


Cine slujeşte bogăției, acela şi aici şi în viaţa viitoare va fi legat cu cătuşe de fier 
(Cuvântarea a 12-a la evanghelistul Matei, capitolul 3). 


Nu este fără primejdie a avea comori în casă, dar în mâinile săracilor este fără pri- 
mejdie (Cuvântarea a 49-a la evanghelistul Ioan, capitolul 12). 


Bogăţie din belşug avem atunci când dispreţuim bogăția şi o căutăm numai în 
Dumnezeu (Cuvântarea a 3-a la evanghelistul loan). 


Cugetări despre bogăţie 


Vezi la cugetările despre Dispreţul faţă de lume (capitolul 27). 


14. Smerenia şi mândria 


„Deci cine se va smeri pe sine ca pruncul acesta, acela este cel mai mare în Impă- 
răția cerurilor” (Matei 18, 4). 


„Căci, oricine se înalţă pe sine se va smeri, iar cel ce se smereşte pe sine se va înăl- 
ţa” (Luca 14, 11). 


„„„.ceea ce la oameni este înalt, urâciune este înaintea lui Dumnezeu” (Luca 16, 
15). 


„Aşa şi voi, când veţi face toate cele poruncite vouă, să ziceţi: Suntem slugi ne- 
trebnice, pentru că am făcut ceea ce eram datori să facem” (Luca 17, 10). 


„lar vameşul, departe stând, nu voia nici ochii să-şi ridice către cer, ci-şi bătea 
pieptul, zicând: Dumnezeule, fii milostiv mie, păcătosului” (Luca 18, 13). 


„Dumnezeu celor mândri le stă împotrivă, iar celor smeriţi le dă har” (Iacov 4, 6). 
„Smeriţi-vă înaintea Domnului şi El vă va înălța” (Iacov 4, 10). 
„Dumnezeu celor mândri le stă împotrivă, iar celor smeriţi le dă har” (1 Petru 5, 5). 


„Deci, smeriţi-vă sub mâna cea tare a lui Dumnezeu, ca El să vă înalțe la timpul 
cuvenit” (1 Petru 5, 6). 


„Aproape este Domnul de cei umiliţi la inimă şi pe cei smeriţi cu duhul îi va mân- 
tui” (Psalmi 33, 17). 


„Jertfa lui Dumnezeu este duhul umilit; inima înfrântă şi smerită Dumnezeu nu o 
va urgisi” (Psalmi 50, 18). 


„„Căutat-a spre rugăciunea celor smeriţi şi n-a disprețuit cererea lor” (Psalmi 101, 
18). 


„Cine este ca Domnul Dumnezeul nostru, cel ce locuieşte întru cele înalte şi spre 
cele smerite priveşte, în cer şi pe pământ?” (Psalmi 112, 5-6) 


„Că înalt este Domnul şi spre cele smerite priveşte şi pe cele înalte de departe le 
cunoaşte” (Psalmi 137, 6). 


„Văzut-am pe cel necredincios fălindu-se şi înălțându-se ca cedrii Libanului. Şi am 
trecut şi iată nu era şi l-am căutat pe el şi nu s-a aflat locul lui” (Psalmi 36, 35-36). 


„Într-adevăr pe drumuri viclene i-ai pus pe ei şi i-ai doborât când se înălțau. Cât de 
iute i-ai pustiit pe ei! S-au stins, au pierit din pricina nelegiuirii lor” (Psalmi 72, 18- 
19). 


„Pentru că Tu pe poporul cel smerit îl vei mântui, şi ochii mândrilor îi vei smeri” 
(Psalmi 17, 30). 


„Tu ai smerit ca pe un rănit pe cel mândru” (Psalmi 88, 11). 
„Nu va locui în casa mea cel mândru” (Psalmi 100, 9). 
Tâlcuirea Sfântului loan Gură de Aur 
Mândria este rădăcina şi izvorul tuturor fărădelegilor (Cuvântarea 15 la evanghe- 
lstul Matei, capitolul 5). 


Răul cel mare, care a zdruncinat toată lumea, din mândrie a venit (Cuvântarea 15 la 
evanghelistul Matei, capitolul 5). 


Nimic nu este mai josnic decât mândria şi nimic nu este mai înalt decât smerenia 
(Cuvântarea 65 la evanghelistul Matei). 


Mândria pierde orice virtute sufletească (Cuvântarea 16 la evanghelistul loan, capi- 
tolul 1). 


Mândria face necurată toată vieţuirea noastră chiar de am avea curăţie, feciorie, 
post, rugăciune, milostenie şi alte virtuţi (Cuvântarea 9 la evanghelistul loan, capi- 


tolul 1). 


Nimic nu este atât de străin sufletului creştin ca mândria (Cuvântarea 5 la Epistola 
către Filipeni, capitolul 1). 


Mândria este dovada sărăciei minţii (Cuvântarea 1 la Epistola către Tesaloniceni). 


Cu cât mai mult se smereşte omul, cu atât mai mult se înalță (Cuvântarea 11 la Epi- 
stola către Efeseni, capitolul 4). 


Smerenia este pricina tuturor bunătăţilor (Cuvântarea 5 la Epistola către Filipeni, 
capitolul 2). 


Smerenia înseamnă să fii ponegrit şi clevetit (Cuvântarea 7 la Epistola către Fili- 
peni, capitolul 2). 


Cugetări despre smerenie şi mândrie 


Cât de mult iubeşte Dumnezeu smerenia şi cât de mult urăşte mândria vezi în locu- 
rile aduse din Sfânta Scriptură. Aici doar sunt înfăţişate câteva trăsături ale smere- 
niei şi ale mândriei. 


Trăsăturile smereniei: 


Sa 


ut) 


PPNANNAR 


Să te socoteşti mai păcătos decăt ceilalți. 


„Să nu dispreţuieşti pe nimeni şi nicidecum să osândeşti, ci să fii totdeauna 


cu luare aminte la tine însuţi. 

De slavă şi cinste să fugi, iar, dacă este cu neputinţă Să fugi, să-ţi pară rău 
pentru ele. 

Să rabzi cu bărbăţie disprețul. 

Cu oamenii de jos să fii binevoitor. 

Să asculți cu toată inima nu numai de cei mai mari, ci şi de cei mai mici. 
Toate faptele tale să le socoteşti netrebnice. 

Lauda să o dispreţuieşti. 

Fără să fie nevoie să nu vorbeşti şi, dacă trebuie, atunci să vorbeşti blând şi 
liniştit. 


Calea aceasta este strâmtă, însă duce la Patria Cerească. De voieşti să ajungi acolo, 
pe această cale să mergi. 


Trăsăturile mândriei: 


Ii 2 a a Dn aa i Ante 


Să cauţi cu orice chip slava, cinstea şi lauda. 

Să porneşti la fapte peste puterile tale. 

În orice lucru să te amesteci cu samavolnicie. 

Să te înalți fără ruşine. 

Pe ceilalți să-i dispreţuieşti. 

Când eşti lipsit de cinste, să te superi, să cârteşti şi să te tânguieşti. 
Faţă de cei mai mari să fii nesupus. 

Binele să ţi-l atribui ţie, nu lui Dumnezeu. 


9. În toate să te străduieşti să te arăţi pe tine. 

10.Să judeci faptele celorlalți. 

11.Greşelile celorlalți să le măreşti, iar faptele bune să le micşorezi. 

12. În vorbă şi în faptă să arăţi o oarecare îngâmfare. 

13.Să nu iubeşti îndrumările şi îndreptările, iar sfaturile să nu le primeşti. 
14.Să nu rabzi umilirile şi toate celelalte. 


Sfârşitul smereniei şi al mândriei 


Hristos a spus: „oricine se înalță pe sine se va smeri, iar cel ce se smereşte pe sine 
se va înălța” (Luca 14, 11). 


Ajutorul pentru biruirea mândriei şi dobândirea smereniei 
Omul nu are pentru ce să se înalțe. 
Cu cinstea te mândreşti şi cu slava, care pier ca fumul? 
Cu bogăţia te mândreşti? Dar ea, asemenea banilor, trece din mână în mână, iar, 
dacă mai este adunată şi pe nedrept, îţi aduce numai nenorociri, căci va ajunge, fără 


să vrei, în mâinile altcuiva la care nici nu te aştepţi şi tu rămâi numai cu paguba. 


Cu inteligenţa te mândreşti? Dumnezeu dă inteligenţa şi înţelepciunea, iar, dacă EI 
le ia de la tine, vei fi mai nebun ca toţi. 


Cu frumuseţea şi puterea te mândreşti? Însă ele, ca floarea ierbii, de zăduful bolilor 
se ofilesc şi se usucă. 


Cu titlul de nobil te mândreşti? El este al înaintaşilor tăi, nu al tău; ei sunt cei ce l- 
au meritat, nu tu; este nebunie să te lauzi cu ce nu este al tău, tot aşa cum nebunie 
este să se împodobească bărbatul cu o rochie de femeie. 


Cu virtutea te mândreşti? De este cu adevărat în tine, ea este lucrul lui Dumnezeu, 
nu al tău: ce ai, pe care să nu-l fi primit? (1 Corinteni 4, 7). Îndată ce Dumnezeu o 
va lua de la tine, vei rămâne doar cu păcatele tale. 


Și ce mai ai? Cu ce te mai făleşti? 


Ia aminte la naşterea ta, suflete îngâmfat: cine se naşte cu mai mare greutate şi du- 
rere ca omul? 


la aminte la creştere: ce animal are nevoie de mai multă atenţie, grijă, curăţire, hra- 
nă şi ocrotire până creşte, dacă nu omul? Multe animale îndată după naştere îşi gă- 
sesc singure hrana; iar omul cât timp este purtat în braţele altora, îmbrăcat de mâi- 
nile altora şi hrănit, încălzit şi ocrotit prin ostenelile altora! 


la aminte la întreţinerea vieţii tale: cine se străduieşte mai mult pentru hrană şi bău- 
tură ca omul? 


la aminte la îmbrăcăminte: de unde o ai? Oaia, iepurele, vulpea, lupul, râsul şi ur- 
sul te îmbracă, pentru că eşti atât de sărman încât nici haina ta nu o ai. 


Ia aminte la starea ta: cine are parte de nenorociri, pătimiri, putrezire, boli şi nepu- 
tinţe mai mari, dacă nu omul? Cine este cuprins de frică, întristare şi suferință mai 
mare, dacă nu omul? De peste tot este împresurat de necazuri: din spate păcatele, 
în faţă moartea, de sus judecata lui Dumnezeu, de jos iadul, din părți smintelile lu- 
mii şi cursele diavoleşti, iar înăuntru patimile şi în această stare nenorocită te mai 
poți mândri? 


la aminte încă la începutul şi sfârşitul tău: căci pământ eşti şi în pământ te vei în- 
toarce (Facerea 3, 19). 


Coboară în morminte şi încearcă să deosebeşti în ele împăratul de ostaş, pe cel re- 
numit de cel anonim, pe cel bogat de cel sărac, pe cel puternic de cel slab şi pe no- 
bil de ţăran. Aici te lauzi cu titlul tău nobiliar, aici te făleşti cu inteligenţa, aici te 
mândreşti cu frumuseţea, aici te împodobeşti cu bogăţia, aici te lauzi cu onorurile 
şi preţuieşti rangurile. O, sărmană făptură, sărmană la început, sărmană în timpul 
vieţii, sărmană şi la sfârşit! 


Îţi mai aduci aminte cine eşti? O făptură, creată după chipul lui Dumnezeu, dar ca- 
re a pierdut chipul lui Dumnezeu, a căzut şi s-a stricat, alătura-tu-s-a dobitoacelor 
celor fără de minte şi s-a asemănat lor (Psalmi 48, 12) şi care, totuşi, din mila lui 
Dumnezeu s-a înnoit, care prin pătimirea şi moartea Fiului lui Dumnezeu s-a 
răscumpărat. 


Fiul lui Dumnezeu S-a smerit pentru tine, iar tu te mândreşti? 

Fiul lui Dumnezeu a luat pentru tine chip de rob, iar tu cauţi stăpânire? 

Fiul lui Dumnezeu a trăit pentru tine în sărăcie, iar tu goneşti după bogăţie? 

Fiul lui Dumnezeu a primit necinstire, iar tu vrei cinstire? 

Fiul lui Dumnezeu nu a avut unde să-Şi plece capul, iar tu zideşti clădiri măreţe? 


Fiul lui Dumnezeu a spălat picioarele ucenicilor Săi, iar ție îţi este ruşine să slujeşti 
fraţilor tăi? 


Fiul lui Dumnezeu a răbdat ocări, ponegriri, batjocuri şi scuipări, iar tu nu poţi răb- 
da un cuvânt de dojană? EI pe nedrept a răbdat, şi pentru tine, iar tu nu poţi răbda 
când eşti vinovat? Nu aceasta meriţi pentru păcatele tale? 


Fiul lui Dumnezeu S-a rugat pentru cei ce L-au răstignit: Părinte, iartă-le lor! - iar 
tu, pe cei ce te supără, te mâniezi, turbezi şi cauţi să te răzbuni? Dar cine eşti tu, ca 
să nu rabde urechile tale nici cea mai mică jignire? Nu eşti decât o făptură săr- 
mană, neputincioasă, goală, pătimaşă, desfrânată, supusă tuturor fărădelegilor şi 
împresurată de toate nenorocirile; iarbă, paie, abur sunteţi, care se arată o clipă, 
apoi piere (Iacov 4, 14). 


Dar, de-L primeşti pe Fiul lui Dumnezeu ca Mântuitor şi Răscumpărător, învăţător 
şi îndrumător al tău, să primeşti şi învăţătura Lui; de primeşti învăţătura Lui, să o şi 
urmezi, iar de urmezi învăţătura Lui, să urmezi şi smerenia Lui, pe care tot El mai 
întâi de toate ţi-a lăsat-o şi cu vorba şi cu fapta. lată cât de dulce glăsuieşte către 
noi: învățaţi-vă de la Mine, că sunt blând şi smerit cu inima (Matei 11, 29). 


Aşadar, nu îţi este ruşine ţie, ca rob, să te mândreşti când Domnul tău Se smereşte? 
Cum îndrăzneşti să te numeşti robul Lui când nu asculți de El? Cum te numeşti 
ucenicul Lui când nu asculţi învăţătura Lui? Învăţaţi-vă de la Mine, că sunt blând şi 
smerit cu inima. Nici El nu te va socoti al Său de nu va vedea în tine caracterul 
Său; nu te va socoti rob al Său de nu va vedea în tine ascultare faţă de EI şi nici 
ucenic al Său nu te va socoti de nu va vedea în tine învăţătura Sa. Te ruşinezi de 
smerenia Lui. Şi EI Se va ruşina de tine şi Se va lepăda de tine ca de un străin. Căci 
spune: de cel ce se va ruşina de Mine şi de cuvintele Mele, în neamul acesta des- 
frânat şi păcătos, şi Fiul Omului Se va ruşina de el, când va veni întru slava Tatălui 
său cu Sfinţii îngeri (Marcu 8, 38). Şi nu va avea părtăşie cu EI la slava Lui cel ce 
nu a voit a fi părtaş la smerenia Lui. 


15. Ameninţări către cei ce nu se pocăiesc 


„lată, securea stă la rădăcina pomilor şi tot pomul care nu face roadă bună se taie şi 
se aruncă în foc” - spune Ioan Înaintemergătorul (Matei 3, 10; Luca 3, 9). Tâl- 
cuirea: pomul care nu face roadă bună este omul neîndreptat, iar securea este jude- 
cata lui Dumnezeu, care îl taie pe cel neîndreptat şi îl aruncă în focul veşnic. 


„ȘI, după cum se alege neghina şi se arde în foc, aşa va fi la sfârşitul veacului” 
(Matei 13, 40). Tâlcuirea: prin neghină se înţeleg păcătoşii necăiți. 


„Nu oricine îmi zice: Doamne, Doamne, va intra în Împărăţia cerurilor, ci cel ce fa- 
ce voia Tatălui Meu celui din ceruri” (Matei 7, 21). 


„lar pe sluga netrebnică aruncaţi-o întru întunericul cel mai din afară. Acolo va fi 
plângerea şi scrâşnirea dinţilor” (Matei 25, 30). 


„Și pentru ce Mă chemaţi: Doamne, Doamne, şi nu faceţi ce vă spun?” (Luca 6, 
46) 


„„„„dar de nu vă veţi pocăi, toţi veţi pieri la fel” (Luca 13, 5). 


„Căci precum trupul fără suflet mort este, astfel şi credinţa fără de fapte, moartă 
este” (Iacov 2, 26). 


„Sau dispreţuieşti tu bogăţia bunătăţii Lui şi a îngăduinţei şi a îndelungii Lui răb- 
dări, neştiind că bunătatea lui Dumnezeu te îndeamnă la pocăință? Dar după invar- 
toşarea ta şi după inima ta nepocăită, îți aduni mânie în ziua mâniei şi a arătării 
dreptei judecăţi a lui Dumnezeu” (Romani 2, 4-5). 


„Necaz şi strâmtorare peste sufletul oricărui om care săvârşeşte răul” (Romani 2, 
9). 


„Fiindcă nu cei ce aud legea sunt drepți la Dumnezeu, ci cei ce împlinesc legea vor 
fi îndreptaţi” (Romani 2, 13). 


„Nu vă amăgiţi: Nici desfrânaţii, nici închinătorii la idoli, nici adulterii, nici mala- 
hienii, nici sodomiţii, nici furii, nici lacomii, nici beţivii, nici batjocoritorii, nici 
răpitorii nu vor moşteni împărăția lui Dumnezeu” (1 Corinteni 6, 9-10). 


„Nu vă amăgiţi: Dumnezeu nu Se lasă batjocorit; căci ce va semăna omul, aceea va 
şi secera” (Galateni 6, 7). 


„Căci aceasta s-o ştiţi bine, că nici un desfrânat, sau necurat, sau lacom de avere, 
care este un închinător la idoli, nu are moştenire în împărăția lui Hristos şi a lui 
Dumnezeu” (Efeseni 5, 5). 


„Iar partea celor fricoşi şi necredincioşi şi spurcaţi şi ucigaşi şi desfrânaţi şi ferme- 
cători şi închinători de idoli şi a tuturor celor mincinoşi este în iezerul care arde, cu 
foc şi cu pucioasă, care este moartea a doua” (Apocalipsa 21, 8). 


„„„„calea necredincioşilor va pieri” (Psalmi 1, 6). 


„Fiii oamenilor, până când grei la inimă? Pentru ce iubiţi deşertăciunea şi căutați 
minciuna?” (Psalmi 4, 2) 


„De nu vă veţi întoarce, sabia Sa o va luci, arcul Său l-a încordat şi l-a pregătit şi în 
el a gătit unelte de moarte; săgețile Lui pentru cei ce ard le-a lucrat” (Psalmi 7, 12- 
13). 


„Întru faptele mâinilor lui s-a prins păcătosul. Să se întoarcă păcătoşii în iad; toate 
neamurile care uită pe Dumnezeu” (Psalmi 9, 16-17). 


„lar cei fără de lege vor fi izgoniți şi seminţia necredincioşilor va fi stârpită” (Psal- 
mi 36, 28). 


„Precum se stinge fumul, să se stingă; cum se topeşte ceara de faţa focului, aşa să 
piară păcătoşii de la faţa lui Dumnezeu” (Psalmi 67, 2). 


„Că iată, cei ce se depărtează de Tine vor pieri; nimicit-ai pe tot cel ce se leapădă 
de Tine” (Psalmi 72, 26). 


„Le va răsplăti lor Domnul după fărădelegea lor şi după răutatea lor îi va pierde pe 
ei Domnul Dumnezeul nostru” (Psalmi 93, 23). 


„Departe de păcătoşi este mântuirea, pentru că îndreptările Tale n-au căutat” (Psal- 
mi 118, 155). 


„Dar Domnul cel drept a tăiat grumajii păcătoşilor” (Psalmi 128, 4). 


„„Cădea-vor în mreaja lor păcătoşii” (Psalmi 140, 10). 


„Domnul păzeşte pe toţi cei ce-L iubesc pe EI şi pe toţi păcătoşii îi va pierde” 
(Psalmi 144, 20). 


Tâlcuirea Sfântului loan Gură de Aur 


Dumnezeu îi ameninţă pe păcătoşi, pentru că nu voieşte să-i piardă: de aceea îşi 
arată mânia Sa, ca noi să ne umplem de frică şi să ne îndreptăm şi să scăpăm de 
veşnica pedeapsă (Cuvântarea despre cutremur). 


Amenințarea cu pedeapsa, de obicei, îi aduce pe oameni la îndreptare mai mult de- 
cât făgăduinţa răsplătirii (Cuvântarea 55 la evanghelistul Matei). 


Dacă frica de împăratul cel pământesc ne întoarce de la atât de multe rele, cu mult 
mai mult frica de Impăratul Ceresc ne poate întoarce de la rău de vom asculta mai 
des Scriptura (Cuvântarea a 2-a la A doua epistolă către Tesaloniceni). 


Dumnezeu ne ameninţă cu pedeapsa, pentru că aducerea aminte de ea este ca un 
leac mântuitor (Cuvântarea a 2-a la A doua epistolă către Tesaloniceni). 


Omul nu ar mai greşi aşa de repede de ar cugeta tot timpul la gheenă, căci se spune 
în Scriptură: în tot ce faci, adu-ţi aminte de sfârşitul tău şi nu vei păcătui niciodată 
(Înţelepciunea lui Isus, fiul lui Sirah [Ecclesiasticul] 7, 38. - Cuvântarea a 2- a la A 
doua epistolă către Tesaloniceni). 


La gheenă trebuie să cugetăm mai mult decât la Împărăţia Cerurilor, căci frica are 
putere mai mare decât făgăduinţa (Cuvântarea a 2-a la A doua epistolă către Tesa- 
loniceni). 


Mare primejdie este a dispreţui amenințările lui Dumnezeu: cine dispreţuieşte ame- 
ninţările Lui, va simţi îndată pe pielea sa pedeapsa Lui (Cuvântarea a 2-a la A doua 
epistolă către Tesaloniceni). 


De aceea au scăpat ninivitenii, pentru că s-au înfricoşat de ameninţarea lui Dumne- 
zeu şi de aceea au pierit sodomitenii, pentru că au disprețuit această ameninţare 
(Cuvântarea a 2-a la A doua epistolă către Tesaloniceni). 


Cugetări despre amenințările către cei ce nu se căiesc 


Ameninţările lui Dumnezeu sunt semnul milostivirii lui Dumnezeu către păcătoşi, 
fiindcă Dumnezeu îi ameninţă cu pedeapsa ca ei să-şi vină în simţiri, să renunţe la 
viaţa cea rea dinainte şi să se întoarcă la EI cu pocăință. Căci Dumnezeu îl cheamă 
pe păcătos la pocăință în felurite chipuri, fie prin mustrarea în interiorul conştiinţei 
lui, fie prin tăgăduirea bunătăţilor, fie prin ameninţarea cu pedeapsa; iar, dacă pă- 
cătosul va dispreţui toate acestea, atunci judecata lui Dumnezeu îl va lovi ca pe 
unul ce nu s-a căit. 


16. Pocăinţa 
„Pocăiţi-vă” - spune Sfântul Ioan Înaintemergătorul (Matei 3, 2). 
„Faceţi - deci - roadă, vrednică de pocăință” (Matei 3, 8). 
„Pocăiţi-vă” - spune Hristos (Matei 4, 17). 


„Veniţi la Mine toţi cei osteniți şi împovăraţi şi Eu vă voi odihni pe voi. Luaţi jugul 
Meu asupra voastră şi învăţaţi-vă de la Mine, că sunt blând şi smerit cu inima şi 
veţi găsi odihnă sufletelor voastre” (Matei 11, 28-29). 


„Căci Fiul Omului a venit să caute şi să mântuiască pe cel pierdut” (Matei 18, 11). 


„N-au trebuinţă de doctor cei sănătoşi, ci cei bolnavi. N-am venit să chem. pe drep- 
ți, ci pe păcătoşi la pocăință” (Luca 5, 31-32). 


„Apropiaţi-vă de Dumnezeu şi Se va apropia şi El de voi. Curăţiţi-vă mâinile, pă- 
cătoşilor, şi sfinţiți-vă inimile, voi cei îndoielnici. Pătrundeţi-vă de durere. Intri- 
stați-vă şi vă jeliţi. Râsul întoarcă-se în plâns şi bucuria voastră în întristare” (Iacov 
4, 8-9). 


„Deci, lepădând toată răutatea şi tot vicleşugul şi fățărniciile şi pizmele şi toate cle- 
vetirile, ca nişte prunci de curând născuţi, să doriţi laptele cel duhovnicesc şi ne- 
prefăcut, ca prin el să creşteţi spre mântuire” (1 Petru 2, 1-2). 


„Domnul nu întârzie cu făgăduinţa Sa, după cum socotesc unii că e întârziere, ci 
îndelung rabdă pentru voi, nevrând să piară cineva, ci toţi să vină la pocăință” Q 
Petru 3,9). 


„ȘI îndelunga-răbdare a Domnului nostru socotiţi-o drept mântuire” (2 Petru 3, 15). 
„„„.lar unde s-a înmulțit păcatul, a prisosit harul” (Romani 5, 20). 


„În numele lui Hristos, aşadar, ne înfăţişăm ca mijlocitori, ca şi cum însuşi Dumne- 
zeu v-ar îndemna prin noi. Vă rugăm, în numele lui Hristos, împăcaţi-vă cu Dum- 
nezeu! Căci pe EI, care n-a cunoscut păcatul, L-a făcut pentru noi păcat, ca să do- 
bândim, întru EI, dreptatea lui Dumnezeu” (2 Corinteni 5, 20-21). 


„Căci întristarea cea după Dumnezeu aduce pocăință spre mântuire” (2 Corinteni 7, 
10). 


„Deşteaptă-te cel ce dormi şi te scoală din morţi şi te va lumina Hristos” (Efeseni 
5, 14). 


„Drept aceea, omorâţi mădularele voastre, cele pământeşti: desfrânarea, necurăţia, 
patima, pofta rea şi lăcomia, care este închinare la idoli” (Coloseni 3, 5). 


„Eu pe câţi îi iubesc, îi mustru şi îi pedepsesc; sârguieşte dar şi te pocăieşte. lată, 
stau la uşă şi bat; de va auzi cineva glasul Meu şi va deschide uşa, voi intra la el şi 
voi cina cu el şi el cu Mine” (Apocalipsa 3, 19-20). 


„De aceea îți zic: lertate sunt păcatele ei cele multe, căci mult a iubit” - i-a spus 
Hristos femeii celei desfrânate, care plângea şi îi spăla picioarele cu lacrimile ei 
(Luca 7, 47). 


„ȘI lisus i-a zis (femeii adultere);, Nu te osândesc nici Eu. Mergi; de acum să nu 
mai păcătuieşti” (loan 8, 11). 


Pilda despre oaia cea pierdută şi găsită (Luca 15, 4-7). Pilda despre fiul risipitor 
(Luca 15, 11-32). Pilda despre femeia care a găsit drahma cea pierdută arată acelaşi 
lucru (Luca 15, 8-10). 


„„„.aşa se face bucurie îngerilor lui Dumnezeu pentru un păcătos care se pocăieşte” 
(Luca 15, 10). 


„Păcatul meu l-am cunoscut şi fărădelegea mea n-am ascuns-o, împotriva mea. Zis- 
am: Mărturisi-voi fărădelegea mea Domnului; şi Tu ai iertat nelegiuirea păcatului 
meu” (Psalmi 31, 5-6). 


„Că fărădelegea mea eu o voi vesti şi mă voi îngriji pentru păcatul meu (Psalmi 37, 
18). 


„Ţie unuia am greşit şi rău înaintea Ta am făcut” (Psalmi 50, 5). 

Tâlcuirea Sfântului loan Gură de Aur 
Pocăinţa curăţeşte orice păcat, oricare ar fi el (îndrumarea 1 către Teodor cel că- 
zut). 


Pocăinţa se judecă nu după măsura timpului, ci după înflăcărarea inimii (îndru- 
marea 1 către Teodor cel căzut). 


Pentru pocăință sunt de ajuns şi cinci zile: de vei fi treaz, de te vei ruga şi vei pri- 
veghea (Cuvântarea a 6-a despre fericita Filogonia). 


Cât trăim aici, avem nădejde tare, dar, îndată ce ne vom muta de aici, nu va mai fi 
în puterea noastră să ne căim (Cuvântul al 2-lea despre Lazăr). 


Nu de pocăință trebuie să ne ruşinăm, ci de păcat (Cuvântarea a 8-a despre pocă- 
ință). 


Pocăinţa fără milă este moartă (Cuvântarea a 7-a despre pocăință). 


Pentru păcătos pocăinţa este ceva supărător şi îngrozitor. Pentru cel ce se căieşte, 
însă, este leacul păcatelor, nimicirea fărădelegilor, vărsarea lacrimilor, nădejdea în 
Dumnezeu, arma împotriva diavolului, sabia ce taie capul lui, nădejdea mântuirii şi 
spulberarea deznădejdii (Cuvântarea a 8-a despre pocăință). 


Adevărata pocăință constă nu numai în a te înfrâna de la păcatele făcute înainte, ci 
mai mult în a face binele (Cuvântarea a 10-a la evanghelistul Matei). 


Rugăciunile sfinților au mare putere, dar numai dacă noi facem pocăință şi ne în- 
dreptăm (Cuvântarea a S-a la evanghelistul Matei). 


Cine se căieşte după greşeli, acela nu este vrednic de plâns, ci trebuie socotit fericit 
(Cuvântarea a II-a la întâia Epistolă către Corinteni). 


Cugetări despre pocăință 
Conţinutul pocăinţei: 


1. Trebuie să ne lepădăm de sine, adică de voia şi poftele noastre pătimaşe, să 
luptăm împotriva oricărui păcat şi nu numai cu fapta să nu-l împlinim, ci şi 
din minte să-l izgonim. 

2. Schimbându-ne astfel, să începem o viaţă nouă, să supunem voia noastră 
voii lui Dumnezeu, să ne sârguim a urma sfântul exemplu al vieţuirii lui Hri- 
stos, într-un cuvânt, să ne deprindem cu toată virtutea. lar dacă din nepu- 
tință se întâmplă să ne împiedicăm şi să cădem, îndată, cunoscându-ne tică- 
loşia, să alergăm la mila lui Dumnezeu şi să cerem iertare cu adâncă sme- 
renie. 

3. Pentru păcatele săvârşite înainte să plângem chiar până la sfârşitul vieții, 
căci cu ele L-am mâniat pe lubitorul de oameni Dumnezeu şi nu L-am ascul- 


tat şi voia cea rea a potrivnicului Său, a diavolului, am împlinit, iar prin 
acestea veşnica pedeapsă ne-am pregătit. Aceasta şi este întristarea cea 
după Dumnezeu, care aduce pocăință spre mântuire (2 Corinteni 7, 10). 

4. Trecutul petrecut în deşertăciuni, iubire de plăceri, în păcate şi în rău, să-l 
cercetăm şi să-l plângem, căci de aici vine sărăcia duhovnicească, foarte 
necesară pentru pocăință. Astfel, luând aminte la sine însuşi, omul îşi va 
vedea ticăloşia sa, va vedea că în afară de păcat nu are nimic şi de aceea 
este foarte vinovat înaintea judecății lui Dumnezeu, şi împreună cu fiul cel 
risipitor îşi va recunoaşte nevrednicia sa: Tată, am greşit la cer şi înaintea 
ta şi nu mai Sunt vrednic să mă numesc fiul tău (Luca 15, 21), se va umili 
înaintea fraţilor săi şi pe ale sale păcate, nu pe ale lor, le va cerceta şi le va 
plânge; şi va ierta greşelile aproapelui său pentru a dobândi şi el iertare de 
greşeli de la Dumnezeu, şi se va împăca prin toate mijloacele cu cei pe care 
i-a asuprit în vreun fel. 


Nădejde pentru cei ce se căiesc 


1. Dumnezeu Însuşi ne cheamă la pocăință şi ne porunceşte să ne pocăim (Luca 15, 
21). 


2. Dumnezeu ne rabdă mult timp ca să ne pocăim; pe fiecare îl aşteaptă şi cu dra- 
goste voieşte să-l primească pe cel pocăit (Luca 15,21). 


3. Dumnezeu a spus în cuvântul Său cel sfânt că lisus Hristos va judeca tot pămân- 
tul cu dreptate. Şi, astfel, cu milostivire ne previne şi ne îndeamnă la pocăință pe 
toţi ca să putem scăpa de osânda cea cumplită, meritată pentru faptele noastre (Ma- 
tei 25). 


4. Dumnezeu le-a făgăduit celor ce se căiesc că nu-Şi va mai aduce aminte de păca- 
tele lor: Nici unul din păcatele sale, pe care le-a făcut (nelegiuitul cel pocăit), nu i 
se vor pomeni (lezechiel 33, 16). 


5. Dumnezeu a întărit făgăduinţa Sa şi prin jurământ, ca noi să nu avem îndoieli în 
a veni la EI cu pocăință. Precum este adevărat că Eu sunt viu, tot aşa este de ade- 
vărat că Eu nu voiesc moartea păcătosului, ci ca păcătosul să se întoarcă de la calea 
sa şi să fie viu (lezechiel 33, 11). 


6. Exemplele celor ce s-au pocăit şi au primit milă de la Dumnezeu mărturisesc 
aceasta; şi, de asemenea, pilda despre fiul risipitor (Luca 15) şi pilda despre oaia 


cea pierdută tot milostivirea lui Dumnezeu către păcătoşi o arată (Luca 15). Citeşte 
în Minei şi vei vedea destule exemple ale celor pocăiţi. 


7. Hristos de aceea a şi venit în lume, ca să-i mântuiască pe cei păcătoşi: Vrednic 
de credință şi de toată primirea e cuvântul că lisus Hristos a venit în lume ca să 
mântuiască pe cei păcătoşi (1 Timotei 1, 15). Fiul Omului a venit să caute şi să 
mântuiască pe cel pierdut. 


8. Tatăl Ceresc Se bucură împreună cu toţi îngerii de păcătosul care se căieşte. Zic 
vouă, aşa se face bucurie îngerilor lui Dumnezeu pentru un păcătos care se po- 
căieşte - spune Hristos (Luca 15, 10). 


Ajutorul pentru pocăință 
Să arătăm milă tuturor; să iertăm jignirile aproapelui; să stăm cu tărie împotriva pă- 


catului şi să-L chemăm pe Hristos în ajutor. (Vezi despre aceasta şi la cugetările 
despre păcat [capitolul 2]). 


17. Datoria creştină 


„Daţi tuturor cinste, iubiţi frăția, temeţi-vă de Dumnezeu, cinstiți pe împărat. Slu- 
gilor, supuneţi-vă stăpânilor voştri, cu toată frica, nu numai celor buni şi blânzi, ci 
şi celor urâcioşi” (1 Petru 2, 17-18). 


„Pentru aceasta, puneţi şi din partea voastră toată sârguinţa şi adăugaţi la credinţa 
voastră: fapta bună, iar la fapta bună: cunoştinţa, la cunoştinţă: înfrânarea; la înfrâ- 
nare: răbdarea; la răbdare: evlavia; la evlavie: iubirea frățească, iar la iubirea fră- 
țească: dragostea” (2 Petru 1, 5-7). 


„Dar avem felurite daruri, după harul ce ni s-a dat. Dacă avem proorocie, să proo- 
rocim după măsura credinţei; dacă avem slujbă, să stăruim în slujbă; dacă unul 
învaţă, să se sârguiască în învăţătură; dacă îndeamnă, să fie la îndemnare; dacă 
împarte altora, să împartă cu firească nevinovăție; dacă stă în frunte, să fie cu tra- 
gere de inimă; dacă miluieşte, să miluiască cu voie bună! Dragostea să fie nefă- 
ţarnică. Urâţi răul, alipiţi-vă de bine. În iubire frăţească, unii pe alţii iubiţi-vă; în 
cinste, unii altora daţi-vă întâietate. La sârguinţă, nu pregetaţi; cu duhul fiți fier- 
binţi; Domnului slujiţi. Bucuraţi-vă în nădejde; în suferinţă fiţi răbdători; la rugă- 
ciune stăruiți. Faceţi-vă părtaşi la trebuinţele sfinților, iubirea de străini urmând. 
Binecuvântaţi pe cei ce vă prigonesc, binecuvântaţi-i şi nu-i blestemaţi. Bucuraţi- 
vă cu cel ce se bucură; plângeţi cu cei ce plâng. Cugetaţi acelaşi lucru unii pentru 
alții; nu cugetaţi la cele înalte, ci lăsaţi-vă duşi de cele smerite. Nu vă socotiți voi 
înşivă înţelepţi. Nu răsplătiți nimănui răul cu rău. Purtaţi grijă de cele bune înaintea 
tuturor oamenilor. Dacă se poate, pe cât stă în puterea voastră, trăiţi în bună pace 
cu toți oamenii. Nu vă răzbunaţi singuri, iubiţilor, ci lăsaţi loc mâniei (lui Dum- 
nezeu), căci scris este: A Mea este răzbunarea; Eu voi răsplăti, zice Domnul” (Ro- 
mani 12, 6-19). 


„Daţi deci tuturor cele ce sunteţi datori” (Romani 13, 7). 


„Slăviţi, dar, pe Dumnezeu în trupul vostru şi în duhul vostru, care sunt ale lui 
Dumnezeu” (1 Corinteni 6, 20). 


„De aceea, ori de mâncaţi, ori de beţi, ori altceva de faceţi, toate spre slava lui 
Dumnezeu să le faceţi” (1 Corinteni 10, 31). 


„Privegheaţi, staţi tari în credinţă, îmbărbătaţi-vă, întăriţi-vă. Toate ale voastre cu 
dragoste să se facă” (1 Corinteni 16, 13-14). 


„Hristos a murit pentru toţi, ca cei ce viază să nu mai trăiască loruşi, ci Aceluia 
care, pentru ei, a murit şi a înviat” (2 Corinteni 5, 15). 


„Deci, dacă este cineva în Hristos, este făptură nouă” (2 Corinteni 5, 17). 
„Purtaţi-vă sarcinile unii altora şi aşa veţi împlini legea lui Hristos” (Galateni 6, 2). 


„Să nu încetăm de a face binele, căci vom secera la timpul său, dacă nu ne vom le- 
nevi” (Galateni 6, 9). 


„Să vă dezbrăcaţi de vieţuirea voastră de mai înainte, de omul cel vechi, care se 
strică prin poftele amăgitoare, şi vă înnoiţi în duhul minţii voastre, şi să vă îmbră- 
caţi în omul cel nou, cel după Dumnezeu, zidit întru dreptate şi în sfinţenia adevă- 
rului” (Efeseni 4, 22-24). 


„Fiţi, dar, următori ai lui Dumnezeu, ca nişte fu iubiţi” (Efeseni 5, 1). 


„Deci luaţi seama cu grijă, cum umblaţi, nu ca nişte neînţelepţi, ci ca cei înţelepţi, 
răscumpărând vremea, căci zilele rele sunt. Drept aceea, nu fiți fără de minte, ci 
înţelegeţi care este voia Domnului” (Efeseni 5, 15-17). 


„În sfârşit, fraţilor, întăriţi-vă în Domnul şi întru puterea tăriei Lui. Îmbrăcaţi-vă cu 
toate armele lui Dumnezeu, ca să puteţi sta împotriva uneltirilor diavolului. Căci 
lupta noastră nu este împotriva trupului şi a sângelui, ci împotriva începătoriilor, 
împotriva stăpâniilor, împotriva stăpânitorilor întunericului acestui veac, împotriva 
duhurilor răutăţii, care sunt în văzduh” (Efeseni 6, 10-12). 


„Să vă purtaţi numai în chip vrednic de Evanghelia în Hristos” (Filipeni 1, 27). 


„Îmbrăcaţi-vă, dar, ca aleşi ai lui Dumnezeu, sfinţi şi prea iubiţi, cu milostivirile 
îndurării, cu bunătate, cu smerenie, cu blândeţe, cu îndelungă-răbdare, îngăduindu- 
vă unii pe alţii şi iertând unii altora, dacă are cineva vreo plângere împotriva cuiva” 
(Coloseni 3, 12-13). 


„Orice aţi face, cu cuvântul sau cu lucrul, toate să le faceţi în numele Domnului 
lisus şi prin EI să mulţumiţi lui Dumnezeu-Tatăl” (Coloseni 3, 17). 


„Vrednic de credinţă şi de toată primirea e cuvântul că lisus Hristos a venit în lume 
ca să mântuiască pe cei păcătoşi, dintre care cel dintâi sunt eu” (| Timotei 1, 15). 


„ȘI toţi care voiesc să trăiască cucernic în Hristos Iisus, vor fi prigoniţi” (2 Timotei 
3, 12): 


„Căutaţi pacea cu toţi şi sfinţenia, fără de care nimeni nu va vedea pe Domnul” 
(Evrei 12, 14). 


„Căci nu avem aici cetate stătătoare, ci o căutăm pe aceea ce va să fie” (Evrei 13, 
14). 


„Doamne, cine va locui în locaşul Tău şi cine se va sălăşlui în muntele cel sfânt al 
Tău? Cel ce umblă fără prihană şi face dreptate, cel ce are adevărul în inima sa, cel 
ce n-a viclenit cu limba, nici n-a făcut rău împotriva vecinului său şi ocară n-a 
rostit împotriva aproapelui său. Defăimat să fie înaintea Lui cel ce vicleneşte, iar 
pe cei ce se tem de Domnul, îi slăveşte; cel ce se jură aproapelui său şi nu se lea- 
pădă, argintul său nu l-a dat cu camătă şi daruri împotriva celor nevinovaţi n-a luat. 
Cel ce face acestea, nu se va clătina în veac” (Psalmi 14, 1-5). 


Tâlcuirea Sfântului loan Gură de Aur 
Lucrarea creştină este a sta tot timpul împotriva poftelor trupeşti şi a avea tot tim- 
pul înaintea ochilor legea Domnului nostru, ce ne-a fost dată nouă (Cuvântarea 9 la 


Cartea Facerii, capitolul 1). 


De vom păzi dogmele cele drepte, dar nu vom avea grijă de viaţa noastră, cu nimic 
nu ne va ajuta (Cuvântarea 13 la Cartea Facerii, capitolul 1). 


Creştinii pe toate le socotesc umbră şi vis şi de nici unul din lucrurile văzute nu se 
alipesc (Cuvântarea 7 la Cartea Facerii, capitolul 1). 


Dumnezeu nu voiește ca noi să ne aducem folos numai nouă înşine, ci şi aproapelui 
nostru (Cuvântarea 18 la Cartea Facerii, capitolul 5). 


Creştinul trebuie să aibă doar două motive întemeiate pentru întristare: atunci când 
fie el, fie aproapele, Il mânie pe Dumnezeu (Cuvântul al 3-lea către Stahirie). 


Singura nenorocire a creştinului este a-L mânia pe Dumnezeu (Cuvântul al 2-lea 
către Teodor cel căzut). 


Creştinii sporesc în chip deosebit atunci când sunt prigoniți (Cuvântul al 2-lea 
împotriva celor ce prigonesc viaţa monahală). 


Creştinul, pentru nădejdea bunătăţilor veşnice, trebuie să rabde cu bărbăţie tot răul 
ce vine peste el (Cuvântarea 5 către norodul din Antiohia). 


Dacă eşti creştin - să crezi în Hristos; dacă crezi în Hristos - prin fapte să- ţi arăţi 
credinţa (Cuvântarea a 2-a către norodul din Antiohia). 


Creştinul trebuie să se îngrijească nu numai de mântuirea sa, ci şi de a aproapelui 
(Cuvântarea a 3-a la Cartea Facerii, capitolul 1). 


Creştinului nici dogmele cele drepte fără buna vieţuire, nici buna vieţuire fără dog- 
mele cele drepte nu îi aduc folos (Cuvântarea 13 la Cartea Facerii, capitolul 2). 


Doar credinţa nu este de ajuns pentru a urca la cer, însă pe cei care duc o viaţă rea 
ea îi poate osândi şi mai mult: lar sluga aceea, care a ştiut voia stăpânului şi nu s-a 
pregătit, nici n-a făcut după voia lui (a stăpânului), va fi bătută mult (Luca 12, 47 - 
Cuvântarea 85 la evanghelistul loan). 


Cugetări despre datoria creştină 
Tot creştinismul constă în credinţă, nădejde şi dragoste. 


Credinţa pricepe toate tainele descoperite în cuvântul cel sfânt al lui Dumnezeu şi 
le socoteşte adevărate, ca fiind spuse de Dumnezeul cel adevărat şi astfel, cu tărie 
şi fără clintire le păzeşte. 


Dragostea caută şi se sârguieşte să facă ceea ce binevoieşte voia cea sfântă a lui 
Dumnezeu. 


Nădejdea păzeşte credinţa, înțelegând slava veşnică, dobândită de Hristos şi nimic 
altceva nu aşteaptă decât slava veacului viitor. 


Datoria creştină cere: 


1. Să credem fără îndoială în tot ceea ce este scris în Cuvântul cel sfânt al lui 
Dumnezeu. 

2. Numai pe Dumnezeu, Creatorul, purtătorul de grijă şi Tatăl nostru cel îndu- 
rat, milostiv şi de oameni iubitor să-L iubim şi mai mult decât pe oricine să- 
L cinstim şi nădejdea toată în EI să o punem şi ajutor în necazuri de la EI să 
cerem, iar numele Lui cu toată cinstirea la nevoie să-L pomenim şi pentru 
binefacerile Lui din inimă să-l mulțumim şi să-L slăvim. 


3. Pe aproapele să-l iubim ca pe noi înşine (Despre dragostea de Dumnezeu 
[capitolul 20] şi de aproapele [capitolul 21]). 
4. Să căutăm şi să aşteptăm numai viaţa şi slava veacului viitor. 


18. Datoria creştină a unora faţă de ceilalţi 
A soțiilor faţă de soţi: 
„Femeile să se supună bărbaţilor lor, ca Domnului” (Efeseni 5, 22). 


„Femeilor, supuneţi-vă bărbaţilor voştri, precum se cuvine, în Domnul” (Coloseni 
3, 18). 


Tâlcuirea Sfântului loan Gură de Aur: 
Soţia, care se înfrânează (de la viaţa conjugală) fără învoirea soţului, nu numai că 
nu va avea nici o răsplată pentru înfrânarea ei, dar şi cruntă pedeapsă dacă el va că- 
dea în prea curvie; pentru că ea, lipsindu-l de împreunarea cea după lege, îl aruncă 
pe soţul ei în această râpă a prea curviei (Cuvântul despre feciorie). 


A soţilor faţă de soţii: 


„Bărbaţilor, iubiţi pe femeile voastre, după cum şi Hristos a iubit Biserica, şi S-a 
dat pe Sine pentru ea” (Efeseni 5, 25). 


„Bărbaţilor, iubiţi pe femeile voastre şi nu fiţi aspri cu ele” (Coloseni 3, 
19). 


Cugetare: Din învăţătura adusă mai sus a Sfântului loan Gură de Aur, trebuie să 
tragem concluzia că şi bărbaţii care îşi lasă soțiile - fără învoirea lor - greşesc, de 
asemenea, şi se supun aceleiaşi pedepse dacă femeile lor vor începe să prea cur- 
vească. 


A copiilor faţă de părinţi: 


„Copii, ascultați pe părinţii voştri în Domnul că aceasta este cu dreptate” (Efeseni 
6, 1). 


„Copiilor, ascultați pe părinţii voştri întru toate, căci aceasta este bine plăcut Dom- 
nului” (Coloseni 3, 20). 


Tâlcuirea Sfântului loan Gură de Aur: 


Fiul care nu-şi cinsteşte părinţii este vrăjmaşul tuturor: al lui Dumnezeu, al firii, al 
legilor şi al vieţii noastre a tuturor (Cuvântarea 4 la Cartea Facerii). 


Copiii trebuie să-i asculte pe părinți numai în privinţa a ceea ce nu este potrivnic 
bunei credinţe, dar, dacă ei (părinţii) cer ceva ce este potrivnic bunei credin- 
țe, nu trebuie să-i asculte (Cuvântarea 35 la evanghelistul Matei). 


A părinţilor faţă de copii: 


„ȘI voi, părinților, nu întărâtați la mânie pe copiii voştri, ci creşteţi-i întru învăţă- 
tura şi certarea Domnului” (Efeseni 6, 4). 


„Părinților, nu aţâţaţi la mânie pe copiii voştri, ca să nu se deznădăjduiască” (Colo- 
seni 3, 21). 


Tâlcuirea Sfântului loan Gură de Aur: 


Dacă părinţii i-ar creşte cu grijă pe copiii lor, nu ar mai fi nevoie de legi, judecăţi şi 
pedepse (Cuvântarea despre văduve). 


Părinţii vor fi pedepsiţi nu numai pentru păcatele lor, ci şi pentru ale copiilor lor 
dacă nu îi cresc pe aceştia întru buna credinţă (Cuvântarea 5 împotriva celor ce hu- 
lesc viața monahală). 


Părinţii care nu se îngrijesc să le dea copiilor o educaţie creştină, sunt mai ticăloşi 
decât ucigaşii de copii, căci ucigaşii de copii despart trupul de suflet, iar ei aruncă 
şi trupul şi sufletul în focul gheenei; de moartea trupească, după legea firii, este cu 
neputinţă a scăpa, dar de cea veşnică ar fi cu putinţă de nu ar pricinui acest lucru 
nepăsarea părinţilor. Pe lângă aceasta, învierea cea de obşte va putea desființa 
dintr-o dată moartea trupească, însă pieirea sufletească nimic nu o mai poate nimici 
(Cuvântarea 5 împotriva celor ce hulesc viața monahală). 


Nepăsarea faţă de copii este cel mai mare păcat, căci atinge culmea răutăţii (Cartea 
împotriva celor ce prigonesc viața monahală). 


A robilor faţă de stăpâni: 
„Slugilor, ascultați de stăpânii voştri cei după trup, cu frică şi cu cutremur, întru 


curăția inimii voastre, ca şi de Hristos, nu slujind numai când sunt cu ochii pe voi, 
ca cei ce caută să placă oamenilor, ci ca slugile lui Hristos, făcând din suflet voia 


lui Dumnezeu, slujind cu bunăvoință, ca şi Domnului şi nu ca oamenilor” (Efeseni 
6, 5-7; Coloseni 3, 22-23). 


Tâlcuirea Sfântului loan Gură de Aur: 
Robul ce ascultă poruncile stăpânului său (care nu sunt potrivnice legii dumne- 
zeieşti) împlineşte poruncile lui Dumnezeu (Cuvântarea 4 la întâia Epistolă către 
Timotei). 
A stăpânilor faţă de robi: 
„ar voi, stăpânilor, faceţi tot aşa faţă de ei (faţă de robi), lăsând la o parte amenin- 
țarea, ştiind că Domnul lor şi al vostru este în ceruri şi că la EI nu încape părtinire” 


(Efeseni 6, 9). 


„Stăpânilor, daţi slugilor voastre ce este drept şi potrivit, ştiind că şi voi aveţi Stă- 
pân în ceruri” (Coloseni 4, 1). 


Tâlcuirea Sfântului loan Gură de Aur: 


Domnul nostru îi numeşte pe robii noştri fraţii Săi, iar noi cu atât mai mult se cade 
să facem aceasta (Cuvântarea a 2-a la Epistola către Filipeni). 


19. Frica de Dumnezeu 


„„„.temeţi-vă mai curând de acela care poate şi sufletul şi trupul să le piardă în 
gheenă” (Matei 10, 28). 


„Vă voi arăta însă de cine să vă temeţi: Temeţi-vă de acela care, după ce a ucis, are 
putere să arunce în gheenă; da, vă zic vouă, de acela să vă temeţi” (Luca 12, 5). 


„ȘI dacă chemaţi Tată pe Cel ce judecă cu nepărtinire, după lucrul fiecăruia, petre- 
ceţi în frică zilele vremelniciei voastre, ştiind că nu cu lucruri stricăcioase, cu 
argint sau cu aur, aţi fost răscumpăraţi din viaţa voastră deşartă, lăsată de la părinți, 
ci cu scumpul sânge al lui Hristos, ca al unui miel nevinovat şi neprihănit” (1 Petru 
1, 17-19). 


„Cu frică şi cu cutremur lucraţi mântuirea voastră” (Filipeni 2, 12). 
„Infricoşător lucru este să cădem în mâinile Dumnezeului celui viu” (Evrei 10, 31). 


„Să se teamă de Domnul tot pământul şi de EI să se cutremure toţi locuitorii lumii” 
(Psalmi 32, 8). 


„Începutul înţelepciunii este frica de Domnul” (Psalmi 110, 10). 


„Fericit bărbatul care se teme de Domnul; întru poruncile Lui va voi foarte” (Psal- 
mi 111,1). 


„Cine este omul cel ce se teme de Domnul? Lege va pune lui în calea pe care a 
ales-o. Sufletul lui întru bunătăţi se va sălăşlui şi seminţia lui va moşteni pământul” 
(Psalmi 24, 13-14). 


„Slujiți Domnului cu frică şi vă bucuraţi de EI cu cutremur” (Psalmi 2, 11). 


„Cât este de mare mulțimea bunătăţii Tale, Doamne, pe care ai gătit-o celor ce se 
tem de Tine” (Psalmi 30, 19). 


„lată ochii Domnului spre cei ce se tem de Dânsul, spre cei ce nădăjduiesc în mila 
Lui. Ca să izbăvească de moarte sufletele lor şi să-i hrănească pe ei în foamete” 
(Psalmi 32, 18). 


„Străjui-va îngerul Domnului împrejurul celor ce se tem de EI şi-i va izbăvi pe ei” 
(Psalmi 33, 7). 


„Temeţi-vă de Domnul toţi sfinţii Lui, că n-au lipsă cei ce se tem de EI” (Psalmi 
33,9). 


„Dat-ai celor ce se tem de Tine semn ca să fugă de la faţa arcului” (Psalmi 59, 4). 
„Dar mântuirea Lui aproape este de cei ce se tem de Dânsul” (Psalmi 84, 10). 
„„„„atât este de mare mila Lui, spre cei ce se tem de EI” (Psalmi 102, 11). 


„lar mila Domnului din veac în veac spre cei ce se tem de Dânsul” (Psalmi 102, 
17). 


„Cei ce se tem de Domnul au nădăjduit în Domnul; ajutorul lor şi apără- 
torul lor este” (Psalmi 113, 19). 


„Fericiţi toţi cei ce se tem de Domnul, care umblă în căile Lui” (Psalmi 127, 1). 


„Voia celor ce se tem de EI o va face şi rugăciunea lor o va auzi şi-i va mântui pe 
dânşii” (Psalmi 144, 19). 


Tâlcuirea Sfântului loan Gură de Aur 


Nimic nu se poate compara cu cel ce are frică de Dumnezeu (Cuvântarea 13 la Epi- 
stola către Filipeni). 


Trebuie să avem frică de Dumnezeu toată viaţa (Cuvântarea 54 la evanghe- 
lstul Matei, capitolul 15). 


Frica ne deşteaptă şi ne îndeamnă la pocăință (Cuvântarea 11 la evanghelistul Ma- 
tei, capitolul 3). 


De nu ar fi frica, totul ar pieri (Cuvântarea 60 la evanghelistul Matei, capitolul 10). 


Cugetări despre frica de Dumnezeu 


Fără frica de Dumnezeu este cu neputinţă a ne depărta de rău şi nimic nu îi aduce 
pe păcătoşi atât de mult la pocăință ca frica de Dumnezeu. 


Frica de Dumnezeu se naşte din cercetarea însuşirilor lui Dumnezeu şi anume: 

Că Dumnezeu este atotprezent şi ştie orice gând, cuvânt şi faptă. 

Că Dumnezeu urăşte orice fărădelege şi orice rău. 

Că Dumnezeu este Judecător drept şi dă fiecăruia după faptele lui. 

Că de EI se cutremură chiar şi Cetele îngereşti. 

Că Dumnezeu ţine în mâna Sa toată lumea. 

Că Dumnezeu îl poate pierde pe păcătos cu dreapta Sa judecată într-o 
clipită, chiar în momentul săvârşirii păcatului. 

Că Dumnezeu a pregătit, pentru păcat, focul veşnic şi aşa mai departe. 


20. Dragostea de Dumnezeu 


„Să iubeşti pe Domnul Dumnezeul tău, cu toată inima ta, cu tot sufletul tău şi cu 
tot cugetul tău” (Matei 22, 37). 


„Cel ce iubeşte pe tată ori pe mamă mai mult decât pe Mine, nu este vrednic de 
Mine” (Matei 10, 37). 


„De Mă iubiţi, păziți poruncile Mele” (loan 14, 15). 

„Cel ce are poruncile Mele şi le păzeşte, acela este care Mă iubeşte” (loan 14,21). 
„Cel ce nu Mă iubeşte, nu păzeşte cuvintele Mele” (loan 14, 24). 

„Dacă păziţi poruncile Mele, veţi rămâne întru iubirea Mea” (loan 15, 10). 
„Aceasta vă poruncesc: să vă iubiţi unul pe altul” (loan 15, 17). 


„lar cine păzeşte cuvântul Lui, întru acela, cu adevărat, dragostea lui Dumnezeu 
este desăvârşită” (1 loan 2, 5). 


„Dacă cineva iubeşte lumea, iubirea Tatălui nu este întru el” (1 loan 2, 15). 


„Dacă zice cineva: iubesc pe Dumnezeu, iar pe fratele său îl urăşte, mincinos este! 
Pentru că cel ce nu iubeşte pe fratele său, pe care l-a văzut, pe Dumnezeu, pe care 
nu L-a văzut, nu poate să-L iubească. Şi această poruncă avem de la EI: cine iu- 
beşte pe Dumnezeu, să iubească şi pe fratele său” (1 loan 4, 20-21). 


„ȘI ştim că Dumnezeu toate le lucrează spre binele celor ce iubesc pe Dumnezeu” 
(Romani 8, 28). 


„ar ţinta poruncii este dragostea din inimă curată, din cuget bun şi din credinţă ne- 
făţarnică” (| Timotei 1, 5). 


„lubi-Te-voi Doamne, vârtutea mea. Domnul este întărirea mea şi scăparea mea şi 
izbăvitorul meu, Dumnezeul meu, ajutorul meu şi voi nădăjdui spre Dânsul, Apă- 


rătorul meu şi puterea mântuirii mele şi sprijinitorul meu” (Psalmi 17, 1- 3). 


„Lubiţi pe Domnul toţi cuvioşii Lui” (Psalmi 30, 25). 


„Cei ce iubiţi pe Domnul, urâţi răul” (Psalmi 96, 11). 


„Domnul păzeşte pe toţi cei ce-L iubesc pe EI şi pe toţi păcătoşii îi va pierde” 
(Psalmi 144, 20). 


Tâlcuirea Sfântului loan Gură de Aur 


Cei ce ÎL iubesc pe Dumnezeu aşa cum se cuvine, nu simt deloc că printre oameni 
ar fi plăcut sau neplăcut (Tâlcuire la psalmul 41). 


Cine ÎL iubeşte pe Dumnezeu, acela niciodată nu se face de ruşine, căci niciodată 
nu este lipsit de Cel pe care Il iubeşte şi niciodată nu este despărțit de EI (Tâlcuire 
la psalmul 41). 


Omul, care arde de dragoste pentru Dumnezeu, trăieşte pe pământ ca şi cum ar trăi 
în cer şi nici un lucru nu îl poate reţine de la umblarea cea întru virtuţi. Toate plă- 
cerile şi neplăcerile vieţii acesteia le trece cu vederea, grăbindu-se spre patria sa 
(Cuvântarea a 28-a la Cartea Facerii). 


Dacă cei ce ştiu a cugeta înţelept pot fi şi în sărăcie bogaţi, şi în necinste renumiţi, 
cu mult mai mult le poate da Dumnezeu toate acestea şi mai mult decât acestea ce- 
lor ce-L iubesc pe El. Celor ce-L iubesc pe Dumnezeu le este de folos şi ceea ce 
pare dăunător; cum, dimpotrivă, celor ce nu-L iubesc pe Dumnezeu le face rău şi 
ceea ce pare a fi de folos (Cuvântarea a 20-a la Epistola către Romani). 


Dragostea pentru Hristos este slabă în noi, pentru că noi toată puterea noastră o 
folosim iubind păcatul (Cuvântarea a 4-a la evanghelistul Matei). 


Dumnezeu, pe care Îl iubim, voieşte ca noi nu numai în vorbă, ci şi în faptă să ară- 
tăm dragostea noastră pentru EI (Cuvântarea a 20-a la evanghelistul loan). 


Dacă noi L-am iubi pe Hristos din toată inima, totul în lume ni s-ar părea umbră şi 
vis şi tot timpul am spune: Cine ne va despărţi pe noi de dragostea lui Hristos? 
(Cuvântarea a 27-a la evanghelistul loan) 


Puterea duhovnicească a dragostei este atât de mare încât sufletul omenesc, care 
este plin de ea, nu poate fi biruit de nici o boală sau necaz. Aşa cum în cuptorul din 
Babilon, în mijlocul văpăii celei puternice, roua i-a răcorit pe cei trei tineri fericiţi, 
aşa şi dragostea de Dumnezeu, când se sălăşluieşte în inima omului, stinge orice 


văpaie din ea şi o răcoreşte cu roua ei nespusă (Cuvântarea 1 la Epistola către 
Filipeni). 


Cugetări despre dragostea de Dumnezeu 


Ce este dragostea de Dumnezeu, poate cunoaşte oricine, judecând după roadele ei, 
care sunt următoarele: 


= Cel dintâi rod este dispreţuirea lumii şi a tot ceea ce este în lume, căci 
Dumnezeu şi lumea sunt două lucruri opuse, cu totul diferite şi de aceea iu- 
birea pentru unul înlătură iubirea pentru celălalt. 


Cine Îl iubeşte pe Dumnezeu nu iubeşte lumea, iar cine iubeşte lumea nu ÎL iubeşte 
pe Dumnezeu. Aşadar, dragostea de Dumnezeu şi dragostea de lume nu pot încă- 
pea în aceeaşi inimă, întocmai ca focul şi apa. Dumnezeu este gelos. El voieşte ca 
omul să-L iubească cu toată inima lui, nu doar cu jumătate de inimă: „Să iubeşti pe 
Domnul Dumnezeul tău, cu toată inima ta” (Matei 22, 37). 


= Al doilea rod al dragostei de Dumnezeu este cugetarea deasă şi sârguin- 
cioasă la Dumnezeu şi la bunătatea Lui, „căci unde este comoara ta, acolo 
va fi şi inima ta ” - după cuvântul lui Hristos (Matei 6, 21). 


Aşa este şi între oameni, când un om iubeşte pe cineva cu toată inima, acela nu îi 
iese niciodată din minte. Astfel, cel ce Îl iubeşte pe Dumnezeu cu toată inima, se 
îndeletniceşte tot timpul cu meditaţia dumnezeiască şi, prin urmare, discută deseori 
cu El prin rugăciune. 


=) Al treilea rod al dragostei de Dumnezeu este supunerea faţă de voia Lui cea 
sfântă. 


Spre ceea ce înclină voia lui Dumnezeu, spre aceea se străduieşte şi iubitorul de 
Dumnezeu şi spre ceea ce nu se apleacă voia lui Dumnezeu, nici iubitorul de 
Dumnezeu nu se sârguieşte. Şi, de aceea, se străduieşte să supună voia sa voii lui 
Dumnezeu. Pentru aceasta adevăratul iubitor de Dumnezeu cercetează deseori cu- 
vântul lui Dumnezeu, în care este descoperită voia lui Dumnezeu, spre a afla care 
este voia lui Dumnezeu şi în ce constă ea şi, aflând-o, să o împlinească cu fapta. lar 
de aici reiese şi că, atunci când adevăratul iubitor de Dumnezeu din neputinţă face 
ceva împotriva voii Celui pe care Îl iubeşte, tot timpul se întristează din această 
pricină, suspină şi se căieşte, iar deseori varsă şi lacrimi, ceea ce apostolul numeşte 


întristarea cea după Dumnezeu, care aduce pocăință spre mân-tuire (2 Corinteni 7, 
10). 


= Al patrulea rod al dragostei de Dumnezeu este grija pentru sporirea slavei 
lui Dumnezeu. 


Căci adevăratul iubitor de Dumnezeu peste tot şi în orice situație caută slava şi cin- 
stea Ziditorului său; profesia şi-o împlineşte spre slava şi cinstea numelui lui 
Dumnezeu; şi, de este conducător, se străduieşte să dezrădăcineze cu orice chip din 
supuşii săi patimile şi fărădelegile, prin care este hulit numele lui Dumnezeu. De 
aici apare râvna pentru Dumnezeu, iar iubitorul de Dumnezeu cu mare mâhnire şi 
supărare aude cum este hulit numele Celui pe care Îl iubeşte şi doreşte mai degrabă 
să fie el necinstit, ponegrit, clevetit şi omorât decât să fie ştirbită cinstea lui Dum- 
nezeu. De aici reiese că pe adevăratul iubitor de Dumnezeu nici necazul, nici 
strâmtorarea, nici prigoana, nici foametea, nici lipsa de îmbrăcăminte, nici primej- 
dia, nici sabia nu va putea să-l despartă de dragostea lui Dumnezeu, cea întru Hri- 
stos lisus, Domnul nostru - precum învaţă marele apostol Pavel (Romani 8, 35). 


=> AI cincilea rod al dragostei de Dumnezeu este dragostea de aproapele, căci, 
de iubim pe cineva, îl iubim şi pe cel pe care îl iubeşte cel iubit de noi. 


Aşadar, Dumnezeu îl iubeşte fără îndoială pe om şi cel ce Îl iubeşte pe Dumnezeu 
neapărat îl iubeşte şi pe aproapele său, căci nu Îl poate iubi pe Dumnezeu cel ce nu 
îl iubeşte pe aproapele său, după cum învaţă apostolul: Dacă zice cineva: iubesc pe 
Dumnezeu, iar pe fratele său îl urăşte, mincinos este! (1 loan 4, 20) 


Cauzele care îndeamnă la dragostea de Dumnezeu 


1. Dumnezeu este binele cel mai înalt, din care se revarsă ca dintr-un izvor tot 
binele pentru noi toți. 

2. Dumnezeu este Creatorul nostru, cel ce din neființă la fiinţă ne-a adus. 

3. Dumnezeu ne-a creat, dar nu ca pe celelalte făpturi, ci într-un mod deosebit, zi- 
când: „Să facem om după chipul şi după asemănarea Noastră” (Facerea 1, 26); şi 
ne-a înzestrat astfel cu chipul Său şi ne-a înălțat atât de mult, mai mult decât pe 
celelalte făpturi! 

4. Dumnezeu ne-a ridicat pe noi, cei căzuţi, în chip minunat prin Fiul Său Cel 
Unul-Născut, care pentru noi S-a întrupat şi a binevoit a trăi printre oameni şi a 
răbda chinuri înfricoşătoare, moarte şi îngropare. 

5. Dumnezeu i-a pus pe îngeri păzitori ai sufletelor şi trupurilor noastre. 


6. Dumnezeu rabdă păcatele noastre şi nu ne pedepseşte degrabă, ci aşteaptă să ne 
pocăim. 

7. Dumnezeu pentru noi a creat totul: cerul, soarele, luna, stelele, văzduhul, apa, 
pământul cu toate roadele lui, animalele, păsările şi toate celelalte. 

8. Dumnezeu ne poartă de grijă şi ne dă toate cele de trebuinţă şi care ne sunt de 
folos şi toate acestea le face din nemăsurata Lui dragoste faţă de noi. 

9. În sfârşit, Dumnezeu este Tatăl nostru. Numai numele de tată poate şi trebuie să 
trezească în fiecare dragostea de Dumnezeu: cum să nu-l iubească şi să nu-l cin- 
stească fiii pe tatăl lor? Dacă Dumnezeu este Tatăl nostru, EI ne şi iubeşte şi ne 
poartă de grijă, ne păzeşte, ne hrăneşte şi aşa mai departe. 


21. Dragostea de aproapele 
„Să iubeşti pe aproapele tău ca pe tine însuţi” (Matei 22, 39). 


„Ci toate câte voiţi să vă facă vouă oamenii, asemenea şi voi faceţi lor, pentru că 
aceasta este Legea şi prooroci” (Matei 7, 12; Luca 6, 31). 


„Oricui îţi cere, dă-i” (Luca 6, 30). 


„Poruncă nouă dau vouă: Să vă iubiţi unul pe altul. Precum Eu v-am iubit pe voi, 
aşa şi voi să vă iubiţi unul pe altul. Intru aceasta vor cunoaşte toți că sunteţi uce- 
nicii Mei, dacă veţi avea dragoste unii faţă de alţii” (loan 13, 34-35). 


„„..lubiţi-vă unul pe altul, din toată inima” (1 Petru 1, 22). 


„In sfârşit, fiţi toţi într-un gând, împreună-pătimitori, iubitori de frați, milostivi, 
smeriţi. Nu răsplătiți răul cu rău sau ocara cu ocară, ci, dimpotrivă, binecuvântaţi, 
căci spre aceasta aţi fost chemaţi, ca să moşteniţi binecuvântarea” (1 Petru 3, 8-9). 


„Dar, mai presus de toate, ţineţi din răsputeri la dragostea dintre voi, pentru că dra- 
gostea acoperă mulțime de păcate” (1 Petru 4, 8). 


„Cine iubeşte pe fratele său, rămâne în lumină şi sminteală nu este în el” (1 loan 2, 
10). 


„Iar cel ce urăşte pe fratele său este în întuneric şi umblă în întuneric şi nu ştie în- 
cotro se duce, pentru că întunericul a orbit ochii lui” (1 loan 2, 11). 


„„„.Cine nu iubeşte pe fratele său, rămâne în moarte. Oricine urăşte pe fratele său, 
este ucigaş de oameni” (1 loan 3, 14-15). 


„În aceasta am cunoscut iubirea: că EI Şi-a pus sufletul Său pentru noi, şi noi datori 
suntem să ne punem sufletele pentru fraţi. lar cine are bogăţia lumii acesteia şi se 
uită la fratele său care este în nevoie şi îşi închide inima faţă de el, cum rămâne în 
acela dragostea lui Dumnezeu? Fiii mei, să nu iubim cu vorba, numai din gură, ci 
cu fapta şi cu adevărul” (1 loan 3, 16-18). 


„lubiţilor, să ne iubim unul pe altul, pentru că dragostea este de la Dumnezeu şi 
oricine iubeşte este născut din Dumnezeu şi cunoaşte pe Dumnezeu. Cel ce nu 


iubeşte, n-a cunoscut pe Dumnezeu, pentru că Dumnezeu este iubire” (1 loan 4, 7- 
8). 


„Pe Dumnezeu nimeni nu L-a văzut vreodată, dar de ne iubim unul pe altul, 
Dumnezeu rămâne întru noi şi dragostea Lui în noi este desăvârşită” (1 loan 4, 12). 


„Dumnezeu este iubire şi cel ce rămâne în iubire rămâne în Dumnezeu şi Dumne- 
zeu rămâne întru el” (1 loan 4, 16). 


„Nimănui cu nimic nu fiți datori, decât cu iubirea unuia faţă de altul; pentru că cel 
care iubeşte pe aproapele, a împlinit legea” (Romani 13, 8). 


„Lubirea nu face rău aproapelui” (Romani 13, 10). 


„Dragostea îndelung rabdă; dragostea este binevoitoare, dragostea nu pizmuieşte, 
nu se laudă, nu se trufeşte. Dragostea nu se poartă cu necuviinţă, nu caută ale sale, 
nu se aprinde de mânie, nu gândeşte răul. Nu se bucură de nedreptate, ci se bucură 
de adevăr. Toate le suferă, toate le crede, toate le nădăjduieşte, toate le rabdă. Dra- 
gostea nu cade niciodată” (1 Corinteni 13, 4-8). 


„fiți buni între voi şi milostivi, iertând unul altuia, precum şi Dumnezeu v-a iertat 
vouă, în Hristos” (Efeseni 4, 32). 


„De aceea, îndemnaţi-vă şi zidiţi-vă unul pe altul” (1 Tesaloniceni 5, 11). 
„Vă rugăm însă, fraților, dojeniţi pe cei fără de rânduială, îmbărbătaţi pe cei slabi 
la suflet, sprijiniți pe cei neputincioşi, fiți îndelung-răbdători faţă de toi” (1 Tesa- 


loniceni 5, 14). 


„Rămâneţi întru dragostea frățească. Primirea de oaspeţi să n-o uitaţi căci prin 
aceasta unii, fără ca să ştie, au primit în gazdă îngeri” (Evrei 13, 1-2). 


Tâlcuirea Sfântului loan Gură de Aur 


Dragostea de aproapele este rădăcina şi legătura multor virtuţi (Cartea a 3- a împo- 
triva celor ce hulesc viaţa monahală). 


Adevărata dragoste ţi-l înfăţişează pe aproapele ca pe tine însuţi şi te învaţă să te 
bucuri de bunăstarea lui la fel ca de bunăstarea ta şi să îţi pară rău de necazul lui la 
fel ca de necazul tău. Dragostea îi face pe mulţi un singur trup, iar sufletele lor le 


face sălaşul Duhului Sfânt, căci în cei uniţi prin dragoste totdeauna sălăşluieşte du- 
hul păcii. Dragostea pe fiecare om îl face părtaş al binelui (Cuvântul despre dra- 
gostea desăvârşită). 


Dragostea care este pentru Hristos este atât de puternică, statornică şi nebiruită în- 
cât nimic nu o poate nimici, nici defăimarea, nici primejdia, nici moartea, de aceea 
şi spune apostolul Pavel: „Dragostea nu cade niciodată” (Cuvântarea 60 la evang- 
helistul Matei). 


Dragoste trebuie să le arătăm şi celor nevrednici (Cuvântarea 23). 


Dragostea este mai presus decât orice jertfă şi nici o jertfă nu este primită de 
Dumnezeu dacă nu are dragoste (Cuvântarea 16). 


Lacrimile şi durerea dragostei sunt mai plăcute decât orice râs şi bucurie, căci cei 
ce râd nu sunt atât de liniştiţi ca cei ce plâng pentru aproapele lor (Cuvântarea 33 la 
întâia Epistolă către Corinteni). 


Dragostea de aproapele este mai bună decât darurile, căci fără dragoste darurile nu 
aduc nici un folos celui ce le are (Cuvântarea 32). 


Dacă toţi oamenii din lume s-ar iubi unul pe altul, nu ar mai fi nevoie nici de legi, 
nici de judecăţi, nici de pedepse şi de nimic de felul acesta întrucât toţi ar fi atât de 
departe de rău încât nici noțiunea de păcat nu ar cunoaşte-o (Cuvântarea 32). 


Nu există nici un păcat atât de puternic, pe care puterea dragostei să nu îl poată ni- 
mici. Mai degrabă va putea ramura uscată să se împotrivească focului decât să 
reziste firea cea păcătoasă în faţa puterii dragostei (Cuvântarea a 4-a la întâia Epi- 
stolă către Tesaloniceni). 


Dragostea adevărată, care este pentru Dumnezeu, ne cere să-i iubim pe toţi oamenii 
la fel; iar, dacă pe unul îl iubim şi pe altul nu îl iubim, este doar prietenie (Cuvân- 
tarea a 4-a la întâia Epistolă către Tesaloniceni). 


Dacă am fi toţi prieteni adevăraţi, nu am mai avea deloc nevoie de secrete, căci aşa 
cum fiecare nu are nici un secret faţă de sine şi nu poate ascunde nimic faţă de 
sine, aşa nici de prieteni nu poate ascunde; toate secretele au luat naştere în noi din 
pricina sărăciei dragostei (Cuvântarea 9 la Epistola către Efeseni). 


Sufletul, înarmat cu arma dragostei, totdeauna este în afara primejdiei şi de săge- 
țile cele de foc ale diavolului nu se teme (Cuvântarea 9 la Epistola către Corinteni). 


Credinţa şi dragostea sunt o doime nedespărțită (volumul 2, pag. 16). 
Fără dragoste, toate - chiar şi faptele bune - sunt deşarte (volumul 2, pag. 383). 
Cugetări despre dragostea de aproapele 


Din dragostea de Dumnezeu se naşte şi dragostea de aproapele, adică faţă de orice 
om, căci cine Îl iubeşte pe Dumnezeu, acela negreşit îl iubeşte şi pe aproapele său. 


Roadele dragostei creştine, după învăţătura apostolului (comp. 1 Corinteni 13), 
sunt: 


V Cel dintâi rod este îndelungă-răbdarea: dragostea îndelung rabdă. 


Cine îl iubeşte pe aproapele său, acela nu se răzbună pentru jignirea adusă, ci cu 
blândeţe şi nerăutate rabdă totul şi, mai mult decât atât, se roagă pentru cei ce-i fac 
necazuri, zicând cu cel dintâi mucenic: Doamne, nu le socoti lor păcatul acesta! 
(Faptele Apostolilor 7, 60). La aceasta ne cheamă şi apostolul Iacov, zicând: 
„Drept aceea, fiți îndelung-răbdători, fraților, până la venirea Domnului” (Iacov 5, 
7). Şi Sfântul apostol Pavel: „Nu te lăsa biruit de rău, ci biruieşte răul cu binele” 
(Romani 12, 21). 


Y Al doilea rod: dragostea este binevoitoare. 


Văzând nenorocirea aproapelui, se mâhneşte pentru ea şi o socoteşte ca fiind a sa: 
suferă împreună cu cel ce suferă, se mâhneşte împreună cu cel mâhnit, plânge îm- 
preună cu cel ce plânge, se tânguieşte împreună cu cel ce se tânguieşte şi se stră- 
duieşte să-l mângâie; nu se cruţă pe sine în a-l ajuta pe aproapele la necaz şi neno- 
rocirea aproapelui o socoteşte a fi nenorocirea lui. La aceasta ne cheamă Hristos, 
zicând: „Fiţi milostivi” (Luca 6, 36), de asemenea şi Sfântul apostol Pavel ne în- 
vaţă: „plângeţi cu cei ce plâng” (Romani 12, 15). 


v Altreilea rod: dragostea nu pizmuieşte. 
Aşa cum se mâhneşte pentru nenorocirea aproapelui, aşa se bucură pentru bună- 


starea lui; fericirea şi nefericirea aproapelui le socoteşte ca fiind ale sale. De aceea 
ne îndeamnă apostolul, zicând: „Bucuraţi-vă cu cei ce se bucură” (Romani 12, 15). 


Y Al patrulea rod: dragostea nu se laudă, nu se trufeşte, nu se socotește mai 
presus decât ceilalți, ci (se socoteşte) mai prejos decât ei şi, astfel, se sme- 
reşte înaintea tuturor, ascultă şi se supune faţă de toţi, este amabilă şi îngă- 
duitoare cu toţi şi totdeauna se osândeşte pe sine, nu pe ceilalți; pe sine se 
mustră şi se umileşte, nu pe ceilalți, ceea ce şi apostolul învaţă: „în cinste, 
unii altora daţi-vă întâietate” (Romani 12, 10). 


Y Al cincilea rod: dragostea nu se poartă cu necuviinţă, cum fac cei neîndu- 
rători şi neascultători, ci este binevoitoare cu toţi; atât în afară cât şi înăuntru 
este cât se poate de liniştită, blândă şi statornică! 


V Al şaselea rod: dragostea nu caută ale sale. 


Ea face bine aproapelui fără să aibă vreun folos din aceasta; a face bine este bucu- 
ria ei; în aceasta se aseamănă cu Ziditorul său, care porunceşte soarelui să strălu- 
cească spre binele tuturor şi trimite ploaie peste toţi în chip dezinteresat (Matei 5, 
45). lar apostolul ne îndeamnă, zicând: „Nimeni să nu caute pe ale sale, ci fiecare 
pe ale aproapelui” (1 Corinteni 10, 24). Astfel, un conducător bun nu caută folosul 
său, ci pe al supuşilor săi; un păstor bun nu îşi cruţă sănătatea pentru folosul comu- 
nităţii, iar un ostaş bun nu se cruţă pe sine pentru folosul ţării. 


V Al şaptelea rod: dragostea nu se aprinde de mânie, adică nu lasă mânia să se 
aprindă şi nu-şi deschide gura sa să-l blesteme şi să-l mustre pe aproapele. 


Y Al optulea rod: dragostea nu se bucură de nedreptate, ci suferă când ceilalţi 
îi pricinuiesc aproapelui necazuri. 


V Al nouălea rod: dragostea se bucură de adevăr când vede că toate sunt în 
bunăstare şi în bună rânduială. 


V Al zecelea rod: dragostea îi iubeşte pe toți, şi buni şi răi, iar prin aceasta se 
aseamănă cu Tatăl Ceresc, care face să răsară soarele şi peste cei răi şi peste 
cei buni (Matei 5, 45) 


V Al unsprezecelea rod: dragostea toate le crede. Aşa cum ea se poartă sincer 
cu toţi şi pe nimeni nu înşală, aşa crede şi despre ceilalţi şi, de aceea, îi crede 
pe toţi. 


V Al doisprezecelea rod: dragostea nu cade niciodată şi nici nu poate cădea; 


ea începe în veacul acesta şi se desăvârşeşte în cel viitor. 


Patima opusă dragostei este ura, din care iau naştere toate cele potrivnice ei. 


Motivele pentru care trebuie să-l iubim pe aproapele 


.. Aproapele este fratele nostru, este robul lui Dumnezeu, creat după chipul lui 


Dumnezeu, răscumpărat prin Sângele lui Hristos, este unul dintre mădularele 
Bisericii, chemat la Viaţa veşnică. 


Cine iubeşte, acela rămâne în Dumnezeu şi Dumnezeu rămâne întru el (| 
loan 4, 16). Mare lucru este unirea cu Dumnezeu. 


Cine iubeşte, acela este ucenicul lui Hristos (loan 13, 34-35). 


Celelalte daruri, cum sunt: vorbirea în multe limbi, facerea de minuni şi 
altele - fără dragoste - nimic sunt (| Corinteni 13, 2). 


„Fără dragoste, darurile nu sunt de nici un folos celui ce le are” - spune Sfântul 
loan Gură de Aur (Cuvântarea 22 la întâia Epistolă către Corinteni). 


S. 


Nici pe Dumnezeu nu-L poate iubi cel ce nu-l iubeşte pe fratele său (1 loan 
4, 20). 


„Dragostea este mai presus decât orice jertfă şi nici o jertfă nu este primită de 
Dumnezeu dacă nu are dragoste” - spune Sfântul loan Gură de Aur (Cuvântarea 16 
la evanghelistul Matei). 


6. 


les 


Cine iubeşte pe fratele său, rămâne în lumină (1 loan 2, 10). 


lar cel ce urăşte pe fratele său, este în întuneric şi umblă în întuneric şi... 
rămâne în moarte şi... este ucigaş de oameni (1 loan 2, 11; 3, 14-15). 


Dragostea este pregustarea Vieţii veşnice, în care vor exista numai dragostea 
unuia faţă de celălalt, bucuria şi mângâierea unuia pentru celălalt. 


Cu cât este mai mare şi mai curată dragostea în om, cu atât mai mult se asea- 
mănă omul cu Dumnezeu, care este dragostea şi bunătatea veşnică. 


10. Bunăstarea tuturor vine din iubirea reciprocă a unora fată de ceilalți. 


O, cât de bine ar trăi toți oamenii de s-ar iubi unul pe altul! Nu ar mai fi atunci nici 
furturi, nici jafuri, nici răpiri, nici omoruri, nici silnicii, nici înşelătorii, nici vicle- 
şuguri, nici mustrări, nici ocări, nici ponegriri, nici cleveteli, nici batjocuri, nici 
înjurături; nu ar mai fi întărite nici hambarele pentru păstrarea avuţiilor, nu ar mai 
fi nevoie nici de paznici şi nici de lacăte; nu ar mai fi atâţia care să plângă şi să ver- 
se lacrimi de sânge; nu s-ar mai înălța la cer glasurile de tânguire ale văduvelor, 
orfanilor, săracilor şi ale celor fără de apărare; nu ar mai fi încărcate cu plângeri 
locurile de judecată; nu ar mai rătăci pe străzi cei înfometați, nu ar mai tremura de 
frig şi ger frații mai mici ai lui Hristos, cei pe jumătate goi; nu ar mai fi pline 
temniţele de deţinuţi, care nu-şi pot plăti datoriile; nu ar mai exista, în sfârşit, 
săraci şi sărmani, ci toţi ar fi în siguranţă şi ar trăi în pace şi linişte, pentru că toţi ar 
fi egali. 


Din această pricină şi Domnul Dumnezeu, fiindu-l milă, ca unui părinte, de neamul 
omenesc, a dat următoarea poruncă: Să iubeşti pe aproapele tău ca pe tine însuţi 
(Matei 22, 39). 


O, iubire, iubire, unirea desăvârşirii. O, iubire, cât de multe bunătăţi pierdem atunci 
când nu te avem!... Cu tine totul merge bine şi este în bunăstare, iar fără tine totul 
merge rău şi este în neorânduială. 


22. lubirea faţă de vrăjmaşi 


„Lubiţi pe vrăjmaşii voştri, binecuvântaţi pe cei ce vă blestemă, faceți bine celor ce 
vă urăsc şi rugaţi-vă pentru cei ce vă vatămă şi vă prigonesc, ca să fiți fiii Tatălui 
vostru Celui din ceruri, că EI face să răsară soarele şi peste cei răi şi peste cei buni 
şi trimite ploaie peste cei drepţi şi peste cei nedrepți” (Matei 5, 44-45; Luca 6, 27- 
28). 


„Deci, dacă vrăjmaşul tău este flămând, dă-i de mâncare; dacă îi este sete, dă-i să 
bea, căci, făcând acestea, vei grămădi cărbuni de foc pe capul lui. Nu te lăsa biruit 
de rău, ci biruieşte răul cu binele” (Romani 12, 20-21). 


„Luaţi seama să nu răsplătească cineva cuiva răul cu rău, ci totdeauna să urmaţi ce- 
le bune unul faţă de altul şi faţă de toţi” (1 Tesaloniceni 5, 15). 


„lar lisus zicea (despre cei ce ÎI răstigneau): Părinte, iartă-le lor, că nu ştiu ce fac” 
(Luca 23, 34). 


„ȘI îl băteau cu pietre pe Ştefan (întâiul mucenic), care se ruga şi zicea: Doamne, 
lisuse, primeşte duhul meu! Şi, îngenunchind, a strigat cu glas mare: Doamne, nu 
le socoti lor păcatul acesta!” (Faptele Apostolilor 7, 59-60) 


Tâlcuirea Sfântului loan Gură de Aur 


Iubirea faţă de vrăjmaşi şi binefacerile arătate lor, vor fi în ziua Înfricoşatei Jude- 
căți mare mijlocire şi ispăşire a păcatelor (Cuvântarea a 4-a la Cartea Facerii, capi- 
tolul 1). 


Iubirea faţă de vrăjmaşi ne deschide uşile nădejdii pentru a veni la Dumnezeu (Cu- 
vântarea a 4-a la Cartea Facerii, capitolul 1). 


Nimic nu Îl înduplecă pe Dumnezeu atât de mult ca iubirea faţă de vrăjmaşi şi bi- 
nefacerile arătate celor ce ne fac necazuri (Cuvântarea 85 la evanghelistul loan, 
capitolul 18). 


A te ruga lui Dumnezeu împotriva vrăjmaşilor este contrar legii lui Dumnezeu (la 
Psalmul 4). 


Vrăjmaşii care primesc de la noi binefaceri, ne vor fi mijlocitori în ziua Judecăţii 
(Cuvântarea a 3-a despre David şi Saul). 


Folos ne aduc nu atât prietenii cu laudele, cât vrăjmaşii cu ponegririle (Cuvântarea 
a 3-a despre David şi Saul). 


A-1 iubi pe vrăjmaşi, a le face bine şi a ne ruga pentru mântuirea lor ne aduc marea 
răscumpărare a păcatelor (Cuvântarea a 4-a la Cartea Facerii, capitolul 1). 


Cugetări despre iubirea faţă de vrăjmaşi 


Este greu, recunosc, greu lucru este pentru firea noastră decăzută să-1 iubească pe 
vrăjmaşi, însă aceasta cere datoria noastră creştină; iar ceea ce este dragostea, am 
spus în cugetările despre dragostea de aproapele (capitolul 21). 


Prin vrăjmaşi înţelegem aici oamenii care ne fac rău. 
Motivele pentru care trebuie să-i iubim pe vrăjmaşi 


1. Vrăjmaşul nostru adevărat este unul singur - diavolul, şi el îi învaţă pe 
oameni să ne prigonească; aşadar, în cea mai mare parte, el este pricina relei 
noastre pătimiri, nu oamenii; prin oameni ne asupreşte şi ne chinuie şi pe el 
trebuie să- | urâm, iar pe oameni să-i compătimim, că ascultă de el. 

2. Vrăjmaşii ne prigonesc sau ne ponegresc nu fără îngăduinţa lui Dumnezeu, 
ei sunt ca un bici, cu care Dumnezeu ne pedepseşte, precum arată istoria 
Sfântului David. 

3. Vrăjmaşii care ne prigonesc, ne clevetesc şi ne ponegresc ne fac mai mult 
bine decât rău; căci, deşi trupului îi pricinuiesc suferinţă, sufletului îi aduc 
folos. De asemenea, ei ne smeresc, doboară mândria, slava deşartă şi îngâm- 
farea noastră şi ne duc la cunoaşterea de sine şi la cunoaşterea neputinței 
noastre. 

4. Aşa se curăţesc păcatele noastre, când răbdăm cu mulțumire prigoanele lor 
(ale vrăjmaşilor). 

5. Deseori se întâmplă ca satana, nefiind în stare să-l ispitească el însuşi pe om, 
încearcă prin oameni să-l ispitească şi să-l scoată din răbdare şi din iubirea 
lui Hristos, precum citim în sfintele cărți, şi acesta este semnul creştinului 
care se nevoieşte şi se află în harul lui Dumnezeu. 

6. Vrăjmaşii ne duc la răbdare - la virtutea care fără necazuri nu este cu putinţă 
a se învăţa - şi ne fac iscusiţi în vieţuirea creştinească: ei ne încearcă prin 
necazuri, iar încercarea credinţei - după cum spune apostolul - lucrează răb- 
darea (lacov 1, 3). 

7. Iubirea faţă de vrăjmaşi ne dă îndrăzneală în rugăciune: „Şi ne iartă nouă 
greşelile noastre, precum şi noi iertăm greşiţilor noştri”. 


8. Conştiinţa noastră este mai liniştită atunci când nu numai că nu ne răzbunăm 
pe vrăjmaşi, dar le mai facem şi bine, căci a ne răzbuna este un lucru rău şi 
potrivnic legii lui Dumnezeu. Aşadar, când ne răzbunăm, greşim şi supărăm 
conştiinţa noastră şi de aceea nu avem linişte în conştiinţă. 

9. Aşa cum focul nu se stinge prin foc, aşa nici mânia nu se biruie prin mânie, 
ci mai mult se aprinde; iar prin blândeţe deseori şi cei mai cruzi vrăjmaşi se 
înduplecă, se îmblânzesc şi se potolesc. 

10. Hristos, Fiul lui Dumnezeu, Izbăvitorul, Mântuitorul nostru, care sufletul 
Său Şi-a pus pentru noi, voieşte şi ne porunceşte să-i iubim pe vrăjmaşii no- 
ştri: Iubiţi pe vrăjmaşii voştri (Matei 5, 44). Iar cine Îl iubeşte pe Hristos, 
acela face ceea ce voieşte Cel pe care Îl iubeşte. 

11. EI Însuşi ne-a arătat iubirea faţă de vrăjmaşi, căci pe noi, vrăjmaşii Săi, atât 
de mult ne-a iubit încât şi sufletul Său l-a pus pentru noi. 

12. Numai sufletul creştin are această însuşire, de a birui prin bunătate răutatea 
vrăjmaşilor. Căci - spune Hristos - dacă iubiţi pe cei ce vă iubesc, ce răsplată 
veţi avea? Oare nu fac şi vameşii acelaşi lucru? Şi dacă îmbrăţişaţi numai pe 
fraţii voştri, ce faceţi mai mult? Oare nu fac şi neamurile acelaşi lucru? (Ma- 
tei 5, 40-47). 

13. Prin această virtute (iubirea faţă de vrăjmaşi) ne asemănăm cu Tatăl Ceresc, 
care face să răsară soarele şi peste cei răi şi peste cei buni şi trimite ploaie 
peste cei drepți şi peste cei nedrepţi (Matei 5, 45) şi care prin bunătate biruie 
răutatea noastră şi ne rabdă îndelung. 

14. Mare făgăduinţă ni se face pentru iubirea faţă de vrăjmaşi: să fiți fun Tatălui 
vostru Celui din ceruri (Matei 5, 45). Dacă un monarh pământesc ţi-ar făgă- 
dui să te ia ca fiu, toate le-ai împlini cu bucurie, orice ţi-ar porunci el. Hri- 
stos, Fiul lui Dumnezeu, îţi făgăduieşte să te facă fiu al lui Dumnezeu pentru 
iubirea faţă de vrăjmaşi; cum, dar, să nu-i iubeşti pe vrăjmaşi? 

15. Mare virtute este iubirea faţă de vrăjmaşi, căci aşa se biruie omul pe sine, 
aşa triumfă el asupra sa însuşi. Astfel, cu duhul smereniei se calcă în picioa- 
re mândria; bunătatea şi blândeţea alungă răutatea; iar duhul răutății de sub 
cer, cu toate hoardele lui rele, este făcut de ruşine. Pentru aceasta se face bu- 
curie îngerilor lui Dumnezeu în ceruri (Luca 15, 10); Hristos, Fiul Dumne- 
zeu, caută cu plăcere din cer la această virtute şi celui ce biruieşte îi trimite 
cunună minunată. 


De va spune cineva: „Cum să-l iubesc pe cel care mă vrăjmăşeşte şi îmi face 
rău?” - îi voi răspunde: 


1) Să urăşti vrajba, nu pe om; să nimiceşti ura lui, care prin dragoste şi răb- 
dare se nimiceşte. 


2) Să te gândeşti la el nu ca la vrăjmaşul tău ci să cugeți că el este fratele tău, 
făptura lui Dumnezeu, om creat după chipul lui Dumnezeu, răscumpărat 
prin Sângele Fiului lui Dumnezeu şi, totodată, chemat la fericirea veşnică; 
dacă te prigoneşte, nu te prigoneşte de unul singur, ci este aţâţat de dia- 
volul; aşadar, pe vrăjmaşul acesta să dai vina. 

3) Nu cugeta la ce îţi face el, ci la ceea ce trebuie să faci tu cu el şi la ceea ce 
poruncește legea lui Hristos, gândindu-te cum să te împaci cu el. 

4) Roagă-te Celui ce ne-a poruncit să-i iubim pe vrăjmaşi, ca să-ţi dea duhul 
dragostei şi al blândeţii - să biruieşti răutatea cea firească. 

5) Adu-ţi aminte motivele mai sus pomenite atunci când răutatea te îndeamnă 
la ură şi răzbunare. 


Cum să-l iubim pe aproapele? 


Ne spune apostolul: „Fiii mei, să nu iubim cu vorba, numai din gură, ci cu fapta 
şi cu adevărul” (1 loan 3, 18). lubirea trebuie să fie în inimă, nu pe limbă şi tre- 
buie dovedită cu fapta, nu numai cu vorba: altfel este iubire făţarnică. Cine are 
iubire în inima sa, acela, văzând nevoia fratelui, îl ajută pe acesta. 


Cugetări despre iubire în general 


Însuşirea iubirii constă în faptul că ea îl uneşte pe cel ce iubeşte cu cel iubit. Astfel 
Dumnezeu, întrucât îl iubeşte pe om, S-a unit cu omul şi a devenit om şi a luat asu- 
pra Sa toate neputinţele, bolile şi necazurile omeneşti ca în acest chip să-l aducă pe 
om la bunăstare. Iar omul, când Îl iubeşte pe Dumnezeu, se uneşte cu Dumnezeu, 
este dumnezeiesc, nu trupesc, se umple de Duhul lui Dumnezeu şi este călăuzit de 
Duhul lui Dumnezeu. ȘI, întrucât este plin de Duhul lui Dumnezeu care iubeşte, 
prin acelaşi Duh îi arată şi aproapelui roadele iubirii. 


Este blând, îndelung- răbdător, bun, milostiv, plin de compătimire, plânge cu cei ce 
plâng, suferă cu cei ce suferă, se bucură cu cei ce se bucură şi se necăjeşte cu cei 
necăjiţi, într-un cuvânt, bunăstarea aproapelui este bunăstarea lui şi nenorocirea 
aproapelui este nenorocirea lui. De aici reiese că în orice chip şi cu toată sârguința 
se străduieşte să-l ajute pe aproapele său în lipsuri şi nenorociri şi, astfel, se dă- 
ruieşte pe sine aproapelui şi devine una cu el. 


O, de am avea noi o asemenea iubire, negreşit am fi ca un singur cămin sau o sin- 
gură familie a Tatălui Ceresc, cinstită, înfloritoare, paşnică, liniştită, bucurându-se 
de Tatăl ei şi veselindu-se în prezenţa Lui şi am duce viaţă cerească pe pământ, 
ceea ce atât mic, cât şi vouă, tuturor, din inimă vă doresc. 


Cugetări despre iubirea de sine 
Prin iubirea de sine înţelegem aici iubirea nemăsurată faţă de noi înşine. 


Prin iubirea de sine omul se împotriveşte cu totul legii lui Dumnezeu, căci în aceste 
două porunci se cuprind toată Legea şi proorocii (Matei 22, 40), după cuvântul lui 
Hristos: Să iubeşti pe Domnul Dumnezeul tău, cu toată inima ta, cu tot sufletul 
tău şi cu tot cugetul tău şi să iubeşti pe aproapele tău ca pe tine însuţi (Matei 22, 
3739), 


Roadele iubirii de sine sunt: 


1. Tot păcatul şi fărădelegea, şi, cu cât mai mare este iubirea de sine, cu atât 
mai mari şi mai numeroase sunt păcatele pricinuite de ea. 

2. În veacul viitor va avea parte de chin şi durere: atunci îşi va vedea omul 
ruşinea sa şi ticăloşia sa şi se va dezgusta singur de sine, se va uri pe sine şi 
îşi va dori să se prefacă în nimic sau să moară, dar nu va putea - şi tocmai 
această stare se numeşte moarte veşnică. 


23. Mila 


„Luaţi aminte ca faptele dreptăţii voastre să nu le faceţi înaintea oamenilor ca să 
fiţi văzuţi de ei; altfel nu veţi avea plată de la Tatăl vostru Cel din ceruri” (Matei 6, 


l). 


„Atunci va zice Împăratul, celor de-a dreapta Lui: Veniţi, binecuvântaţii Tatălui 
Meu, moşteniţi împărăția cea pregătită vouă de la întemeierea lumii. Căci flămând 
am fost şi Mi-aţi dat să mănânc; însetat am fost şi Mi-aţi dat să beau; străin am fost 
şi M-aţi primit; gol am fost şi M-aţi îmbrăcat; bolnav am fost şi M-aţi cercetat; în 
temniță am fost şi aţi venit la Mine” (Matei 25, 34-36). Răsplata pentru faptele 
milei este Împărăţia Cerească. 


„Atunci va zice şi celor de-a stânga: Duceţi-vă de la Mine, blestemaţilor, în focul 
cel veşnic, care este gătit diavolului şi îngerilor lui. Căci flămând am fost şi nu Mi- 
aţi dat să mănânc; însetat am fost şi nu Mi-aţi dat să beau; străin am fost şi nu M- 
aţi primit; gol, şi nu M-aţi îmbrăcat; bolnav şi în temniţă, şi nu M-aţi cercetat (Ma- 
tei 25, 41-43). Pedeapsa pentru nemilostivire este focul veşnic. 


„Fiţi milostivi, precum şi Tatăl vostru este milostiv” (Luca 6, 36). 


„Vindeţi averile voastre - le spune Hristos credincioşilor Săi - şi daţi milostenie” 
(Luca 12, 33). 


„Faceţi-vă prieteni cu bogăţia nedreaptă, ca atunci când veţi părăsi viaţa, să vă pri- 
mească ei în corturile cele veşnice” (Luca 16, 9). 


„Căci judecata este fără milă pentru cel care n-a făcut milă. Şi mila biruieşte în faţa 
judecății” (Iacov 2, 13). 


„Iar facerea de bine şi într-ajutorarea nu le dați uitării; căci astfel de jertfe sunt bine 
plăcute lui Dumnezeu” (Evrei 13, 16). 


„Lubeşte milostenia şi judecata, Domnul” (Psalmi 32, 5). 
„Fericit cel care caută la sărac şi la sărman; în ziua cea rea îl va izbăvi pe el Dom- 


nul. Domnul să-l păzească pe el şi să-l vieze şi să-l fericească pe pământ şi să nu-l 
dea în mâinile vrăjmaşilor lui” (Psalmi 40, 1-2). 


„Bun este bărbatul care se îndură şi împrumută... dreptatea lui rămâne în veacul 
veacului” (Psalmi 111, 5, 8). 


Tâlcuirea Sfântului loan Gură de Aur 
Unde este milostivirea, acolo este mântuirea, care nu este părtaşă la chinul veşnic; 
unde este milă, nu este judecată; unde este milostivire, nu este nevoie de îndrep- 
tăire (Cuvântul despre proorocul David şi despre apostolul Pavel, la cuvintele 


Psalmului 50: miluieşte-mă, Dumnezeule). 


Mila şi milostenia sunt inima virtuţilor (Cuvântarea 48 la evanghelistul Matei, ca- 
pitolul 13). 


De voim să facem milostenie, avem nevoie doar de bunăvoință (Cuvântarea 52 
la evanghelistul Matei, capitolul 15). 


Cum ne vom purta cu aproapele nostru, aşa se va purta şi Dumnezeu cu noi (Cu- 
vântarea 60 la evanghelistul Ioan, capitolul 10). 


În urma milostivirii, vine tot binele (Cuvântarea 19 la Epistola către Romani, 
capitolul 11). 


Nimic nu este atât de plăcut lui Dumnezeu ca milosârdia (Cuvântarea a 4-a la Epi- 
stola către Filipeni). 


Milostiv este cel care împarte ceea ce este al său şi dă din belşug ceea ce îi aparţine 
(la Psalmul 3). 


Nimeni nu este atât de renumit şi de slăvit ca cel milostiv (la Psalmul 3). Prin milo- 
sârdie se dobândeşte mântuirea (la Psalmul 122). 


Milostenia îl va apăra la Judecată pe cel ce o dă şi el nu va avea parte de osândă (la 
Psalmul 3). 


Mai plăcut Îi este lui Dumnezeu să ia seama la milostenia făcută săracilor decât la 
cântările lui David (la Psalmul 12). 


Puterea milosteniei este nemuritoare, nepieritoare, nestinsă (la Psalmul 111). 


Mâinile, murdare de jefuire, asuprire şi iubire de argint, curăţeşte-le prin milostenie 
şi milosârdie (la Psalmul 140). 


Milostenia dată săracului, lui Hristos îi este dată (Cuvântarea 88 la evanghelistul 
Matei, capitolul 27). 


Milostenia tămăduieşte toate bolile sufleteşti (Cuvântarea 40 la evanghelistul Ma- 
tei, capitolul 1). 


Milostenia este mijlocitoarea Vieţii veşnice (Cuvântarea 52 la evanghelistul Ma- 
tei, capitolul 15). 


De vei da milostenie, nu-ţi va pieri comoara, iar de nu vei da, îţi va pieri (Cuvân- 
tarea 20 la evanghelistul Matei, capitolul 6). 


De vei da milostenie, să închizi uşile tale: cel ce o va primi să fie singurul care să 
ştie de ea (Cuvântarea 72 la evanghelistul Matei, capitolul 17). 


Ai strâns în chip nelegiuit - împarte în chip legiuit; ai adunat pe nedrept - împarte 
cu dreptate (Cuvântarea 5 la evanghelistul Matei, capitolul 1). 


De mare mirare vei fi dacă, trăind în sărăcie, mai darnic decât cel bogat te vei do- 
vedi (Cuvântarea 64 la evanghelistul Matei, capitolul 19). 


Pentru cel mort să nu plângi, dar milostenia, care îi este de folos, se cuvine s-o faci 
(Cuvântarea 62 la evanghelistul Ioan, capitolul 11). 


Mare este mila atunci când din strictul necesar, nu din prisosul nostru, facem milo- 
stenie (Cuvântarea 60 la evanghelistul Ioan, capitolul 10). 


Cugetări despre milă 


Mila, precum am spus, este rodul dragostei. Ce este mila şi cum trebuie să o să- 
vârşim? 

1. Omul este alcătuit din două părți: trup şi suflet; de aceea şi mila arătată lui este 
de două feluri: trupească şi sufletească. Mila trupească este atunci când se dă milo- 
stenie trupului, de exemplu a hrăni pe cel flămând, a adăpa pe cel însetat şi aşa mai 
departe. Mila sufletească este atunci când se dă milostenie sufletului, de exemplu 
a-l întoarce pe păcătos de la păcat şi a-l duce la o viaţă mai bună, a-l mângâia pe 
cel întristat şi aşa mai departe. 


2. Mila este atunci când facem bine celor nevrednici, adică celor ce nu merită nici- 
decum acest lucru de la noi sau dăm răsplată mai presus de merite. De exemplu, 
dacă cineva ar munci o zi întreagă şi pentru munca lui ar merita nu mai mult de 
douăzeci sau treizeci de copeici, dar i s-ar da mai mult, cincizeci de copeici sau o 
rublă, aceasta ar fi milă; altfel nu ar fi milă, ci răsplata cuvenită. De asemenea, 
când facem milă fără să avem vreun câştig. 


3. Cu cât mai mare este lipsa, cu atât mai mare este mila care se face. De exemplu, 
mai mare milă este a-l îmbrăca pe cel gol decât pe cel ce este rău îmbrăcat. Mai 
mare milă este să suferi împreună cu cel necăjit decât să-l ajuţi pur şi simplu fără 
să ai vreo pagubă. 


4. Mila sau milostenia se judecă după râvna celui ce o dă: căci Dumnezeu iubeşte 
pe cel care dă cu voie bună - spune apostolul (2 Corinteni 9, 7). 


5. Mila trebuie săvârşită nu pentru slavă deşartă, căci altfel nu veţi avea plată de la 
Tatăl vostru cel Ceresc (Matei 6, 1). 


6. Mila trebuie săvârşită din munca voastră, nu din avutul altuia; altfel nu va fi milă 
de nu veţi da ceea ce este al vostru. 


7. Mila săvârşită, pe cât este cu putinţă, trebuie uitată ca să nu o vatăme slava de- 
şartă. 


8. Mila trebuie arătată tuturor, şi celor buni, şi celor răi, şi prietenilor, şi vrăj- 
maşilor. 


9. Mila trebuie săvârşită în funcţie de lipsa celui nevoiaş: celui ce are lipsă mai ma- 
re, să 1 se dea mai mult pentru a fi ajutat. 


Motivele care îndeamnă la milă 


1. Mila este o mare virtute, prin care omul se aseamănă cu milostivul Dumne- 

zeu. 

Cei milostivi vor fi miluiţi (Matei 5, 7). 

Pentru milă este făgăduită Împărăţia Cerurilor (Matei 25, 34). 

4. Cine îl miluieşte pe sărac, Îi dă lui Dumnezeu, de la care negreşit va primi 
răsplată în veacul viitor. 

5. Cu cât mai mare este mila, cu atât mai mare va fi şi răsplata pentru milă: 
Cel ce seamănă cu zgârcenie, cu zgârcenie va şi secera, iar cel ce seamănă 
cu dărnicie, cu dărnicie va şi secera (2 Corinteni 9, 6). 

6. Judecata va fi fără milă pentru cel ce n-a făcut milă (lacov 2, 13). Şi Hri- 
stos îi va trimite pe cei nemilostivi în focul veşnic. lar dacă pe cei nemi- 
lostivi, care nu dau din ceea ce este al lor, Hristos îi va trimite în focul veş- 
nic, ce va fi cu cei ce răpesc bunurile altora? 


24. Împăcarea cu aproapele 


„Deci, dacă îţi vei aduce darul tău la altar şi acolo îţi vei aduce aminte că fratele tău 
are ceva împotriva ta, lasă darul tău acolo, înaintea altarului, şi mergi întâi şi împa- 
că-te cu fratele tău şi apoi, venind, adu darul tău” - spune Hristos (Matei 5, 23- 24). 


Tâlcuirea Sfântului loan Gură de Aur 


Dumnezeu are atâta grijă de împăcarea noastră încât îngăduie ca jertfa Sa să nu fie 
desăvârşită şi slujba să fie părăsită până în clipa în care se curmă vrajba şi mânia 
(Cartea 1 despre căinţă, către Dimitrie). 


Cu cât mai mult se dezgustă cineva de cel ce caută împăcarea, cu atât mai mult îşi 
adună osândă (Cartea a 2-a, cuvântarea 20 despre vrajbă, către poporul din Antio- 
hia, pag. 205). 


Cine se împacă cu aproapele pentru slava omenească, acela pierde răsplata (Cartea 
a 2-a, cuvântarea 20 despre vrajbă, către poporul din Antiohia). Trebuie să te împa- 
ci cu toți oamenii, oricât rău ţi-ar pricinui ei (Ibidem). 


Trebuie să ne grăbim a ne împăca cu cei ce ne-au supărat fie că se mânie pe noi cu 
dreptate, fie că se mânie cu nedreptate (Cuvântarea la cuvintele: dacă vrăjmaşul tău 
este flămând şi celelalte (Romani 12, 20), vol. 3, pag. 170). 


Împăcarea cu fratele este adevărata jertfă, care Îi place lui Dumnezeu (Cuvântarea 
16 la evanghelistul Matei, capitolul 16). 


Cugetări despre împăcarea cu aproapele 


Pentru cei ce trăiesc în societate este greu să nu se supere cumva unul pe altul; de 
aceea şi este nevoie de împăcare. 


Pentru împăcare Sunt necesare următoarele: 


1. Ofensatorul trebuie să-i ceară iertare celui ofensat. 

2. Cel ofensat trebuie să ierte, după cuvântul lui Hristos: de veţi ierta oame- 
nilor greşelile lor, ierta-va şi vouă Tatăl vostru Cel ceresc (Matei 6, 14, des- 
pre aceasta vezi la cugetările despre iertarea greşelilor aproapelui - 
capitolul 25). 


Motivele pentru care trebuie să ne împăcăm cu aproapele şi să-i cerem iertare 


1. Dragostea creştină cere să ne smerim cu căinţă înaintea celor pe care i-am necă- 
jit şi să ştergem acel necaz, răsplătindu-l într-un anumit fel. 

2. Şi porunca lui Hristos cere acest lucru: mergi întâi şi împacă-te cu fratele tău 
(Matei 5, 24). 

3. De lucrul acesta este nevoie şi pentru împăcarea conştiinţei, deoarece conştiinţa 
asupritorului nu îi va da acestuia pace, ci îl va chinui până când se va împăca cu cel 
asuprit şi îi va cere aceluia iertare. 

4. De aceasta este nevoie pentru ca viaţa asupritorului să nu fie pusă în primejdie, 
căci cel asuprit se poate mânia pe asupritorul său şi îi poate face rău în vreun fel 
sau îl poate omori. 

5. Din neîmpăcare vine vrajba, care este urâtă şi de Dumnezeu şi vatămă şi socie- 
tatea şi pe cei ce se vrăjmăşesc. 

6. Când există vrajbă între conducătorii de oşti, se ceartă între ei şi supuşii lor; 
când există vrajbă între părinţi, se ceartă şi copiii lor; când există vrajbă între stă- 
pâni, se ceartă între ei şi robii şi fiecare luptă pentru partea sa, de unde iau naştere 
cele mai mari nenorociri şi dezastre; conducătorii se ceartă, iar supuşii lor rămân 
cu paguba şi nenorocirea. 

7. Dumnezeu nu primeşte nici darul, nici rugăciunea noastră până când nu ne împă- 
căm cu aproapele nostru: „mergi întâi şi împacă-te cu fratele tău şi apoi, venind, 
adu darul tău” - spune Hristos. 


Nu mai sta pe gânduri, drăguţule: mergi şi te smereşte înaintea aproapelui tău. Nu-l 
asculta pe cel ce-ţi şopteşte în urechi duhul mândriei, ci ia aminte la ceea ce îţi spu- 
ne blândul şi smeritul lisus, Mântuitorul tău: mergi întâi şi împacă-te cu fratele tău. 


25. lertarea greşelilor aproapelui 


„Că de veţi ierta oamenilor greşelile lor, ierta-va şi vouă Tatăl vostru Cel ceresc; 
iar de nu veţi ierta oamenilor greşelile lor, nici Tatăl vostru nu vă va ierta greşelile 
voastre” (Matei 6, 14-15). 


„Atunci Petru, apropiindu-se de EI, I-a zis: Doamne, de câte ori va greşi faţă de 
mine fratele meu şi-i voi ierta lui? Oare până de şapte ori? Zis-a lui lisus: Nu zic ţie 
până de şapte ori, ci până de şaptezeci de ori câte şapte” (Matei 18, 21-22). 


„De-ţi va greşi fratele tău, dojeneşte-l şi dacă se va pocăi, iartă-l. Şi chiar dacă îți 
va greşi de şapte ori într-o zi şi de şapte ori se va întoarce către tine, zicând: Mă că- 
iesc, iartă-l” (Luca 17, 3-4). 


Tâlcuirea Sfântului loan Gură de Aur 


De vei ierta puţin celui ce slujeşte împreună cu tine, Dumnezeu îţi va ierta ţie în 
chip desăvârşit (Cuvântarea 20 despre ura cea tainică). 


De nu vei ierta greşelile aproapelui, nu-ţi vor fi iertate nici ţie greşelile tale (Cu- 
vântarea 20 despre ura cea tainică). 


Pentru curățirea de păcate Dumnezeu ne-a arătat o cale largă şi uşoară - iertarea 
greşelilor aproapelui (Cuvântarea 19 la evanghelistul Matei, capitolul 6). 


Pentru aceasta ne-a învăţat Hristos să ne rugăm, zicând: „lartă-ne nouă, pre- 
cum şi noi iertăm” - ca să ştim că prin iertare punem început bun (La cuvintele: da- 
că vrăjmaşul tău este flămând şi celelalte, vol. 3, pag. 170). 


De va cădea vrăjmaşul tău în mâinile tale, nu te răzbuna pe el, căci se cuvine să-i 
păstrezi viaţa şi vrednicia lui (Cuvântarea 1 despre David şi Saul). 


Nimic nu este mai lipsit de primejdie ca iertarea vrăjmaşului şi nimic nu este mai 
primejdios ca răzbunarea față de el (Cuvântarea a 2-a despre David şi Saul). 


De-l vei ierta pe vrăjmaşul care doreşte şi plănuieşte să-ţi ia viaţa - mucenicie ţi se 
va socoti (Cuvântarea a 3-a despre David şi Saul). 


Cugetări despre iertarea greşelilor aproapelui. Motivele pentru care trebuie 
să iertăm greşelile aproapelui 


1. Dragostea creştină cere acest lucru; despre aceasta s-a spus mai Sus, unde s-a 
vorbit despre dragoste. 

2. Acest lucru îl cere integritatea societăţi;, căci, de s-ar răzbuna toţi oamenii unii 
pe alții, societatea nu ar mai putea sta în picioare: toţi s-ar nimici unii pe alții, ca 
urmare a vrajbei reciproce, după cuvântul apostolului: „lar dacă vă muşcaţi unul 
pe altul şi vă mâncaţi, vedeţi să nu vă nimiciţi voi între voi” (Galateni 5, 15). 

3. Toţi greşim unii faţă de alții: astăzi greşeşte aproapele faţă de tine, iar mâine 
greşeşti tu faţă de el sau ai greşit deja mai înainte; de aceea şi trebuie să ne iertăm 
unii pe alții - tu să-l ierţi pe el, iar el să te ierte pe tine şi Dumnezeu, pentru dra- 
gostea obştească, va ierta greşelile amândurora. 

4. A ierta nu presupune nici o osteneală, dar răzbunarea cere multă osteneală şi 
poate, nici nu va izbuti. 

5. Este cu neputinţă să se roage cel ce nu iartă greşelile aproapelui. Cum va putea 
el să spună: „Şi ne iartă nouă greşelile noastre, precum şi noi iertăm greşiţilor no- 
ştri "? Lasă-i aproapelui tău cei o sută de dinari ca să-ți lase şi ţie Domnul cei ze- 
ce mii de talanţi (Matei 18, 23-35). Precum voieşti să Se poarte Dumnezeu cu tine, 
aşa să te porţi şi tu cu aproapele tău (Comp. Vezi despre aceasta la cugetările des- 
pre iubirea faţă de vrăjmaşi - capitolul 22). 


26. Calea cea strâmtă şi calea cea largă 
„Intraţi prin poarta cea strâmtă, că largă este poarta şi lată este calea care duce la 
pieire şi mulți sunt cei care o află. Şi strâmtă este poarta şi îngustă este calea care 
duce la viaţă şi puţini sunt care o află” (Matei 7, 13-14). 
„Că ştie Domnul calea drepţilor, iar calea necredincioşilor va pieri” (Psalmi 1, 6). 
„Siliți-vă să intraţi prin poarta cea strâmtă” (Luca 13, 24). 
„Dar Avraam a zis: Fiule, adu-ţi aminte că ai primit cele bune ale tale în viaţa ta, şi 
Lazăr, asemenea, pe cele rele; iar acum aici el se mângâie, iar tu te chinuieşti” (Lu- 
ca 16, 25). 


„În lume necazuri veţi avea” (loan 16, 33). 


„...prin multe suferințe trebuie să intrăm în Împărăţia lui Dumnezeu” (Faptele 
Apostolilor 14, 22). 


Tâlcuirea Sfântului loan Gură de Aur 


Pe calea cea strâmtă şi îngustă trebuie să mergem (Cuvântul al 7-lea despre bogatul 
cel nemilostiv şi săracul Lazăr). 


Calea ce duce la moarte este largă şi lată la început, dar strâmtă la sfârşit (Cuvântul 
al 7-lea despre bogatul cel nemilostiv şi săracul Lazăr). 


Cum poate fi uşoară calea cea strâmtă şi cu dureri? Prin faptul că ea este şi calea şi 
poarta spre fericire (Cuvântarea 23 la evanghelistul Matei; la cuvintele: nu jude- 
caţi, ca să nu fiţi judecaţi - Matei 7, 1). 


Să păşim pe calea cea strâmtă cu nădejde şi cu frică: cu frică, pentru că sunt pri- 
mejdii din toate părțile şi cu nădejde, căci Conducătorul pe această cale este lisus 
(Cuvântarea 6 la evanghelistul Matei, capitolul 8). 


Cugetări despre calea cea strâmtă şi calea cea largă 


Există două căi, pe care cei ce călătoresc în lumea aceasta merg spre sfârşitul lor şi 
anume: calea cea strâmtă şi calea cea largă. 


Calea cea strâmtă este plină de mărăcinii necazurilor şi ai nenorocirilor, iar calea 
cea largă este presărată cu florile plăcerilor şi ale bogățiilor acestei lumi. 


Pe calea cea strâmtă Conducătorul este Însuşi Hristos, care a dus Crucea şi a fost 
răstignit pe Cruce şi pe această cale merg credincioşii Lui, care s-au lepădat de 
lumea aceasta şi de poftele ei şi şi-au luat crucea lor. Pe calea cea largă suveranul 
este prinţul întunericului şi pe ea merg cei ce trăiesc după bunul plac, făcându-şi 
toate plăcerile. 


Calea cea strâmtă duce la fericirea veşnică, iar calea cea largă duce la pieirea veş- 
nică. 


Câteva pricini pentru care cei bine credincioşi rabdă necazuri în lumea 
aceasta 


1. Satana ridică luptă împotriva lor şi îi ispiteşte şi astfel voieşte să-i despartă de 
Hristos şi, când nu poate face aceasta, le face rău prin oamenii cei răi. 


2. Satana, nefiind în stare să-l facă ceva lui Hristos, care i-a năruit împărăţia, se 
îndreaptă spre robii Lui, care păzesc poruncile Lui. „Diavolul - spune Sfântul 
Vasile cel mare - nefiind în stare să-l facă necazuri lui Dumnezeu Însuşi, şi-a în- 
dreptat ura spre chipul Lui, adică spre om”. 


3. Satana, pizmuind fericirea veşnică a robilor lui Dumnezeu, se străduieşte să-i 
despartă de ea prin tot felul de năpaste. 


4. Satana, nefiind în stare să vatăme sufletele bine credincioşilor prin ispite, se stră- 
duieşte măcar trupurilor lor să le pricinuiască suferinţe prin oamenii cei răi, căci el, 
ca duh rău, are o oarecare bucurie în a-i pricinui suferință omului, îndeosebi celui 
credincios. 


5. Cei bine credincioşi nu sunt din lumea aceasta; patria lor este cerul, căci ei dis- 
preţuiesc lumea aceasta; de aceea îi şi urăşte pe ei lumea, căci nu sunt ai ei: Dacă 
ați fi din lume, lumea ar iubi ce este al său; dar pentru că nu Sunteţi din lume, ci 
Eu v-am ales pe voi din lume, de aceea lumea vă urăşte (loan 15, 19). 


6. Cei buni nu se pot uni cu cei răi, iar răutatea celor răi o mustră prin sfânta lor 
vieţuire; de aceea îi şi prigonesc cei răi pe cei buni. Astfel, cel mândru îl prigoneşte 
pe cel smerit, cel viclean - pe cel curat la inimă, cel lacom - pe cel darnic, cel rău - 
pe cel blând, căci cel bun este ca un ghimpe în ochiul celui rău. 


7. Dumnezeu îngăduie năpastele peste cei buni ca ei să-şi aducă aminte că nu aici 
este patria lor, ci în ceruri, unde este Tatăl lor Ceresc şi astfel să nu iubească deşer- 
tăciunea, să nu aibă aici cetate stătătoare, ci să o caute pe aceea ce va avea să fie 
(Evrei 13, 14). Căci pe cine îl iubeşte Domnul, îl ceartă - spune apostolul (Evrei 
12, 6). 


8. Oamenii bine credincioşi nu sunt fără de păcate; şi de aceea li se trimit neon- 
rociri, ca, prin ele curăţindu-se, să intre direct în Patria cerească. 


9. Cu cât mai mult suferă aici, cu atât mai mult se vor proslăvi în Viaţa veşnică. Şi 
fiind pedepsiţi cu puţin, mare răsplată vor primi (Înţelepciunea lui Solomon 3, 5). 


10. Prin aceste nenorociri cei bine credincioşi se smeresc şi îşi cunosc neputința 
lor, căci, precum fericirea înalţă, aşa şi nenorocirea smereşte şi îl duce pe om la cu- 
noaşterea de sine. 


11. Astfel ei se deprind cu înalta virtute a răbdării, care este de folos pentru mân- 
tuire şi cu care este imposibil a te deprinde fără necazuri şi ispite, căci suferinţa 
aduce răbdare, şi răbdarea încercare, şi încercarea nădejde, iar nădejdea nu ruşi- 
nează (Romani 5, 3-5). „la seama - spune Sfântul Vasile cel mare - încotro duce 
necazul: la nădejde, care nu se ruşinează. Eşti neputincios? Bucură-te: Căci pe cine 
îl iubeşte Domnul îl ceartă (Evrei 12, 6). Eşti sărac? Veseleşte-te: căci pentru su- 
ferinţe vei primi împreună cu Lazăr multă mângâiere în veacul viitor. Rabzi pone- 
griri? Eşti un fericit: căci ponegrirea ta în slavă îngerească se va preface” (la Psal- 
mul 59). 


Alege, creştine, ori cu lumea aici să te veseleşti şi pe veci să te chinuieşti, ori cu 
Hristos crucea s-o duci şi pe veci cu EI să împărăţeşti. 


„Nu există nimeni - spune Sfântul loan Gură de Aur - care să aibă linişte şi aici, în 
veacul acesta şi dincolo, în veacul viitor” (Cuvântul al 3-lea despre Lazăr). 


27. Dispreţul faţă de lume 


„ce-l va folosi omului, dacă va câştiga lumea întreagă, iar sufletul său îl va pier- 
de?” (Matei 16, 26) 


„„„„ce foloseşte omului dacă va câştiga lumea toată, iar pe sine se va pierde sau se 
va păgubi?” (Luca 9, 25) 


„Nimeni, care pune mâna pe plug şi se uită îndărăt, nu este potrivit pentru împă- 
răția lui Dumnezeu” (Luca 9, 62). 


„Nu ştiţi, oare, că prietenia lumii este duşmănie faţă de Dumnezeu? Cine deci va 
vol să fie prieten cu lumea, se face vrăjmaş lui Dumnezeu” (lacov 4, 4). 


„ȘI lumea trece şi pofta ei” (1 loan 2, 17). 


„„Cugetaţi cele de sus, nu cele de pe pământ” (Coloseni 3, 2). 


Tâlcuirea Sfântului loan Gură de Aur 


Aşa cum iarba, care se întinde pe acoperişurile caselor, piere degrabă şi se usucă 
înainte de vreme, aşa şi bunăstarea tuturor celor ce trăiesc în fărădelegi şi frumu- 
seţea tuturor lucrurilor vieţii acesteia dintr-o dată apar şi dispar, căci nu au rădăcină 
puternică şi nu au nici o trăinicie. Nu trebuie să ne lipim inima de ele, ci, pricepând 
cât sunt de deşarte şi nestatornice, să le dorim pe cele veşnice, nemuritoare şi stat- 
ornice (Tâlcuire la psalmul 128). 


Slava lumii acesteia o putem astfel dispreţui de vom cugeta la cealaltă slavă, mult 
mai minunată şi adevărată (Cuvântarea 29 la evanghelistul loan). 


Slava omenească este asemenea unei măşti, care numai pe dinafară este frumoasă, 
iar pe dinăuntru este goală şi nimic renumit şi slăvit nu are în ea (Cuvântarea a 3-a 
la evanghelistul Ioan). 


Slava veacului acestuia trece repede, iar slava care izvorăşte din lucrurile duhov- 
niceşti rămâne pentru totdeauna (Cuvântarea 27 la Epistola către Romani). 


Slava deşartă totdeauna vatămă: şi deseori aduce şi batjocură şi înainte de chinurile 
viitoare atrage aici nenumărate nenorociri (Cuvântarea 17 la Epistola către Ro- 
mani). 


Cine este înrobit atât de mult de iubirea de plăceri încât numai spre aceasta se sâr- 
guieşte, ca să placă tuturor, acela este mai ticălos decât orice rob (Cuvântarea a 9-a 
la A doua epistolă către Corinteni). 


Slăvit nu este cel care iubeşte slava, ci cel care o dispreţuieşte; slava lumii acesteia 
nu este slavă, ci umbra slavei (Cuvântarea 29 la A doua epistolă către Corinteni). 


Pentru dobândirea slavei nu există mijloc mai bun ca fuga de slavă, căci slava vine 
în urma celor ce fug de ea şi fuge de cei ce o caută (Cuvântarea a 7-a la Epistola 
către Filipeni). 


Slava printre oamenii nelegiuiţi este mai degrabă ruşine decât slavă (Cuvântarea a 
2-a la Epistola către Tit). 


Cine nu primeşte slavă de la oameni, este asemenea lui Dumnezeu (Cuvântarea a 
2-a la Epistola către Tit). 


Cugetări despre disprețul faţă de lume 


1. A disprețui lumea sau a te lepăda de lume nu este altceva decăt a nu avea 
atracție față de lucrurile deşarte şi stricăcioase, cum sunt: cinstea, 
bogăția şi celelalte. 

2. Nu numai monahii trebuie să se lepede de lume, cum gândesc mulţi în chip 
greşit, ci toți creştinii, căci, precum am văzut mai Sus din Scriptură, a cuge- 
ta cele de sus, nu cele de pe pământ (Coloseni 3, 2) li se porunceşte tuturor, 
chiar dacă această îndatorire o au, în special, monahii. 


Motivele care îndeamnă la disprețul faţă de lume 
1. Cine iubeşte lumea şi are prietenie cu ea este vrăjmaşul lui Dumnezeu, ceea ce 
este cumplit, căci este cu neputinţă a iubi şi pe Dumnezeu şi lumea: nu puteţi să 


slujiți lui Dumnezeu şi lui mamona - spune Hristos (Matei 6, 24). 


2. „Dacă ar stăpâni omul toată lumea, iar sufletul său şi l-ar pierde, nici un folos nu 
ar avea” - spune Hristos (Matei 16, 25-26). 


3. Lumea rămâne, dar noi toţi, aşa goi, cum am intrat în lume, aşa vom şi ieşi din 
lume şi nimic nu vom lua cu noi, nici argintul, nici aurul, nici ogoarele, nici cinstea 
ŞI Nici slava. 


4. Bogăția şi cinstea pentru om sunt nişte poveri şi griji în plus. Cine are mai multe 
griji şi deşertăciuni dacă nu cei ce se află în cinste şi cei bogaţi? 


5. Cu cât mai mult iubeşte omul lumea, cu atât mai mult se depărtează de Dumne- 
zeu; şi, dimpotrivă, cu cât mai mult dispreţuieşte lumea, cu atât mai mult se apro- 
pie de Dumnezeu. 


6. Cine are atracţie faţă de lume, nu se satură niciodată, de exemplu, dacă a dobân- 
dit puţină cinste, caută şi mai multă şi astfel tinde să urce din ce în ce mai sus. 


7. Cu cât mai mare este atracția omului faţă de lume, cu atât mai mult se va chinui 
omul înaintea judecății lui Dumnezeu. 


8. Oricât am trăi şi ne-am desfăta cu frumuseţile şi mângâierile lumii, tot va trebui, 
chiar şi fără să vrem, să ne despărțim de ele şi să mergem la judecata lui Dum- 
nezeu. 


9. Lumea este nestatornică: astăzi ne laudă, iar mâine ne ocărăşte; acum ne cin- 
steşte, iar apoi ne necinsteşte; acum ni se închină, iar după aceea ne calcă în picioa- 
re; acum ne prea măreşte, iar mai târziu râde de noi; astăzi mergem în trăsură, iar 
mâine ajungem în temniţă; ieri am avut în casă muzica, iar astăzi avem plânsul; ieri 
am fost îmbrăcaţi în porfiră şi vison, iar astăzi umblăm în zdrenţe. Şi abia dacă vei 
găsi un om care să aibă numai fericire până la sfârşitul vieţii sale; nu-i zi în care să 
nu se întâmple aproape fiecăruia câte o schimbare. Aşa se joacă lumea cu noi. Însă 
celor ce iubesc pe Dumnezeu, măcar că li s-ar întâmpla multe năpaste şi nenorociri, 
Dumnezeu toate le lucrează spre bine - precum învaţă apostolul (Romani 8, 28). 


10. În ceasul morţii, vom plânge negreşit pentru că am iubit lumea şi tot ce este în 
lume. Întreabă-l pe fiecare muribund ce părere are despre lucrurile lumii, ce părere 
are despre cinste, bogăţie, slavă şi iubirea de plăceri? Nici pe departe nu va avea 
părerea pe care a avut-o în timpul vieţii: acum toate acestea le socoteşte gunoaie, 
deşertăciuni sau chiar piedici în calea mântuirii; acum se căieşte, plânge, se amă- 
răşte pentru că toată viaţa mintea lui s-a îndeletnicit cu aceste deşertăciuni; acum 
cu dreptate, însă prea târziu cugetă la toate acestea; acum recunoaşte împreună cu 
Solomon că totul este deşertăciunea deşertăciunilor, toate sunt deşertăciuni (Eccle- 
siastul 1, 2). 


11. Lucrurile lumeşti îl împovărează atât de mult pe om încât acesta nu izbuteşte 
nici măcar să cugete la Dumnezeu şi la mântuirea sa. la seama la bogatul cel iubi- 
tor de argint: unde era inima lui? Căci unde este comoara ta, acolo va fi şi inima ta 
- după cuvântul lui Hristos (Matei 6, 21). Astăzi socoteşte veniturile, mâine chel- 
tuielile, iar poimâine se gândeşte la profit. Stând în casă, toată ziua se îngrijeşte ca 
mărfurile trimise la târg să nu se piardă; şi în biserică stă şi nici aici nu se linişteşte 
inima lui şi ba la lăzi, ba la prăvălii, ba la celelalte locuri pe unde se află mărfurile 
îi zboară mintea; şi ziua şi noaptea şi chiar şi în somn numai de acestea se îngri- 
jeşte: chinuitoare grijă şi fără de folos! Ce grijă pentru suflet poate avea când ma- 
mona îi stăpâneşte inima? 


12. Atracția faţă de lucrurile lumii este pricina multor păcate mari, ca de exemplu: 
cei ce doresc să se îmbogăţească îşi adună deseori şi în cea mai mare parte bogăția 
pe nedrept, asuprindu-l cumplit pe aproapele lor şi dispreţuind legea lui Dumne- 
zeu; cel ce iubeşte slava şi cinstea le dobândeşte deseori prin linguşire, vicleşug şi 
clevetire la adresa aproapelui; cei ce trăiesc în huzur, de exemplu, boierii, pun pe 
țărani biruri grele şi de neîndurat şi aproape că le iau hrana de zi cu zi şi îi obligă să 
cutreiere cu femeile şi copiii lor, pe jumătate goi; judecătorii şi dregătorii calcă în 
picioare dreptatea şi jurământul, cinstind câştigurile murdare mai mult decât pe 
Dumnezeu, ca să trăiască în huzur; şi lucrul lui Dumnezeu, pentru care au fost nu- 
miţi, îl părăsesc, din care pricină se stârnesc plânsul, lacrimile şi tânguielile celor 
asupriţi, care strigă la cer. Obrăznicia, fărădelegea, silnicia, răutatea şi celelalte 
fapte rele se înmulțesc din ce în ce mai mult din pricina oamenilor răi şi nelegiuiți. 


13. Creştinii toţi sunt chemaţi la Viaţa veşnică şi la bunătăţile cereşti: şi numai pe 
acestea trebuie să le caute cu orice chip: „„...cucereşte Viaţa veşnică la care ai fost 
chemat” - îi spune apostolul Pavel lui Timotei (1 Timotei 6, 12). 


14. Toţi creştinii în lumea aceasta sunt străini şi călători, iar patria lor este cerul, 
unde este şi Tatăl lor: Tatăl nostru, care eşti în ceruri (Matei 6, 9)! De aceea trebuie 
să-şi îndrepte cugetul spre Patria cerească, nu să se lipească de pământ. 


15. Creştinii sunt ca nişte negustori, care trebuie să-şi încarce corabia sufletului lor 
cu mărfuri potrivite, vrednice de Patria cerească, adică cu virtuţi. 


16. A prefera cele vremelnice în locul celor veşnice este un lucru foarte nechibzuit 
şi nebunesc, căci nu este altceva decât a prefera umbra sau visul în locul adevăra- 
telor lucruri. 


17. Este lucru păgânesc a căuta cele pământeşti şi a te lipi de ele, căci păgânii nu 
au nădejdea veşnică, dobândită prin Hristos, ca unii ce nu sunt luminaţi cu lumina 
Evangheliei. 


18. Este cu neputinţă a sluji totodată şi lumii şi lui Hristos, a te desfăta cu lumea şi 
totodată a-ţi duce crucea cu Hristos, fără de care nimeni nu se mântuieşte. „Nu pu- 
teți să slujiți lui Dumnezeu şi lui mamona” - spune Hristos (Matei 6, 24). 


19. Mare nerecunoştință şi dispreţ Îi arătăm lui Hristos atunci când renunţăm la bu- 
nătățile cereşti, dobândite pentru noi cu scumpul Său Sânge şi alergăm după cele 
stricăcioase, pământeşti. Este cu neputinţă a alerga în acelaşi timp şi după cele vre- 
melnice, şi după cele veşnice. 


20. Deosebit de mari sunt nerecunoştinţa şi disprețul faţă de EI atunci când pe EI, 
Ziditorul şi Tatăl nostru, Il părăsim şi iubim zidirea Lui cea fără de simţire şi ne 
lpim de ea. 


21. Mare nebunie este să iubeşti zidirea cea fără de gândire şi simţire, de la care nu 
putem avea parte de iubire. Lucrul cel fără de gândire, fără de simţire şi mort nu ne 
poate iubi pe noi; şi nici noi nu trebuie să-l iubim pe el, ci numai pe Dumnezeu, 
care ne iubeşte pe noi şi pe aproapele, care este creat după chipul Lui. 


22. Cei ce dispreţuiesc lumea primesc aici însutit, căci prin credinţa lor ei stăpâ- 
nesc toată lumea. Cerul îi ascultă, căci poruncesc norilor şi dau ploaie. Poruncesc 
soarelui - şi soarele stă în loc. Poruncesc mării - şi marea fuge de ei. Focul îl prefac 
în rouă. Leii ca mieii li se supun. Ei mută munţii din loc, locurile nestrăbătute pen- 
tru ei se fac căi netede, când voiesc, umblă pe mare ca pe uscat, cerul pentru ei tri- 
mite mană şi scot apă din piatră. Lor li se supun împărații, înaintea lor cad vrăjma- 
şii şi râurile se întorc din cursul lor. Cu glasul lor năruiesc cetăţi puternice. Îşi în- 
torc faţa de la bogății, dar au de toate: ca unii care n-au nimic, dar toate le stă- 
pânesc (2 Corinteni 6, 10). De cinste fug, dar toţi îi cinstesc; de toţi se depărtează, 
dar pe toţi îi atrag la ei; se ascund, dar nu se pot ascunde; fug de mângâieri, dar 
înăuntrul lor se mângâie mult mai mult. Cu cât mai mult se smeresc, cu atât mai 
mult se înalță: Căci, oricine se înalță pe sine - se va smeri, iar cel ce se smereşte pe 
sine - se va înălța - după cuvântul lui Hristos. 


23. În sfârşit, dispreţuind lumea, Îl dobândesc pe Hristos cu toate comorile cereşti 
ŞI veşnice şi vor împărăţi cu EI în vecii vecilor. 


De va spune cineva că toate făpturile au fost create pentru om, îi voi răspunde: 


Tocmai de aceea făpturile trebuie să-i slujească omului, nu omul făpturilor; 
lor le slujeşte numai cel ce îşi lhpeşte inima de ele. 

Trebuie să ne folosim de ele, nu să abuzăm de ele - să ne folosim cu măsură, 
nu fără măsură, din îndemnul trebuinţei, nu al iubirii de plăceri. 

.. Făpturile acestea sunt ca nişte semne şi dovezi, care ne determină să îl cu- 
noaştem pe Ziditorul şi să venim la EI: din făpturi ÎL cunoaştem pe Ziditorul 
nostru şi ÎL studiem şi datorită lor ajungem să-L iubim şi să-L cinstim, căci 
atâtea lucruri minunate a făcut pentru noi. 

.. Făpturile au fost create să ne slujească nouă ca noi să-l slujim lui Dumnezeu; 
iar când noi nu Îi slujim lui Dumnezeu, nici slujirea lor nu ne este de folos 
nouă şi de aici vine marea nerecunoştinţă față de Dumnezeu. Omul, ca făp- 
tură rațională, creată după chipul lui Dumnezeu, este slujitorul cel mai apro- 
piat al lui Dumnezeu şi, ca mijlocitor între Dumnezeu şi făpturi, folosindu-se 
de slujirea făpturilor, trebuie să-l mulţumească lui Dumnezeu şi să-l slu- 
jească Lui. 


De exemplu, robii slujesc stăpânului lor pentru ca el să slujească monarhului 
şi societăţii; iar, dacă el nu slujeşte, atunci şi slujirea lor, din pricina nepă- 
sării lui, va fi zadarnică; aşa şi făpturile slujesc omului pentru ca el să-l slu- 
jească lui Dumnezeu ca făptură raţională şi pentru toate să-l aducă laudă şi 
mulțumire lui Dumnezeu. Dar, dacă omul nu face acest lucru, în zadar se 
foloseşte de făpturi şi, de aceea, se arată nerecunoscător faţă de Ziditorul său 
şi Îi aduce jignire. 


28. Ispita 


„Fericit este bărbatul care rabdă ispita, căci lămurit făcându-se va lua cununa vieţii, 
pe care a făgăduit-o Dumnezeu celor ce Il iubesc pe EI” (Iacov 1, 12). 


„Fiţi treji, privegheaţi. Potrivnicul vostru, diavolul, umblă, răcnind ca un leu, cău- 
tând pe cine să înghită” (1 Petru 5, 8). 


Tâlcuirea Sfântului loan Gură de Aur 


Pentru cei ce veghează, ispita este mai bună şi mai de folos decât liniştea (Cuvân- 
tarea a S-a către norodul din Antiohia). 


Nu ispita, ci nepăsarea celor ispitiţi aduce pieirea (Cuvântarea a 4-a către norodul 
din Antiohia). 


Nu există ispită mai mare decât a cădea în mâinile omului viclean (la Psalmul 119). 
Ispita, oricât de mult ar dura, trebuie s-o răbdăm (la Psalmul 145). 
Dumnezeu trimite ispita pentru încercare (Cuvântarea despre Daniel, capitolul 6). 


Cei buni, în ispite devin şi mai buni (Cuvântarea la cuvintele: In ziua aceea, şapte 
femei se vor certa pentru un singur om - Isaia 4, 1). 


Trebuie să ducem cu răbdare toate ispitele (Cuvântarea 13 la evanghelistul Matei, 
capitolul 14). 


In ispite trebuie să ţinem minte următorul lucru: când răbdăm ceva de la cei răi, să 
căutăm la Cel ce ne conduce şi ne desăvârşeşte credinţa (Cuvântarea 17 la evan- 


ghelistul loan, capitolul 15). 


Necazurile şi ispitele ne fac curaţi (Cuvântarea 33 la Faptele Apostolilor, capitolul 
15). 


În ispite trebuie să postim (Cuvântarea 31 la Faptele Apostolilor, capitolul 14). 


Cea mai mare armă în ispite este rugăciunea (Cuvântarea a 3-a la Faptele Apo- 
stolilor, capitolul 1). 


De ispite nu trebuie să ne temem, pentru că Dumnezeu este cu noi (Cuvântarea 15 
la Epistola către Romani). 


Ispitele aduc multe lucruri bune (Cuvântarea 54 la Faptele Apostolilor, capitolul 
28). 


Cugetări despre ispite 


1. Cât de duşmănos este satana faţă de noi, Sfânta Scriptură mărturiseşte: el ispi- 
teşte fie credinţa, fie dragostea, fie nădejdea noastră. Ispiteşte credinţa, strecurând 
îndoiala, neîncrederea, semănând erezia, schisma, apostazia; ispiteşte dragostea, 
întorcând voia noastră de la săvârşirea poruncilor lui Dumnezeu şi semănând vraj- 
ba între noi; ispiteşte nădejdea, ducându-ne la deznădejde faţă de Viaţa veşnică şi 
de bunătăţile făgăduite. 


2. Orice ispită, chiar de este adusă de satana, totuşi nu este adusă fără îngăduința 
lui Dumnezeu. Hristos a spus: Simone, Simone, iată satana v-a cerut să vă cearnă 
ca pe grâu (Luca 22, 31). 


3. Ispita nu ocoleşte pe nici unul dintre credincioşi: dacă Hristos, Fiul lui Dumne- 
zeu, de trei ori a fost ispitit de satana, precum mărturiseşte Evanghelia, cu atât mai 
mult vor fi ispitiţi credincioşii Lui. 


4. Ispitele ne vin din îngăduinţa lui Dumnezeu pentru a avea un sfârşit bun. 


a) în ispită Dumnezeu ne arată nouă ceea ce suntem şi către ce anume avem 
înclinație, către bine sau către rău; ne arată ceea ce cugetăm, cele trupeşti 
sau cele duhovniceşti, ne arată ce se ascunde în inima noastră, dragostea de 
Dumnezeu sau dragostea lumii acesteia. 

b) în ispită omul îşi cunoaşte neputinţa sa şi ticăloşia sa şi astfel se smereşte. 
Datu-mi-s-a mie un ghimpe în trup, un înger al satanei, să mă bată peste 
obraz, ca să nu mă trufesc - spune apostolul Pavel (2 Corinteni 12, 7). 

Cc) în ispită, dacă ea este răbdată, ispititorul este făcut de ruşine, ca unul ce 
este biruit de către omul cel neputincios, cu harul lui Dumnezeu, iar omul se 
încununează. 


5. Ajutorul împotriva ispitelor: 


a) Să îndreptăm îndată mintea către altceva, care este de folos şi către sfânta 
cugetare. 


b) Ispititorului i se poate spune ceea ce i-a spus Arhanghelul Mihail diavolului: 
Să te certe pe tine Domnul! (luda 1, 9) 

c) Să ne îngrădim cu semnul crucii şi să ne înarmăm cu puterea lui Hristos Ce- 
lui răstignit. 

d) Să-i întoarcem spatele ispititorului şi să nu-i dăm atenţie. - Despre aceasta 
mai vezi la cugetările despre păcat (cap. 2) şi despre sminteli (capitolul 10). 


6. E semn rău dacă cineva nu are ispite, căci ispititorul nu se atinge de cel pe care îl 
vede a fi supus voii sale şi, prin urmare, stăpânit de el. Oşteanul nu luptă împotriva 
celui ce i se supune, ci împotriva celui ce se înarmează şi îi stă împotrivă; nici tâl- 
harul nu năvăleşte asupra săracului, ci asupra bogatului. la aminte la toate acestea 
şi nu te bucura că nu ai ispite, ci ia seama şi vezi în ce stare te afli. 


7. Deseori se întâmplă ca ispititorul să se depărteze pentru o vreme şi să ne lase în 
pace, dar atunci ne stă înainte mai mare ispită, căci dintr-o dată, pe neaşteptate nă- 
văleşte asupra noastră şi nu din direcţia din care ne aşteptăm, de aceea trebuie tot- 
deauna să o aşteptăm. Pentru aceasta ne şi înarmează apostolul Petru, zicând: „Fiţi 
treji, privegheaţi. Potrivnicul vostru, diavolul, umblă răcnind ca un leu, căutând pe 
cine să înghită” şi apostolul Pavel: „Deci luaţi seama cu grijă, cum umblaţi, nu ca 
nişte neînţelepţi, ci ca cei înţelepţi” (1 Petru 5, 8; Efeseni 5, 15). 


8. După ispită şi biruinţă trebuie să atribuim biruinţa nu nouă, ci lui Dumnezeu şi 
Lui să-l mulţumim pentru că nu i-a dat voie vrăjmaşului să râdă de noi, căci tot 
cursă diavolească este şi faptul că el după biruinţa noastră asupra lui strecoară în 
noi îngâmfarea şi slava deşartă. 


9. De se întâmplă să fim ispitiţi, nu trebuie să deznădăjduim, ci îndată să ne nidi- 
căm, să ne căim şi să ne îndreptăm şi cu mai multă înflăcărare să luptăm, chemând 
ajutorul lui Dumnezeu. Căci viaţa noastră este o luptă, în care când dintr-o parte, 
când dintr-alta suntem răniţi, goniţi şi biruiți. 


29. Pedeapsa părintească a lui Dumnezeu 


„Fiul meu, nu dispreţui certarea Domnului, nici nu te descuraja când eşti mustrat 
de E]. Căci pe cine îl iubeşte Domnul - îl ceartă, şi biciuieşte pe tot fiul pe care îl 
primeşte. Răbdaţi spre înţelepțire, Dumnezeu se poartă cu voi ca față de fii. Căci 
care este fiul pe care tatăl său nu-l pedepseşte? Iar dacă sunteţi fără de certare, de 
care toţi au parte, atunci sunteţi fii nelegitimi şi nu fii adevăraţi” (Evrei 12, 5-8). 


„Orice mustrare, la început, nu pare că e de bucurie, ci de întristare, dar mai pe ur- 
mă dă celor încercaţi cu ea roada paşnică a dreptăţii. Pentru aceea, îndreptaţi mâi- 
nile cele ostenite şi genunchii cei slăbănogiţi” (Evrei 12, 11-12). 


„Fericit este omul pe care îl vei certa, Doamne, şi din legea Ta îl vei învăţa pe el” 
(Psalmi 93, 12). 


„De vor părăsi fii lui legea Mea şi după rânduielile Mele nu vor umbla, de vor ne- 
socoti dreptăţile Mele şi poruncile Mele nu vor păzi, cerceta-voi cu toiag fără- 
delegile lor şi cu bătăi păcatele lor. lar mila Mea nu o voi depărta de la ei” (Psalmi 
88, 30-33). 


„Certând m-a certat Domnul, dar morţii nu m-a dat” (Psalmi 117, 18). 
Tâlcuirea Sfântului loan Gură de Aur 


Cei ce nu primesc pedeapsa lui Dumnezeu cu mulțumire, ci cu supărare şi mânie, 
vor avea parte de mari nenorociri (Cartea 1 către Stahirie). 


Nu trebuie să ne tulbure faptul că alţii primesc pedeapsă mai uşoară decât noi, căci 
pentru osteneli mari şi răsplata va fi mare (Cartea 1 către Stahirie). 


Dacă unii nu se îndreaptă când sunt pedepsiţi de Dumnezeu, nu lui Dumne- 
zeu trebuie să-i atribuim aceasta, ci nepăsării lor (Cartea 1 către Stahirie). 


Pedeapsa lui Dumnezeu este leac pentru păcate (Despre cutremur). 


Deseori, când greşim, Dumnezeu nu ne pedepseşte îndată pentru păcate, ci ne dă 
timp de pocăință; şi, dacă noi, gândind că păcatul nostru deja s-a şters, suntem ne- 
păsători faţă de îndreptarea noastră, pedeapsa lui Dumnezeu ne loveşte când nici 
nu ne aşteptăm (Cuvântarea a 3-a către norodul din Antiohia). 


Dumnezeu ştie că anularea pedepsei pentru păcate nu ne vatămă mai puţin decât 
păcatul în sine: de aceea ne şi pedepseşte - nu din răzbunare pentru păcatele dina- 
inte, ci pentru ca noi să ne îndreptăm pe viitor (Cuvântarea despre faptul că propo- 
văduitorul nu trebuie să alinte). 


Cine greşeşte şi nu primeşte pedeapsă este mai sărman decât toți oamenii (Cuvân- 
tarea a 6-a către norodul din Antiohia). 


Pedepsele trimise nouă de Dumnezeu trebuie să le atribuim mai mult milei Lui de- 
cât mâniei, întrucât EI, ca un Părinte grijuliu, tot ce face, spre folosul nostru face 
(Cuvântarea 26 la Cartea Facerii, capitolul 8). 


Pedeapsa trimisă păcătoşilor de Dumnezeu în veacul acesta va uşura pedeapsa cea 
veşnică din veacul viitor (Cuvântarea 26 la Cartea Facerii, capitolul 7). 


Dumnezeu le trimite oamenilor pedeapsă pentru păcate mult mai uşoară decât ar 
merita ei (Cuvântarea la Cartea proorocului Isaia, capitolul 1). 


Despre aceasta mai vezi la cugetările despre iubirea faţă de vrăjmaşi (capitolul 22), 
despre calea cea strâmtă şi calea cea largă (capitolul 26), la cugetările despre ispită 
(capitolul 28) şi la cugetările despre răbdare (capitolul 30). 


30. Răbdarea 
„„„.Cel ce va răbda până la sfârşit, acela se va mântui (Matei 24, 13). 
„Prin răbdarea voastră veţi dobândi sufletele voastre (Luca 21, 19). 
„Drept aceea, fiţi îndelung-răbdători, fraților, până la venirea Domnului. lată, plu- 
garul aşteaptă roada cea scumpă a pământului, îndelung răbdând, până ce primeşte 
ploaia timpurie şi târzie (lacov 5, 7). 


„Nu vă plângețţi, fraților, unul împotriva celuilalt, ca să nu fiţi judecaţi (Iacov 5, 9). 


„Luaţi, fraţilor, pildă de suferinţă şi de îndelungă răbdare pe proorocii care au grăit 
în numele Domnului (Iacov 5, 10). 


„„„„suferința aduce răbdare, şi răbdarea încercare, şi încercarea nădejde, iar nădej- 
dea nu ruşinează (Romani 5, 3-5). 


„„.„.aveţi nevoie de răbdare ca, făcând voia lui Dumnezeu, să dobândiți făgăduinţa 
(Evrei 10, 36). 


„„„.răbdarea săracilor în veac nu va pieri (Psalmi 9, 18). ...cei ce aşteaptă pe Dom- 
nul vor moşteni pământul (Psalmi 36, 9). 


„„..toţi cei ce Te aşteaptă pe Tine nu se vor ruşina (Psalmi 24, 3) 


„Aşteptând am aşteptat pe Domnul şi S-a plecat spre mine. A auzit rugăciunea mea 
(Psalmi 39, 1-2). 


„„„.pentru Tine am suferit ocară, acoperit-a batjocura obrazul meu (Psalmi 68, 9). 


„Supune-te Domnului şi roagă-L pe EI; nu râvni după cel ce sporeşte în calea sa, 
după omul care face nelegiuirea (Psalmi 36, 7). 


„Aşteaptă pe Domnul şi păzeşte calea Lui! Şi te va învăţa pe tine ca să moşteneşti 
pământul (Psalmi 36, 34). 


„ȘI m-am făcut ca un om ce nu aude şi nu are în gura lui mustrări. Că spre Tine, 
Doamne, am nădăjduit; Tu mă vei auzi, Doamne, Dumnezeul meu (Psalmi 37, 14- 
15). 


„Amuţit-am şi n-am deschis gura mea, că Tu eşti Cel ce m-ai făcut pe mine (Psal- 
mi 38, 13). 


„Pentru ce eşti mâhnit, suflete al meu, şi pentru ce mă tulburi? Nădăjduieşte în 
Dumnezeu, că-L voi lăuda pe EI; mântuirea Feţei mele este Dumnezeul meu 


(Psalmi 41, 6-7). 


„Ostenit-am strigând, amorțit-a gâtlejul meu, slăbit-au ochii mei nădăjduind spre 
Dumnezeul meu (Psalmi 68, 4). 


Tâlcuirea Sfântului loan Gură de Aur 
Răbdarea este adăpostul bucuriei (la Psalmul 4, vol. 3). 
Smerenia naşte răbdare, iar răbdarea naşte smerenie (la Psalmul 9, vol. 3). 


Nu se poate exprima în cuvinte bucuria celor ce rabdă pentru Hristos (Cuvântarea 
13 la Faptele Apostolilor, capitolul 5). 


Răbdarea, eliberând sufletul de frământare şi de duhurile rele, îi oferă oarecum un 
adăpost liniştit (Cuvântarea 84 la evanghelistul loan). 


Strălucită este biruinţa atunci când vrăjmaşii sunt biruiţi prin răbdare (Cuvântarea 
85 la evanghelistul Matei, capitolul 26). 


Prin răbdare trebuie să-l biruim pe diavol (Cuvântarea 13 la evanghelistul Matei, 
capitolul 4). 


Cu cât mai greu va fi necazul ce-l vei răbda, cu atât mai puternic vei fi (Cuvântarea 
24 la evanghelistul Matei, capitolul 7). 


Răbdarea necazurilor întrece milostenia şi multe alte virtuţi (Cuvântarea 31 la 
evanghelistul Matei, capitolul 9). 


Nu există nimeni care să trăiască liniştit şi aici, în lumea aceasta, şi dincolo, în vea- 
cul viitor (Cuvântul al 3-lea despre Lazăr). 


Nimic nu egalează răbdarea (Epistola a 7-a către Olimpiada). 


Răbdarea pe păcătoşi îi slobozeşte de pedeapsă, iar drepţilor le înmulţeşte răsplata 
(Epistola a 4-a către Olimpiada). 


Cugetări despre răbdare 


Răbdarea este virtutea care în orice suferință se lasă în voia lui Dumnezeu şi în 
sfânta Lui pronie. 


Motivele care îndeamnă la răbdare sau mângâierea în răbdare 


1. Orice amărăciune, necaz şi suferință se întâmplă cu voia lui Dumnezeu. Aşa şi 
este scris: Cele bune şi cele rele, viaţa şi moartea, sărăcia şi avuţia de la Domnul 
sunt (Cartea înţelepciunii lui Isus, fiul lui Sirah [Ecclesiasticul] 11, 16). 


2. Mai ales în vremurile de acum, cei ce voiesc să trăiască cucernic nu au ce aştepta 
decât silnicii, prigoane, asupriri, căci din pricina înmulţiri fărădelegii iubirea mul- 
tora deja s-a răcit. Aşadar, oricine voieşte să trăiască cucernic, trebuie să se gătea- 
scă spre răbdare (Matei 24, 12). 


3. Răbdarea, precum ne învaţă mai sus Sfântul loan Gură de Aur, pe păcătoşi îi slo- 
bozeşte de pedeapsă, iar drepţilor le înmulţeşte răsplata (Epistola a 4-a către Olim- 
piada). 


4. Răbdarea este o virtute înaltă, cu care nimic nu se poate compara. Răbdarea 
necazurilor - precum spune Sfântul loan Gură de Aur - întrece milostenia şi multe 
alte virtuţi (Cuvântarea 31 la evanghelistul Matei). Şi mai spune că: „Nimic nu 
egalează răbdarea” (Epistola a 7-a către Olimpiada). 


5. Strălucită este biruinţa atunci când vrăjmaşii sunt biruiţi prin răbdare, cum ne 
învaţă acelaşi Sfânt loan Gură de Aur (Cuvântarea 85 la evanghelistul Matei). 


6. Prin răbdare, diavolul este biruit şi ruşinat - cum scrie în cartea dreptului lov. 
7. Pentru răbdare sunt făgăduite Viaţa veşnică şi slava, căci spune Hristos: cel ce 
va răbda până în sfârşit, acela se va mântui (Matei 10, 22). Aşteptând slavă, ori- 


cine se poate mângâia în răbdare. 


8. Moartea curmă orice suferinţă şi necaz, oricât de lungi ar fi ele. 


9. Oricât de mare ar fi suferinţa noastră, totuşi, păcatele noastre, prin care am jignit 
măreţia lui Dumnezeu, sunt mult mai mari şi vrednice de pedeapsă şi mai mare. 


10. Dumnezeu ne pedepseşte aici ca noi să dobândim mântuirea cea veşnică. Dar, 
fiind judecaţi de Domnul, suntem pedepsiţi - spune apostolul - ca să nu fim osân- 
diți împreună cu lumea (1 Corinteni 11, 32). 


11. Dreptatea lui Dumnezeu cere ca păcătosul să fie pedepsit pentru păcatele lui. 
Și, dacă păcătosul trebuie să fie pedepsit, atunci mai bine să fie pedepsit aici şi să 
rabde cu mulţumire decât să fie chinuit la nesfârşit în veacul viitor. Aici Dumnezeu 
îl pedepseşte şi îl mângâie, dar dincolo nu există mângâiere; aici pedepsele sunt 
uşoare, părinteşti, dar dincolo sunt cumplite; aici sunt vremelnice, dar dincolo veş- 
nice. Căci a răbda timp de o sută de ani orice suferinţă aici, este nimic în compa- 
raţie cu veşnicia. Ascultă-l pe bogatul din Evanghelie, care se veselea aici în toate 
zilele în chip strălucit, cum strigă: Părinte Avraame, fie-ţi milă de mine (Luca 16, 
24) - strigă, dar fără folos. 


12. Dumnezeu, după bogăţia, bunătatea, blândeţea şi îndelunga Sa răbdare, ne rab- 
dă pe noi, aşteptând pocăinţa noastră; şi noi trebuie să răbdăm atunci când ne pe- 
depseşte pentru păcate şi să-l mulţumim, că pentru fărădelegile noastre nu ne-a 
zdrobit, ci prin această pedepsire caută mântuirea noastră. 


13. In bunăstare omul se înalță, iar în suferință se smereşte; de aceea Dumnezeu îi 
trimite omului crucea, ca el să se smerească şi astfel să nu piardă fericirea veşnică. 


14. Ori că răbdăm, ori că nu răbdăm şi cârtim în suferinţă, tot nu scăpăm de ceea ce 
ne-a hotărât judecata lui Dumnezeu, dar din pricina nerăbdării pierdem răsplata. 


15. Prin răbdare se uşurează suferinţa. la aminte la cei ce suferă îndelung de vreo 
boală: atât de mult s-au deprins cu acea boală prin răbdare încât parcă nici nu o mai 
simt; ŞI, dimpotrivă, prin nerăbdare boala se înmulţeşte, cum ne dă de înţeles însăşi 
viaţa noastră. 


16. Orice suferință poate fi gravă sau uşoară: de este gravă, se va curma curând 
prin moarte, iar, de este uşoară, va putea fi îndurată cu mulțumire. 


17. Cel ce suferă trebuie să cugete în sine astfel: dacă până acum am răbdat, în- 
seamnă că şi de acum încolo pot răbda; dacă ieri am răbdat, înseamnă că şi azi şi 
mâine mai pot răbda. 


18. Hristos, Fiul lui Dumnezeu, a răbdat pe nedrept, pentru noi, lăsându- ne pildă, 
ca să păşim pe urmele Lui (1 Petru 2, 21). lar noi prin aceasta trebuie să ne mân- 
gâiem în răbdare, că Hristos a răbdat fiind fără de păcat. 


19. Tu, cel ce suferi, ia seama la cei ce au mai mare necaz şi boală decât tine şi, to- 
tuşi, rabdă. De suferi îndelung de vreo boală şi ai o oarecare mângâiere de la cei ce 
îți slujesc, ia seama la cei ce suferă mai mult ca tine, care se perpelesc în văpaia 
durerii şi a necazului şi sunt acoperiţi numai cu răni; şi, pe lângă acestea, nu au pe 
nimeni care să-i îngrijească, să-i hrănească, să-i adape, să-i ridice, să-i spele şi să-i 
curețe de răni şi, totuşi, rabdă. 


De rabzi surghiunire, adu-ţi aminte de ocnaşii care în lanţuri, în zdrenţe, pe jumă- 
tate goi, departe de casă şi de ţară, în fiecare zi primesc bătăi şi răni. Ziua la muncă 
silnică sunt osândiţi, iar noaptea în temnițe pline de murdărie şi duhoare sunt închi- 
ŞI, fără nici o mângâiere şi moartea pentru ei este mai plăcută decât viaţa. 


De rabzi sărăcie, gândeşte-te la cei ce înainte au fost bogaţi şi slăviţi, dar au ajuns 
până acolo încât nici pe ei, nici pe soţii, nici pe copii nu au cu ce să-i mai hră- 
nească, să-i îmbrace şi nu mai au unde să-şi plece capul; cutreieră prin curțile alto- 
ra şi sunt plini de datorii; din toate părțile sunt strâmtoraţi, au parte de necazuri şi 
dureri de neîndurat şi ca într-un cuptor se perpelesc; tu, măcar că nici strictul nece- 
sar nu ai, poţi cere în numele lui Hristos, dar lor şi să ceară le este ruşine, pentru că 
înainte au fost slăviţi şi bogaţi. 


la seama încă la ţăranii săraci, la cerşetori, la cei ce umblă pe jumătate goi, la cei 
bolnavi şi la cei ce zac nemişcaţi, care trebuie să plătească biruri şi dajdii şi nu nu- 
mai că nu pot da, dar ei înşişi au nevoie să le dea cineva şi chiar să aibă grijă de ei 
din pricina sărăciei şi bolii lor cumplite. 


De rabzi ponegrire şi clevetire, adu-ţi aminte de cei ce stau în scaune înalte, câte 
cârteli rabdă ei de la supuşi, câte ponegriri, vorbe rele, înjurături, atacuri, vicle- 
şuguri, curse, blesteme, batjocuri şi reproşuri usturătoare, asemenea copacilor, ce 
stau pe înălțimi şi sunt clătinaţi de orice vânt, chiar şi de cel mai slab. - Aşa să te 
întăreşti în răbdare. Ei rabdă necazuri mai mari şi mai crunte: iar tu nu poţi răbda 
unul mic? 


20. Pogoară-te cu mintea în iad şi vezi cum se chinuiesc cei osândiţi acolo şi se vor 
chinui în veci; de ar fi cu putinţă, ar dori să ardă aici în foc până la sfârşitul lumii 
numai să scape de chinul cel veşnic. 


21. Ridică-ţi ochii minţii la locaşurile cereşti şi ia seama la toţi cei ce viețuiesc aco- 
lo: nu vei găsi nici unul care să nu fi ajuns acolo pe calea răbdării. 


22. Pătimirile vremii de acum nu sunt vrednice de mărirea care ni se va descoperi — 
spune apostolul Pavel (Romani 8, 18). Căci, oricâte rele ai răbda aici, totuşi răb- 
darea aceasta este nevrednică de slava viitoare, care este gătită celor ce rabdă. Bu- 
curaţi-vă şi vă veseliți, că plata voastră multă este în ceruri (Matei 5, 12). 


23. În suferinţa ta adu-ţi aminte de crunta suferință a sfinţilor mucenici: unii dintre 
ei au fost bătuţi cu nuiele, altora li s-au scos dinţii şi ochii; altora li s-au tăiat limba, 
mâinile, picioarele şi sânii; alţii au fost zdrobiţi aproape de tot şi răstigniți pe cruce; 
alții au fost aruncaţi la fiare; alţii au fost înecaţi; alţii au fost arşi de vii; alţii au fost 
îngropaţi de vii; alţii au fost închişi în cuptoare de aramă încinse; altora li s-au ju- 
puit pielea şi carnea de pe oase; altora li s-a vărsat în gură smoală sau cositor topit 
şi multe alte chinuri nespuse au răbdat, însă pe toate le-au răbdat cu atâta mări- 
nimie încât au şi râs chiar de călăi. E adevărat, toate acestea le-au răbdat cu aju- 
torul lui Hristos, dar acelaşi ajutor al lui Hristos este gata şi acum pentru toţi cei ce 
rabdă. Iisus Hristos, ieri şi azi şi în veci, este acelaşi (Evrei 13, 8). 


„De aceea şi noi, având împrejurul nostru atâta nor de mărturii, să lepădăm orice 
povară şi păcatul ce grabnic ne împresoară şi să alergăm cu stăruință în lupta care 
ne stă înainte. Cu ochii aţintiți asupra lui lisus, începătorul şi plinitorul credinţei, 
care, pentru bucuria pusă înainte-l, a suferit crucea, n-a ţinut seama de ocara ei şi a 
şezut de-a dreapta tronului lui Dumnezeu” (Evrei 12, 1-2). 


31. Ascultarea faţă de păstori şi îndrumători 


„Ascultaţi pe mai-marii voştri şi vă supuneţi lor, fiindcă ei priveghează pentru su- 
fletele voastre, având să dea de ele seamă, ca să facă aceasta cu bucurie şi nu sus- 
pinând” (Evrei 13, 17). 


Tâlcuirea Sfântului loan Gură de Aur 


Mare rău este dacă biserica nu are cârmuitor, dar tot atât de mare este răul şi atunci 
când supuşii ei nu ascultă de el. Poporul care nu ascultă de cârmuitorul său este 
asemenea celui ce nu are cârmuitor sau chiar mai rău decât acela. Căci neorându- 
ielile celor ce nu au cârmuitor pot fi iertate, dar cei ce nu ascultă de cârmuitorul lor 
nu sunt nicidecum vrednici de iertare (Cuvântarea 34 la Epistola către Evrei). 


Pentru mântuire, în primul rând, trebuie să-i cinstim pe îndrumători şi să-i ascultăm 
pe preoţi (Cuvântarea 72 la evanghelistul Matei). 


Chiar dacă îndrumătorii ar avea o viaţă păcătoasă, totuşi nu trebuie să dispreţuim 
învăţătura lor, căci ei nu învăţătura lor, ci pe a lui Dumnezeu o propovăduiesc, ceea 
ce Însuşi Hristos porunceşte, zicând: Cărturarii şi fariseii au şezut în scaunul lui 
Moise; deci toate câte vă vor zice vouă, faceţi-le şi păziţi-le (Matei 23, 2-3; - Cu- 
vântarea 72 la evanghelistul Matei). 


Propovăduitorul cuvântului lui Dumnezeu nu-şi va pierde răsplata sa chiar dacă cel 
ce îl ascultă nu va primi cuvântul său şi nu va asculta de el (Cuvântul despre La- 
zăr). 


Cugetări despre ascultarea faţă de păstori şi îndrumători 


Datoria păstorilor: 

1. Păstorul trebuie să-i înveţe pe oameni, să-i îndrume, să le mustre păcatele şi să-i 
aducă la pocăință. 

2. Ceea ce îi învaţă pe oameni trebuie să dovedească şi ei înşişi cu fapta lor, adică 
să arate chipul faptelor bune. 


De aici reiese că: 
1. Cine nu învaţă, greşeşte împotriva chemării sale. 


2. Cine nu învaţă şi trăieşte rău, greşeşte de două ori mai mult: el însuşi merge 
la pieire şi îi trage şi pe alții după sine. 


Datoria oamenilor faţă de păstori: 

1. Oamenii trebuie să asculte de păstor. Precum oaia care nu ascultă de glasul păs- 
torului său şi se depărtează de turmă cade pradă fiarelor sălbatice, aşa şi omul care 
nu ascultă de păstorul sau îndrumătorul său cade pradă diavolului şi, prin urmare, 
piere. 

2. Trebuie să-i iubim pe păstorii noştri, să-i cinstim şi să avem recunoştinţă faţă de 
ei. 


De va spune cineva că păstorul trăieşte rău şi nu face ceea ce îi învaţă pe oameni, îi 
voi răspunde: 

1. Pentru faptul că trăieşte rău şi nu face ceea ce învaţă, nu vei răspunde tu înaintea 
lui Dumnezeu, prin urmare, ce te priveşte pe tine că trăieşte rău? - EI, însă, va da 
răspuns pentru tine şi va fi pedepsit. 

2. Păstorul are şi el neputinţe ca fiecare om şi, de aceea, nu este de mirare că greşe- 
şte, ca un om; dar tu trebuie să te rogi pentru el să se îndrepteze - ceea ce va fi de 
folos întregii comunități. 

3. De va învăţa drept, dar va trăi nedrept, tu să iei aminte şi să faci ceea ce învaţă 
el, iar viaţa lui să nu o urmezi. Aşa a spus şi Hristos despre cărturari şi farisei: Căr- 
turarii şi fariseii au şezut în scaunul lui Moise; deci toate câte vă vor zice vouă, fa- 
ceți-le şi păziţi-le (Matei 23, 2-3). 

4. Deseori se întâmplă ca păstorul să rabde pe nedrept multe cleveteli, vorbe rele, 
ponegriri şi hule. Nimeni nu are parte de mai multe cleveteli şi vorbe rele ca păsto- 
rul. Căci oamenii răi, ale căror păcate el le mustră, nerăbdând acest lucru, deseori 
răspândesc zvonuri rele despre el şi spun lucruri de care el nici nu are habar; sau 
dintr-un lucru mărunt fac ceva colosal sau înfloresc sau nu spun aşa cum a fost, 
turbând de furie împotriva lui. De aceea, să te fereşti şi să nu osândeşti, căci nu vei 
scăpa de păcat, deoarece, chiar dacă el va greşi cu adevărat, nu este treaba ta să-l 
judeci. lar, de va fi nevinovat, de două ori mai mult vei greşi şi va fi grav, căci vei 
fi aspru pedepsit şi pentru că ai osândit, şi pentru că era nevinovat cel pe care l-ai 
osândit (Despre aceasta vezi la cugetările despre osândire şi clevetire - capitolul 5). 


32. Cuvântul lui Dumnezeu 
„Cercetaţi Scripturile, că socotiți că în ele aveţi Viaţă veşnică” (loan 5, 39). 
„Cel care este de la Dumnezeu, ascultă cuvintele lui Dumnezeu” (loan 8, 47). 


„Toată Scriptura este insuflată de Dumnezeu şi de folos spre învăţătură, spre mus- 
trare, spre îndreptare, spre înţelepţirea cea întru dreptate, astfel ca omul lui Dumne- 
zeu să fie desăvârşit, bine pregătit pentru orice lucru bun” (2 Timotei 3, 16-17). 


Tâlcuirea Sfântului loan Gură de Aur 


Cuvântul lui Dumnezeu nu este semănat în zadar, chiar de nu ar fi prea mulți cei 
care îl primesc (Cuvântul al 4-lea despre cutremur). 


Cuvântul lui Dumnezeu niciodată nu va trece (Cuvântul împotriva iudeilor). 


Cei ce ascultă cuvântul lui Dumnezeu trebuie să fie însetaţi (Cuvântarea a 2-a la 
evanghelistul Ioan, capitolul 7). 


Cuvântul lui Dumnezeu trebuie să-l ascultăm cu frică şi cutremur (Cuvântarea a 
10-a la Epistola către Evrei, capitolul 6). 


Cugetări despre cuvântul lui Dumnezeu 


Cuvântul cel sfânt al lui Dumnezeu, fie că îl ascultăm, fie că îl citim sau îl cerce- 
tăm adeseori, este foarte necesar din următoarele pricini: 

1. EI sădeşte în noi credinţa, fără de care nu este cu putinţă să fim plăcuţi lui Dum- 
nezeu, după mărturia apostolului (Evrei 11, 6). Şi - spune acelaşi apostol - cum vor 
crede în Acela de care n-au auzit? Şi cum vor auzi, fără propovăduitor? (Romani 
10, 14) 

2. EI întăreşte şi sporeşte credinţa sădită. Credinţa, precum sămânţa semănată, este 
udată cu roua cuvântului lui Dumnezeu, creşte şi aduce roade. 

3. EI întăreşte nădejdea şi o face statornică până la sfârşit, căci cuvântul lui Dum- 
nezeu propovăduieşte Viaţa veşnică şi fericirea veşnică, făgăduite de adevăratul 
Dumnezeu. 

4. EL sădeşte şi înrădăcinează dragostea pentru Ziditorul nostru şi Îl propovăduieşte 
ca Părinte, proniator şi cel mai mare binefăcător al nostru, pe care negreşit trebuie 
să-L iubim. Cum să nu-L iubim pe Tatăl şi purtătorul nostru de grijă şi marele no- 
stru binefăcător? Legea firii ne învaţă şi cere acest lucru de la noi. 


5. Cuvântul lui Dumnezeu sădeşte şi dragostea de aproapele, căci ni-l arată pe 
aproapele ca pe fratele nostru, mădular al unei singure biserici, după chipul lui 
Dumnezeu creat şi ne învaţă astfel să-l iubim. 

6. El pe cel bine credincios îl întăreşte în buna credinţă, precum spune autorul Pil- 
delor: luând aminte la cuvântul lui Dumnezeu, „cel înţelept... îşi va spori ştiinţa” 
(Pildele lui Solomon 1, 5). 

7. El mângâie în necazuri şi dureri. „Bucura-mă-voi de cuvintele Tale, ca cel ce a 
aflat comoară mare” - spune psalmistul (Psalmi 118, 162). 

8. EI îi scoate pe oameni din plictiseală şi nepăsare, înfățişându-le judecata lui 
Dumnezeu şi munca viitoare. 

9. EI îi întoarce pe păcătoşi la pocăință, aşa cum este scris în Sfintele cărți. 

10. Prin cuvântul lui Dumnezeu, Sfânta Biserică toată rămâne în credinţă, se întă- 
reşte şi se mântuieşte cu ajutorul Celui ce a grăit prin prooroci şi apostoli. 


Cum să ascultăm cu folos cuvântul lui Dumnezeu? 


1. Să ne rugăm lui Dumnezeu să ne deschidă ochii sufleteşti. „Deschide ochii mei 
ŞI voi cunoaşte minunile din legea Ta” - spune psalmistul (Psalmi 118, 18). 

2. Să-l citim sau să-l ascultăm nu numai pentru a-l cunoaşte, ci şi pentru a-l împlini 
şi astfel a ne mântui. Dumnezeu, care vede inimile, ştie intenția fiecăruia şi, prin 
urmare, îi trimite mântuirea cu adevărat celui ce o caută cu râvnă. Altfel omul nu 
va avea folos şi nici de mângâierea ce se ascunde în cuvântul lui Dumnezeu nu va 
avea parte. 

3. Inima să nu umble pe cărările feluritelor gânduri deşarte, vătămătoare şi păti- 
maşe, de pe care sămânţa cuvântului lui Dumnezeu este răpită de păsările cerului. 
4. Inima să nu fie împietrită, căci atunci cuvântul lui Dumnezeu va rămâne fără 
rod. 

5. Să nu fie înăbuşită de spinii grijilor lumeşti, ai bogăției şi ai cinstei, căci şi atun- 
ci cuvântul lui Dumnezeu va fi neroditor. 

6. Să fie pământ bun şi atunci va fi aducătoare de roade. Vezi pilda semănătorului 
(Matei 13). 


33. Totdeauna să fim gata de plecare sau de moarte 


„De aceea şi voi fiți gata, pentru că în ceasul în care nu gândiţi Fiul Omului va ve- 
ni” (Matei 24, 44). 


Tâlcuirea Sfântului loan Gură de Aur 


De aceea a făcut Dumnezeu pentru noi necunoscută ziua morţii noastre, ca noi, 
pentru sfârşitul neştiut al vieţii noastre, să umblăm totdeauna în virtuţi (Cuvântarea 
a 4-a la Epistola către Evrei). 


De moarte ne temem, pentru că trăim în nepăsare şi nu avem conştiinţa curată (Cu- 
vântarea a S-a către norodul din Antiohia). 


Dumnezeu ne-a dat o viaţă grea şi apăsătoare pentru ca noi să fim biruiţi de neca- 
zurile de aici spre dorirea bunătăţilor viitoare (Cuvântarea a 6-a către norodul din 
Antiohia). 


După moarte nu vom mai putea dobândi nimic. Acum este vremea pocăinţei, iar 
viitorul - este al judecății; acum este vremea nevoinţei, iar viitorul - este al răsp- 
lătirii; acum este vremea ostenelii, iar viitorul - este al odihnei; acum este vremea 
suferinţei, iar viitorul - este al bucuriei (Cuvântarea a 9-a despre pocăință). 


Moartea nu este un rău în sine, însă moartea rea este o nenorocire (Cuvântarea 35 
la evanghelistul Matei). 


Îşi va dobândi sufletul său cel ce îl va pune în lupta duhovnicească, în care este nă- 
dejdea învierii şi, astfel, după moarte îl va duce la o viaţă mult mai bună (Cuvân- 
tarea 55 la evanghelistul Matei). 


Fiindcă locaşurile noastre sunt în ceruri, totdeauna trebuie să fim gata pentru ple- 
carea de aici şi să trimitem dincolo toate bunurile noastre dinainte ca să nu le pier- 


dem (Cuvântarea 12 la evanghelistul Matei). 


După moarte nu vom mai primi nici un fel de iertare dacă înainte de moarte nu 
împlinim ceea ce I-am făgăduit lui Dumnezeu (Tâlcuirea la Psalmul 142). 


Cugetări despre pregătirea pentru moarte 


Pregătirea pentru moarte nu este altceva decât pocăință adevărată. 


Mulţi oameni, îndeosebi cei ai veacului acestuia, amână pocăinţa ori până îi loveşte 
boala, ori până vine bătrâneţea, ori până vine moartea. Amânarea aceasta este un 
păcat greu şi o înşelare diavolească. Este un păcat greu, pentru că acesta este sem- 
nul nepăsării totale faţă de mântuire şi al somnului păcatului. Şi este înşelare dia- 
volească, pentru că întunecă atât de mult ochii noştri sufleteşti ca din această pri- 
cină să nu vedem pierzarea noastră sufletească ce va urma. 


ȘI, cât este de rău să amânăm pocăinţa, ne arată următoarele pricini. 

1. Moartea o cunoaştem şi nu o cunoaştem: o cunoaştem, pentru că negreşit vom 
muri ŞI nu o cunoaştem, pentru că nu ştim când vom muri. 

2. Moartea îi răpeşte şi pe cei bolnavi, şi pe cei sănătoşi, şi pe cei ce umblă şi pe 
cei ce stau, şi pe cei ce dorm şi pe cei ce veghează. 

3. Moartea îi răpeşte pe toţii oamenii, orice rang ar avea ei şi pe nimeni nu oco- 
leşte, nici pe împărat, nici pe prinţ, nici pe bogat, nici pe sărac, nici pe cel slăvit, 
nici pe cel nenorocit. 

4. Moartea îi răpeşte şi pe cel drept şi pe cel păcătos, şi pe cel pocăit şi pe cel ne- 
pocăit, şi pe cel pregătit şi pe cel nepregătit. 

5. Moartea deseori te răpeşte îndată după greşeală şi, în ce păcat te găseşte, cu ace- 
la te şi trimite pe lumea cealaltă. 

6. După moarte există două căi: una duce la fericirea veşnică a drepţilor, iar 
cealaltă duce la chinul veşnic al păcătoşilor învârtoşaţi şi nepocăiţi. lar veşnicia are 
doar început şi nu cunoaşte sfârşitul; mereu începe şi niciodată nu se sfârşeşte. O 
sută de mii de ani şi de veacuri sunt ca o clipă sau, mai bine zis, sunt nimic în com- 
paraţie cu veşnicia. Este înfricoşător şi să cugetăm la veşnicie şi este cu neputinţă 
să ne aducem aminte de ea fără să suspinăm. De o sută de ori ar fi mai bine să ne 
chinuim aici în foc un veac întreg decât să pierdem fericirea veşnică şi să ajungem 
în iad. Adu- ţi aminte, păcătosule, adu-ţi mai des aminte de veşnicie cât mai ai 
vreme, căci în puterea ta stă să scapi de chinul veşnic, iar la fericirea veşnică să fii 
părtaş. 


Cum să ne pregătim pentru moarte? 


1. Să ne aducem aminte că negreşit vom muri, dar, când anume, nu se ştie, cum am 
spus mai sus. 

2. Să ne aducem aminte de prizonierii osândiţi la moarte, care ceas de ceas aşteaptă 
clipa în care să fie duşi la moarte, căci şi noi toţi suntem condamnaţi la moarte de 
judecata lui Dumnezeu. Pământ eşti şi în pământ te vei întoarce - i-a spus Dum- 
nezeu protopărintelui nostru Adam şi, prin el, nouă tuturor (Facerea 3, 19). Şi în 


fiecare zi trebuie să aşteptăm împlinirea acestei sentinţe a lui Dumnezeu, căci nu 
ştim ceasul în care Domnul nostru va veni la noi, dimineaţa, ori la miezul zilei, ori 
seara, ori noaptea, ori ziua; şi întâmplările de zi cu zi ne arată acelaşi lucru. 

3. Să ne aducem aminte de cei ce au murit înecaţi în mare, care se află într-o ase- 
menea frică, tulburare şi strâmtorare, că nu pricep acestea decât cei ce s-au aflat în 
aceeaşi situaţie. 

4. Să ştim bine că şi nouă ni se poate întâmpla ceea ce li se întâmplă altora. Mulţi 
s-au înecat subit în mare şi acelaşi lucru ni se poate întâmpla şi nouă; pe mulţi i-a 
înghițit pământul de vii şi acelaşi lucru ni se poate întâmpla şi nouă; mulți au fost 
loviți de trăsnet şi de fulger şi la fel poate fi şi cu noi. Mulţi, când au adormit, nu s- 
au mai trezit din somn şi la aceasta să ne aşteptăm şi noi. Mulţi şi-au sfârşit viaţa 
mergând, şezând, mâncând la masă şi la fel ni se poate întâmpla şi nouă. Alţii, 
prăznuind, dansând şi săltând, au căzut fără suflare şi nu se vor ridica până la 
obşteasca înviere şi acelaşi lucru ne poate lovi şi pe noi. Alţii, îngreuiaţi de vin şi 
somn, nu s-au mai trezit şi vor dormi până la trâmbiţa Arhanghelului şi la acest 
lucru să ne aşteptăm şi noi. Alţii au fost răpiți din braţele desfrânatelor; alţii în 
hoţie, jaf, tâlhărie şi omor au fost loviți de judecata lui Dumnezeu şi de acelaşi lu- 
cru să ne temem şi noi. 


Faptul că până în prezent nimic din toate acestea nu ni s-a întâmplat, se datorează 
bunătăţii lui Dumnezeu, care ne îndeamnă la pocăință (Romani 2, 4) şi pentru 
aceasta trebuie să-l mulţumim totdeauna lui Dumnezeu, până la sfârşitul vieţii noa- 
stre, pentru că El în milostivirea Sa nu a îngăduit să cădem în asemenea necazuri, 
iar pe viitor să ne temem şi să fim cu băgare de seamă. Ceilalţi, care au fost loviți 
de întâmplările spuse mai sus, nu s-au aşteptat la ele, dar li s-a întâmplat tocmai 
ceea ce nu au aşteptat: şi pe noi, deşi nădăjduim să scăpăm de asemenea întâm- 
plări, totuşi, ele ne pot lovi. Aşadar, luând aminte la nenorocirile celorlalţi, să învă- 
țăm să fim mai cu băgare de seamă şi să luăm aminte la noi înşine. 


Câţi oameni sunt, atâtea feluri de a muri sunt: toţi ne naştem la fel, dar murim di- 
ferit. Însăşi venirea morţii nu ar fi pentru noi atât de înfricoşătoare de am aştepta-o 
în fiecare zi şi ceas, tot atât cât de neînfricoşător este duşmanul al cărui atac îl 
aşteptăm tot timpul. Adu-ţi aminte că moartea te poate lovi în nenumărate chipuri, 
dar, când vei muri, nu se ştie, căci aceasta a ascuns-o judecata lui Dumnezeu. 


34. Rugăciunea 

„lar când vă rugaţi, nu fiți ca făţarnicii cărora le place, prin sinagogi şi prin colţu- 
rile uliţelor, stând în picioare, să se roage, ca să se arate oamenilor; adevărat gră- 
iesc vouă: şi-au luat plata lor. Tu însă, când te rogi, intră în cămara ta şi închizând 
uşa, roagă-te Tatălui tău, care este în ascuns” (Matei 6, 5-6). 

„Cereţi şi vi se va da; căutaţi şi veţi afla; bateţi şi vi se va deschide. Că oricine cere 
- ia, cel care caută - află, şi celui ce bate i se va deschide” (Matei 7, 7-8; Luca Il, 
9-10). 


„„„„dacă doi dintre voi se vor învoi pe pământ în privinţa unui lucru pe care îl vor 
cere, se va da lor de către Tatăl Meu, care este în ceruri” (Matei 18, 19). 


„Privegheaţi şi vă rugaţi, ca să nu intraţi în ispită” (Matei 26, 41). 
„Privegheaţi dar în toată vremea rugându-vă” (Luca 21, 36). 


„lar când staţi de vă rugaţi, iertaţi orice aveţi împotriva cuiva, ca şi Tatăl vostru Cel 
din ceruri să vă ierte vouă greşelile voastre” (Marcu 11, 25). 


„ŞI orice veţi cere întru numele Meu, aceea voi face” (loan 14, 13). 
„„..fiți dar cu mintea întreagă şi privegheaţi în rugăciuni” (1 Petru 4, 7). 
„Rugaţi-vă neîncetat. Daţi mulţumire pentru toate” (1 Tesaloniceni 5, 17- 18). 


„Vreau deci ca bărbaţii să se roage în tot locul, ridicând mâini sfinte, fără de mânie 
şi fără şovăire” (| Timotei 2, 8). 


„Graiurile mele ascultă-le, Doamne! Înţelege strigarea mea! Ia aminte la glasul 
rugăciunii mele” (Psalmi 5, 1-2). 


„Doamne, nu cu mânia Ta să mă mustri pe mine, nici cu urgia Ta să mă cerţi. Mi- 
luieşte-mă, Doamne, că neputincios sunt; vindecă-mă, Doamne, că s-au tulburat 
oasele mele; şi sufletul meu s-a tulburat foarte” (Psalmi 6, 1-3). 


„Auzi rugăciunea mea, Doamne, şi cererea mea ascult-o; lacrimile mele să nu le 
treci” (Psalmi 38, 16). 


„Jertfeşte lui Dumnezeu jertfă de laudă şi împlineşte Celui Preaînalt făgăduinţele 
tale” (Psalmi 49, 15). 


„Să se îndrepteze rugăciunea mea ca tămâia înaintea Ta” (Psalmi 140, 2). 


„Săracul acesta a strigat şi Domnul l-a auzit pe el şi din toate necazurile lui l-a 
izbăvit” (Psalmi 33, 6). 


„Auzi, Dumnezeule, cererea mea, ia aminte la rugăciunea mea! De la marginile pă- 
mântului către Tine am strigat; când s-a mâhnit inima mea” (Psalmi 60, 1- 2). 


„Miluieşte-mă, Doamne, că spre Tine voi striga toată ziua. Veseleşte sufletul ro- 
bului Tău, că spre Tine, Doamne, am ridicat sufletul meu” (Psalmi 85, 3). 


„Doamne, Dumnezeul mântuirii mele, ziua am strigat şi noaptea înaintea Ta. Să 
ajungă înaintea Ta rugăciunea mea; pleacă urechea Ta spre ruga mea, Doamne” 
(Psalmi 87, 1-2). 


„Strigat-am către Tine, Doamne, toată ziua, întins-am către Tine mâinile mele” 
(Psalmi 87, 10). 


„lar eu către Tine, Doamne, am strigat şi dimineaţa rugăciunea mea Te va întâm- 
pina” (Psalmi 87, 14). 


„Dintru adâncuri am strigat către Tine; Doamne! Doamne, auzi glasul meu! Fie 
urechile Tale cu luare-aminte la glasul rugăciunii mele” (Psalmi 129, 1-2). 


„Întins-am către Tine mâinile mele, sufletul meu ca un pământ însetoşat” (Psalmi 
142, 6). 


„Către Tine, Cel ce locuieşti în cer, am ridicat ochii mei. lată, precum sunt ochii 
robilor la mâinile stăpânilor lor, precum sunt ochii slujnicei la mâinile stăpânei 
sale, aşa sunt ochii noştri către Domnul Dumnezeul nostru, până ce Se va milostivi 
spre noi. Miluieşte-ne pe noi, Doamne, miluieşte-ne pe noi, că mult ne-am săturat 
de defăimare, că prea mult s-a săturat sufletul nostru de ocara celor îndestulaţi şi de 
defăimarea celor mândri” (Psalmi 122, 1-4). 


Tâlcuirea Sfântului loan Gură de Aur 


Rugăciunea trebuie să vină dinlăuntrul inimii (Cuvântul al S-lea despre firea nepă- 
trunsă a Dumnezeirii). 


Puterea rugăciunii a stins puterea focului, a potolit furia leilor, a înăbuşit ocările, a 
izgonit demonii, a deschis cerurile şi aşa mai departe (Cuvântul al 5-lea despre fi- 


rea nepătrunsă a Dumnezeirii). 


Rugăciunea mai multor oameni are putere mai mare decât rugăciunea unui singur 
om (Cuvântul al 3-lea despre firea nepătrunsă a Dumnezeirii). 


Nimic nu este mai puternic decât rugăciunea (Cuvântul al 8-lea împotriva ano- 
meilor). 


Nimic nu îi zăvorăşte diavolului intrarea la noi ca rugăciunea şi cererea stăruitoare 
(Cuvântul al 4-lea despre firea nepătrunsă a Dumnezeirii). 


Rugăciunea este adăpostul celor năpădiţi de valuri, ancora celor tulburaţi, toiagul 
celor ce se clatină, comoara celor săraci, siguranţa celor bogaţi, leacul bolilor şi 
straja sănătăţii (Cuvântul al 8-lea împotriva anomeilor). 

Cel ce are mintea trează şi vioaie trebuie să se roage (Cateh. 2). 


Prin rugăciune, păcatele se curăţesc (Cuvântarea a 3-a despre pocăință). 


Este cu neputinţă ca fără rugăciune viaţa să fie virtuoasă (Cuvântul 1 despre rugă- 
ciune). 


Rugăciunea trebuie să vină dintr-o inimă bună, nu din mult zgomot (Cuvântul des- 
pre dreptul Avraam). 


Înaintea feţei lui Dumnezeu se roagă doar acela care se roagă cu toată mintea (Ca- 
teh. 2). 


Cugetări despre rugăciune Ce trebuie pentru rugăciune? 
Inainte de rugăciune trebuie: 


1. Să nu ne mâniem pe nimeni, ci să iertăm orice jignire ca şi nouă să ne ierte 
Dumnezeu păcatele. Și ne iartă nouă greşelile noastre, precum şi noi ier- 


tăm greşiţilor noştri. lar de nu veţi ierta oamenilor greşelile lor, nici Tatăl 
vostru nu vă va ierta greşelile voastre (Matei 6, 12; 15). 

2. Să ne împăcăm cu cel pe care l-am supărat cu vorba sau cu fapta. Deci, da- 
că îţi vei aduce darul tău la altar şi acolo îţi vei aduce aminte că fratele tău 
are ceva împotriva ta, lasă darul tău acolo, înaintea altarului, şi mergi întâi 
şi împacă-te cu fratele tău şi apoi, venind, adu darul tău (Matei 5, 23-24). 


In vremea rugăciunii se cere: 


1. Smerenie, căci, praf şi cenuşă fiind, iar pe lângă aceasta şi păcătoşi, stăm înain- 
tea măreției lui Dumnezeu şi ne rugăm Lui. Semnele smereniei sunt: plecarea 
capului, plecarea genunchilor, aruncarea la pământ, bătaia în piept şi celelalte. Şi 
aceste semne se arată îndeosebi când omul se roagă singur. 

2. Nădejde, căci Dumnezeu, atotprezent fiind, aude rugăciunea noastră; fiind atot- 
puternic, ne poate da orice; fiind Tatăl prea bun şi milostiv al tuturor, voieşte să ne 
dea tot ceea ce ne este necesar şi de folos şi nu se opune voii Lui celei sfinte. 

3. Râvna sau ardoarea inimii. Dintru adâncuri am strigat către Tine; Doamne! Doa- 
mne, auzi glasul meu! (Psalmi 129, 1) 


Motivele care îndeamnă la rugăciune 


1. Dumnezeu Însuşi ne cheamă şi ne îndeamnă la rugăciune. Cereţi, căutaţi, bateţi - 
spune Hristos. 

2. Dumnezeu făgăduieşte că va auzi rugăciunea credinciosului. Cereţi şi vi se va 
da; căutaţi şi veţi afla; bateţi şi vi se va deschide vouă - spune Hristos. 

3. Valoarea rugăciunii este mare, căci 

Dinu Cât de solemn şi plăcut este pentru omul cel muritor să stea de vorbă 
cu Dumnezeul cel nemuritor! 

4. Apropierea de Dumnezeu întotdeauna este uşoară, uşile sunt deschise, numai 
inima să fie înfrântă şi smerită (Psalmi 50, 18). De împăratul cel pământesc nu este 
uşor să te apropii cu vreo cerere, dar la Împăratul Ceresc poţi veni oricând voieşti, 
fără nici o zăbovire şi nu trebuie să rogi pe nimeni să te anunţe, ci să mergi direct şi 
să te apropii cu nădejde. 

5. Dumnezeu pe toţi îi cheamă la rugăciune, netrecând pe nimeni cu vederea şi pe 
toți făgăduieşte că-i va auzi. „Aproape este Domnul de toţi cei ce-L cheamă pe EI, 
de toţi cei ce-L cheamă pe EI întru adevăr” (Psalmi 144, 18). „Cereţi şi vi se va da; 
căutaţi şi veţi afla; bateţi şi vi se va deschide vouă”. Nu există părtinire la Dumne- 
zeu, care voieşte ca toți oamenii să se mântuiască şi la cunoştinţa adevărului să vi- 
nă (| Timotei 2, 4). Voieşte ca toţi să se mântuiască şi toţi să se apropie de EI prin 
rugăciune. 


6. Prin rugăciune se cere harul Sfântului Duh, care ajută la nevoinţa împotriva pă- 
catului (Luca 11, 13). 

7. Cu rugăciunea ne înarmăm împotriva vrăjmaşului nostru, a diavolului şi cu ea îl 
izgonim de la noi. 

8. Prin rugăciune ne izbăvim de toate întâmplările vătămătoare şi aducătoare de 
moarte. 

9. Prin rugăciune ne izbăvim de tristeţe, de necaz şi aducem mângâiere sufletului 
nostru, căci rugăciunea pentru cel întristat este ca răcoarea în vremea arşiţei. 

10. Fără rugăciune omul cade în rătăcire, netemere şi cea mai mare pervertire. 

11. Păcătosul nu trebuie să lase rugăciunea din pricina păcatelor sale. 


Căci, de crezi că acum eşti nevrednic să te apropii prin rugăciune de Dumnezeu, 
când vei fi vrednic? Când vei avea această vrednicie? Când te vei sfinţi, când şi 
prin ce te vei îndrepta? De unde sunt sfinţenia şi dreptatea noastră? Hristos este Cel 
care ne îndreptează. Cine este drept înaintea lui Dumnezeu? Fiindcă toţi au păcătuit 
şi sunt lipsiţi de slava lui Dumnezeu (Romani 3, 23). 


Cine a fost Manase? Un mare păcătos. Şi ce s-a întâmplat? A fost, oare, lepădat 
cel ce s-a rugat? Nu: s-a rugat cu smerenie şi a căpătat milă. 


Cine a fost femeia care a plâns la picioarele lui Hristos? O desfrânată, o păcă- 
toasă. A fost ea, oare, respinsă de Hristos? Nu. Dar ce s-a întâmplat? A auzit dul- 
cele Lui glas, care a spus: lertate sunt păcatele ei cele multe... Credinţa ta te-a mân- 
tuit; mergi în pace (Luca 7, 47; 50). 


Aşadar, nevrednicia ta nu te poate vătăma cu nimic. Un singur lucru trebuie, să 
renunţi la poftele tale şi să alergi cu pocăință la Tatăl tău Ceresc. „lar unde s-a în- 
mulțit păcatul, a prisosit harul” (Romani 5, 20). Cum este picătura de apă faţă de 
ocean, aşa sunt păcatele tale în comparaţie cu harul cel de nepătruns al lui Hristos. 


